manas ek rang anek pravin solanki writes about senses | સૂંઘન કો બાસ નાક દઈ, અરું આંખ દઈ જગ જોવન કો - news\nPublished: Jul 15, 2019, 11:46 IST | પ્રવીણ સોલંકી - માણસ એક રંગ અનેક | મુંબઈ ડેસ્ક\nઈશ્વરે સુંઘવા માટે નાક દીધું, આંખ દીધી જગ જોવા માટે, હાથ દીધા દાન કરવા માટે, પગ દીધાં પૃથ્વી ધુમવા માટે, કાન દીધા કથાશ્રવણ કરવા માટે ને જીભ ભજન કરવા માટે. કવિ ગંગ કહે છે શરીરનાં આ બધાં અંગો સતકર્મ કરાવે છે, માત્ર એક પેટ જ અંગ એવું છે જે પાપ કરાવે છે, લાજ મુકાવે છે. ભીષ્મ પિતા જેવા ભીષ્મપિતામહને જ્યારે પૂછવામાં આવ્યું કે તમે મહાપાપી મહાભીરુ એવા દુર્યોધનને સાથ કેમ આપો છો? ત્યારે એમણે જવાબ આપ્યો હતો કે હું લાચાર છું, મેં દુર્યોધનનું અન્ન ખાધું છે, જેને ભાણે જમ્યા એ ભાણાનું ઋણ મારે ચૂકવવું જ રહ્યું. ધર્મ કરતાં ભૂખ બળવાન બની ગઈ! કવિ ગંગની વાણીને પુષ્ટિ મળી ગઈ. પેટ કરાવે વેઠ કે પેટને કાજ માણસ મૂકે લાજ આ અને આવી અનેક કહેવતો-ઉક્તિઓ છે, પણ એમાં કેટલું સત્ય છે?\nઘણા વિદ્વાનોએ વારંવાર શંકા કરી છે કે શું કેવળ દુર્યોધનનું અન્ન ખાવાને કારણે ભીષ્મપિતામહ અધર્મને પડખે ઊભા રહ્યા? ‘દુર્યોધનનું અન્ન’ એટલે શું? હસ્તીનાપુરની ધરતી પર કૌરવ-પાંડવ કુળના પૂર્વજોનો અધિકાર હતો. ભીષ્મ જેવા મહાવીર, મહાજ્ઞાની આવું અવિચારી કારણ તો ન જ આપે. હકીકત એ હતી કે ભીષ્મ કુરુકુળની રક્ષા માટે વચનબદ્ધ હતા, શાસ્ત્રોમાં વચનપાલન માટે સ્વની, સ્વધર્મની આહુતિ આપવાના અસંખ્ય દાખલાઓ છે.\nખેર, દરેક યુગને પોતાની એક આગવી સંસ્કૃતિ-પ્રકૃતિ હોય છે, પણ દરેક યુગમાં સ્વમાન અને સ્વાભિમાનથી જીવવાની તલપ એકસરખી રહી છે. સ્વમાન ને સ્વાભિમાન ખાતર પ્રાણત્યાગ કરવાનાં અસંખ્ય ઉદાહરણો ઉપલબ્ધ છે. આજના યુગમાં પણ એવા અસંખ્ય માણસો છે જેનું સ્વમાન આપણે ખરીદી શકતા નથી કે એવા લોકો પોતાનું સ્વાભિમાન ગીરવે રાખી શકતા નથી. માત્ર પેટને ખાતર તો નહીં જ. બ્રહ્માંડમાં ૮૪ લાખ જીવાત્મા છે. એમાં માણસ સિવાય કોઈ ધન કમાતું નથી ને બહુ ઓછા જીવ અન્ન પર નભે છે. એમાં પણ વિસંગતિ એ છે કે કેટલાક પાસે ખાવા માટે અન્ન નથી તો કેટલાક પાસે પચાવવા માટે પેટ નથી.\nસ્વાભિમાન સ્વમાન વિશે આજના લેખનું ઉદ્ગમસ્થાન મારા પ્રિય મિત્ર, બીજેપીના ગુજરાતી વિભાગના પ્રમુખ, શિક્ષણ, સાહિત્ય અને સંસ્કૃતિ પ્રત્યે અનહદ આદર ધરાવનાર શ્રી ભાર્ગવ પટેલ છે. ભાર્ગવભાઈ અમારા સંકટ સમયની સાંકળ છે અને એ સાંકળ ખેંચવા જ્યારે હું તેમને મળ્યો ત્યારે મને તેમણે આદરેલા એક નવા અભિયાનની વાત કરી. અભિયાનનું નામ છે ‘નેકી કી દીવાર’. મુખ્ય સૂત્ર છે ‘તમારું સ્વાભિમાન, મારું અભિમાન’. શું છે આ અભિમાન?\nભાર્ગવભાઈએ એક સરસ વાત કરી. લંડનની એક આલિશાન હોટેલમાં મિત્રો તેમને કૉફી પીવા લઈ ગયા. ચાર મિત્રો હતા, ઑર્ડર છ કૉફીનો અપાયો. પટેલ ચોંક્યા, પૂછ્યું કે આપણે ચાર છીએ, છ કૉફીનો ઑર્ડર કેમ? મિત્રે કહ્યું કે સામે જે બોર્ડ છે એના પર નજર રાખ. ક્ષણભર પછી ઇલેક્ટ્રૉનિક અક્ષરોમાં સૂચના વહેતી થશે, ‘ટૂ ગેસ્ટ વેલકમ’. પટેલે પૂછ્યું, ‘એટલે?’ મિત્રે સમજાવતાં કહ્યું કે આ હોટેલમાં કૉફી પીવી એક લહાવો છે. હોટેલ મોંઘી છે. સામાન્ય લોકો આ લહાવો ક્યારેય ન લઈ શકે. મૅનેજમેન્ટે એક સ્કીમ કરી. હોટેલમાં આવતા ધનાઢ્ય ગ્રાહકો પોતાને ખર્ચે સામાન્ય માણસને આ લહાવો લેવાની સગવડ પૂરી પાડે. આપણે એવા બે ભાગ્યશાળીઓને એ સગવડ આપી.\nઆપણા સમાજમાં એવા અસંખ્ય લોકો છે જે મોટી હોટેલમાં કૉફી પીવાનો લહવો તો દૂરની વાત છે, જીવનજરૂરિયાતની ચીજથી પણ વંચિત છે. વળી આ વર્ગ એવો છે જે હાથ કપાવી શકે છે, પણ હાથ લંબાવી શકતો નથી. સ્વમાન જાળવી રાખવા અપમાન ઓકી નાખવાનું વધારે પસંદ કરે છે, કોઈની પાસે માગી શકતો નથી. કોઈને પોતાની વ્યથા કહેતો નથી. જે મળતું નથી એનું દુ:ખ મનમાં ધરબી, જે મળે છે એને માણે છે. સારી રીતે જીવવાનાં અરમાનો તો છે, પણ એ અરમાનો સ્વમાનને ભોગે પૂરાં કરતો નથી.\nએક બીજી વાસ્તવિક પરિસ્થિતિ એ પણ છે કે સમાજમાં એવા અસંખ્ય અબાલ, વૃદ્ધ, યુવાનો સંજોગના શિકાર બન્યા હોય છે. પોતાની જાત ઘસીને, પરસેવો પાડી પાળીપોષીને મોટાં કરેલાં સંતાનોએ તરછોડેલાં મા-બાપો, અસાધ્ય રોગથી પીડાતા, અપંગ અવસ્થામાં જીવતા નિરાધારો, બાળપણમાં જ માતા-પિતાની છત્રછાયા ગુમાવી બેઠેલા અભાગીઓ, પતિથી તરછોડાયેલી કે પતિને ભરયુવાનીમાં ગુમાવી બેઠેલી ગૃહિણીઓ, નિ:સંતાન વિધવાઓ વગેરે-વગેરે જુદા-જુદા પ્રકારની વ્યક્તિઓનાં જુદાં-જુદાં સપનાંઓ હોવાનાં જ. નાની-નાની ઇચ્છાઓ સપના જેવી લાગે એ વાત જ હૈયું હલબલાવી નાખે એવી છે. કેવાં હોય છે આ સપનાંઓ? કોઈને પલંગ પર સૂવાનાં સપનાંઓ, કોઈને મોંઘાં-સારાં કપડાં પહેરવાનાં, કોઈને કીમતી દરદાગીના પહેરવાના, કોઈને મોટી હોટેલમાં લંચ-ડિનર લેવાનાં. કોઈને ઘરમાં એસી, પંખો, ફ્રિજ, અવન હોય એનાં. કેટલાંકનાં સપના તો એવાં હોય છે કે પોતાની પાકી ‘ખોલી’ (રૂમ-ઓરડી) હોય, ખોલીમાં વીજળી હોય, ઊભું રસોડું હોય! ઇચ્છાને લગામ નથી, પણ અહીં જીવનની પાયાની જરૂરિયાત સપનું લાગે એ વિટંબણા છે.\n‘જન્મીને મરી જવું’ બસ એટલી જ વાત છે\nએમાં તો માનવીને કેટલી પંચાત છે?\nભૂતકાળમાં અને વર્તમાનકાળમાં પણ સામાન્ય માણસના સન્માનને જાળવીને તેને મદદ કરવાના પ્રયત્નો ઘણી સંસ્થાઓ-વ્યક્તિઓએ કર્યા છે ને કરી રહી છે. આવી યોજનાઓનો મુખ્ય ઉદ્દેશ એ હોય છે કે વ્યક્તિ કે કુટુંબ પાસે જે વસ્તુ વધારાની હોય કે અતિરેક હોય, જે વસ્તુ તેમના કામની ન હોય; પણ અન્ય માટે તેમની મૂળભૂત જરૂરિયાત બને એમ હોય : દા.ત.: ફર્નિચર, દવા, કપડાં, દાગીના, પુસ્તકો, ઇલેક્ટ્રૉનિક સામાન વગેરે વગેરે કોઈ પણ ચીજ આવી સંસ્થામાં જમા કરાવે અને આ સંસ્થા જરૂરિયાતમંદોમાં એનું વિતરણ કરે. બહુ જ જાણીતી અને પ્રચલિત એવી આ યોજનાને ‘નેકી કી દીવાર’ નવો ઓપ આપી એને વિસ્તારવા માગે છે.\nસદવિચારમાં એક ઉક્તિ છે કે યોગી ન બનો તો ચાલશે, પણ ઉપયોગી બનો.\nદરિયો ભલે માને કે એનામાં પાણી અપાર છે\nપણ એને ખબર છે એ નદીએ આપેલું ઉધાર છે\nઆપણી સિદ્ધિ-સફળતા સમાજે આપેલા ઉધારનું પરિણામ છે. એને પરત કરવું એ આપણી પાયાની ફરજ છે. જે વસ્તુ તમે બીજાને આપી શકતા નથી એના તમે માલિક નહીં, ગુલામ છો. આ વાક્યનો અર્થ સમજાશે તેમને આવી યોજનાઓની સાર્થકતા સમજાશે.\nઆ પણ વાંચો : તમે જોયા હ્રિતિક રોશનના આ કેન્ડિડ ફોટોસ?\nએક સત્યઘટના યાદ આવે છે. મહાત્મા ગાંધી વિશે એક પરિસંવાદ હતો. ‘અભાગી માણસ મારો ઈશ્વર છે’ ગાંધીજીના આ વિધાન પર મારે બોલવાનું હતું. મેં ત્યારે કહેલું કે મહાત્મા ગાંધીએ કરેલા આ વિધાનની પાછળ ઉત્તમોત્તમ ભાવના છે. દરો પણ અભાગી એટલે શું? જે ગરીબ છે, દુ:ખી છે, સંઘર્ષયુક્ત છે. સગવડ વિનાના છે એ! જેની પાસે ધન છે, સુખસાહ્યબી છે એ બધાં ખરેખર બડભાગી છે? અભાગી શબ્દ મને ખૂંચે છે. એ જગ્યાએ પીડિત શબ્દ મને યોગ્ય લાગે છે. માણસ ક્યારેય અભાગી હોતો નથી, તેના સંજોગો અનુકૂળ નથી હોતા. એક દાખલો બધાને ખૂબ ર્સ્પશી ગયો. સત્ય ઘટના. એક નિ:સંતાન શ્રીમંત દંપતી અનાથ આશ્રમમાં સંતાન દત્તક લેવા જાય છે. સંચાલક સારા, ચાલાક, હોશિયાર, તંદુરસ્ત બાળકો એક પછી એક દેખાડે છે; પણ દંપતી કહે છે કે અમને એવું બા‍ળક આપો જે કુરૂપ હોય, જેને અપનાવવા કોઈ તૈયાર ન થાય એવું. સંચાલકનું મસ્તક દંપતી સામે ઝૂકી ગયું.\nમાગેલી માહિતી આપવામાં 19 મહિનાનો વિલંબ માહિતી અધિકારીને મોંઘો પડ્યો\nDec 07, 2019, 15:45 IST\nસરકાર રાજ : મુંબઈ કા કિંગ કૌન? સુભાષ નાગરે!\nDec 07, 2019, 15:29 IST\nએ દિવસે મુંબઈમાં ભજવાયું પહેલવહેલું ગુજરાતી નાટક\nDec 07, 2019, 15:20 IST\nમુંબઈકર, ચાલો પ્લૉગિંગ કરીએ: દોડતા જાઓ અને કચરો વીણતા જાઓ\nDec 07, 2019, 15:11 IST\nસંબંધો વિનાની દુનિયાનું અસ્તિત્વ શક્ય નથી\n24X7 : જરૂરી નથી કે તમે એ બધું જ અપનાવો જે તમને ફાવતું અને ભાવતું હોય


ઈન્ટરનેટમાં ભારત ધીમું: 4G સ્પીડ વૈશ્વિક સરેરાશ કરતાં ત્રીજા ભાગની - NGS Business\nઈન્ટરનેટમાં ભારત ધીમું: 4G સ્પીડ વૈશ્વિક સરેરાશ કરતાં ત્રીજા ભાગની-ઈન્ફોટેક-ઉદ્યોગવાર સમાચાર-Economic Times Gujarati\n16 Jul 2018, 1531 hrs IST, ET Bureau\nકોલકાતા:4G ઇન્ટરનેટથી ભલે બધા પરિચિત હોય, પણ ભારતમાં બફરિંગની સમસ્યા હજુ પણ નડે છે. દેશમાં 4G LTE ડેટા સ્પીડ એક વર્ષ કરતાં પણ વધુ સમયથી 6.1 Mbpsના સ્તરે સ્થિર રહી છે, જે 17 Mbpsની વૈશ્વિક સરેરાશ કરતાં ત્રીજા ભાગની છે. આ બાબત ભારતને 4G નેટવર્કવાળા દેશોમાં સૌથી ધીમી ઇન્ટરનેટ સ્પીડ ધરાવતા દેશોની યાદીમાં મૂકે છે.\nમોટી ટેલિકોમ કંપનીઓ 4G ટેલિકોમ માટે વિસ્તરણ કરી રહી છે અને 5Gની વાતો પણ થવા માંડી છે. ઉપરાંત, સર્વિસ પ્રોવાઇડર્સ ટૂંક સમયમાં 100 Mbpsની સ્પીડ સાથેનું ફાઇબર આધારિત હોમ બ્રોડબેન્ડ લોન્ચ કરવાની તૈયારીમાં છે ત્યારે ડેટા યુઝર્સ માટે ખુશ થવાના દિવસો છે.\nબ્રિટનની સ્પીડટેસ્ટર ફર્મ ઓપનસિગ્નલના જણાવ્યા અનુસાર ભારતની 4G ડાઉનલોડ સ્પીડ શ્રીલંકા (13.95 Mbps), પાકિસ્તાન (13.56 Mbps) અને મ્યાનમાર (15.56 Mbps) જેવા નજીકના દેશો કરતાં પણ ઘણી ઓછી છે. ભારતની સ્પીડની સરખામણીમાં અમેરિકા (16.31 Mbps), UK (23.11 Mbps) અને જાપાન (25.39 Mbps) જેવા વિકસિત દેશો ઘણા આગળ છે.\nઅમેરિકાની ડેટા સ્પીડ ટેસ્ટર ઓક્લાએ ભારતના મોબાઇલ ઇન્ટરનેટની એકંદર સ્પીડની બાબતમાં 124માંથી 109મો ક્રમ આપ્યો છે. મોબાઇલની સરેરાશ ડાઉનલોડ સ્પીડ 9.12 Mbps છે, જે 23.54 Mbpsની વૈશ્વિક સરેરાશ કરતાં ઘણી ઓછી છે. ઓક્લાની મોબાઇલ ઇન્ટરનેટ સ્પીડટેસ્ટના પરિણામમાં 2G, 3G અને 4G સ્પીડનો સમાવેશ થાય છે.\nઓક્લાના પ્રવક્તા એડ્રિયન બ્લમે જણાવ્યું હતું કે, ભારતમાં ધીમી ઇન્ટરનેટ સ્પીડનું એક કારણ ગીચ વસ્તીને સર્વિસ પહોંચાડવાનો પડકાર હોઈ શકે. ઓપનસિગ્નલના એનાલિસ્ટ પિટર બોયલેન્ડે ETને જણાવ્યું હતું કે, “ભારતમાં સ્માર્ટફોનની સંખ્યામાં મોટા ઉછાળાને કારણે ઇન્ટરનેટની સ્પીડ ધીમી હોઈ શકે.” નિષ્ણાતોના જણાવ્યા અનુસાર LTEને કેટલું સ્પેક્ટ્રમ ફાળવવામાં આવ્યું છે તેના પર પણ 4G સ્પીડનો આધાર રહેલો છે.


5 things to keep in mind while buying physical gold in this marriage season – News18 Gujarati\nલગ્નની સિઝનમાં સોનું ખરીદવાનું વિચારી રહ્યા છો? આ પાંચ વાતોનું રાખો ધ્યાન, ફાયદામાં રહેશો\nBuy physical gold: સોનાનો ભાવ શુદ્ધતાના આધારે હોય છે. એટલે કે ગુણવત્તા પ્રમાણે તેના ભાવમાં વધઘટ હોય છે. 24 કેરેટ સોનાને સૌથી શુદ્ધ સોનું માનવામાં આવે છે.\nLast Updated : December 07, 2021, 10:38 IST\nનવી દિલ્હી: હાલ લગ્નની સિઝન (Marriage season) ચાલી રહી છે. સ્વાભાવિક છે કે લગ્નની સિઝન દરમિયાન સોનાની માંગ (Gold demand) વધારે હોય. આ દરમિયાન જો તમે પણ સોનું ખરીદવા માંગો છો તો તમારે કેટલિક વાતોનું ધ્યાન રાખવું જરૂરી (5 things to keep in mind while buying physical gold) છે. સોનાની માંગ વધારે હોય ત્યારે છેતરપિંડીની શક્યતા પણ વધી જતી હોય છે. આમ પણ ભારતમાં લગ્નની સિઝન સિવાય પણ સોના અને ચાંદીની જ્વેલરી ખરીદીનું આકર્ષણ રહ્યું છે. લોકો રોકાણ તરીકે પણ સોના-ચાંદી (Investment in gold and silver)ની ખરીદી કરતા હોય છે. આ દરમિયાન જો તમે પણ આ લગ્ન સિઝનમાં સોનું ખરીદવાનું પ્લાનિંગ કરી રહ્યા છો તો તમારે અમુક વાતો યાદ રાખની જરૂરી છે. જે નીચે પ્રમાણે છે.\n1) સોનાની કિંમત નક્કી કરવી\nસોનાનો ભાવ શુદ્ધતાના આધારે હોય છે. એટલે કે ગુણવત્તા પ્રમાણે તેના ભાવમાં વધઘટ હોય છે. 24 કેરેટ સોનાને સૌથી શુદ્ધ સોનું માનવામાં આવે છે. આ માટે તેની કિંમત વધારે હોય છે. સોનું ખરીદતી વખતે આ પીળી ધાતુની વર્તમાન કિંમતની જાણ હોવી જોઈએ કારણ કે સોનાની કિંમત બજાર ભાવ પ્રમાણે દરરોજ બદલાય છે. આભૂષણોની દુકાનો પર દરરોજ સોનાના ભાવ પ્રદર્ષિત કરવામાં આવે છે.\n2. હૉલમાર્ક જ્વેલરી જ ખરીદો\nહૉલમાર્ક વાળા આભૂષણો શુદ્ધતાની ગેરંટી આપે છે. આથી તેને સુરક્ષિત ખરીદી માનવામાં આવે છે. સોનાની શુદ્ધતાને પ્રમાણિત કરવાની પ્રક્રિયાને હૉલમાર્કિંગ કહેવામાં આવે છે. ભારતીય નામક બ્યૂરો (Bureau of Indian Standards - BIS) હૉલમાર્ક સોનાને પ્રમાણિત કરતી એજન્સી છે.\n3) શુદ્ધતાના સ્તર જાણો\nસોનાની શુદ્ધતા કેરેટમાં વ્યક્ત થાય છે. જેમ કે 24 કેરેટ સોનું 99.99% શુદ્ધ માનવામાં આવે છે. 22 કેરેટ સોનું 92% શુદ્ધ હોય છે. સોનાની વસ્તુઓ કે આભૂષણ ખરીદતા પહેલા તેની શુદ્ધતાની તપાસ કરો, ત્યાર બાદ જ તેની કિંમત ચૂકવો.\n4) ઘડામણ કિંમત જાણો\nમેકિંગ અથવા ઘડામણ ચાર્જ (Gold making charges) આભૂષણો પર લાગતી મજૂરી (labour charges) છે. જેનો આધાર પ્રકાર અને ડિઝાઈન પર હોય છે. મશીનમાં બનેલા સોનાના આભૂષણો માનવ નિર્મિત આભૂષણોથી સસ્તા હોય છે, કારણ કે તેમાં શ્રમની ખપત ઓછી થાય છે. અનેક જ્વેલરી સ્ટોર્સ મેકિંગ ચાર્જ પર છૂટ પણ આપતા હોય છે. આથી જ્વેલરી ખરીદતા પહેલા એક વખત મેકિંગ ચાર્જ અને ઑફર વિશે જાણી લેવું જરૂરી છે.\n5) વજનની તપાસ કરો\nભારતમાં સોનાના મોટાભાગના આભૂષણો વજનના હિસાબે વેચવામાં આવે છે. જોકે, હીરા અને પન્ના જેવા કિંમત પથ્થરો સોનાને વજનદાર બનાવે છે. આથી સોનાની ખરીદતા પહેલા તેના વજનની તપાસ કરવી જરૂરી છે. એ વાત હંમેશા યાદ રાખો કે તમે કોઈ કરિયાણું નથી ખરીદી રહ્યા, તમે ખૂબ જ કિંમતી ધાતુની ખરીદી કરી રહ્યા છો. આ કારણે જ તેના વજનની ઝીંણવટપૂર્વક તપાસ ખૂબ જરૂરી છે. જો વજન થોડું પણ ઉપર નીચે થઈ જાય તો મોટી સમસ્યા આવી શકે છે. તમને સોનાની ખરીદી મોંઘી પડી શકે છે.\nFirst published: November 20, 2021, 09:35 IST


Turkish President statement on journalist Jamal Khashoggi Murder – News18 Gujarati\nસાઉદી પત્રકારની હત્યાઃ તુર્કી પ્રેસિડન્ટે કહ્યું સાઉદી રાજદૂતના ઘરેથી મળ્યા લાશના ટૂકડાં\nLast Updated : October 23, 2018, 21:56 IST\nઅમેરિકાના ન્યૂઝપેપર વોશિંગ્ટન પોસ્ટના પત્રકાર જમાલ ખશોગીના શબના ટૂકડાં ઇસ્તાંબુલ સ્થિત સાઉદી રાજદૂતના ઘરના બગીચામાંથી મળી આવ્યા છે. ખશોગીની2ઓક્ટોબરના રોજ ઇસ્તાંબુલ સ્થિત સાઉદી કોન્સ્યુલેટમાં હત્યા થઇ હતી. વળી, તુર્કીના પ્રેસિડન્ટ રેસેપ તય્યેપ અર્દોગને દાવો કર્યો છે કે, સાઉદીના લોકોએ ખશોગીની હત્યાનું કાવતરું 28 સપ્ટેમ્બરના રોજ ઘડ્યું હતું. ખશોગીનું મોત રાજકીય હત્યા છે.\nતુર્કીના પ્રેસિડન્ટનું કહેવું છે કે, આ હત્યાને અંજામ આપવા માટે સાઉદીથી 15 સભ્યોની એક ટીમ2ઓક્ટોબરના રોજ જ ઇસ્તાંબુલ આવી હતી. એર્દોગને આ મામલાને રાજકીય હત્યા ગણાવી છે. તુર્કીમાં સંસદને સંબોધિત કરતા એર્દોગને કહ્યું કે, તુર્કીની સિક્યોરિટી સર્વિસની પાસે તેના પર્યાપ્ત પુરાવા પણ છે. ખશોગી તુર્કીમાં રહેતી પોતાની ગર્લફ્રેન્ડ સાથે લગ્ન કરવા ઇચ્છતા હતા. આ માટે જરૂરી પેપર વર્ક કરવા માટે તેઓ2ઓક્ટોબરના રોજ ઇસ્તાંબુલ સ્થિત સાઉદી કોન્સ્યુલેટ ગયા હતા. ત્યારબાદ તેઓ ગુમ થઇ ગયા. 20 ઓક્ટોબરના રોજ સાઉદીની પૂછપરછ દરમિયાન ખશોગીની હત્યા થઇ હોવાની કબૂલાત કરી હતી.\nતુર્કીના ન્યૂઝપેપર હુર્રિયત ડેલી ન્યૂઝ અનુસાર, એર્દોગને કહ્યું કે, ખશોગી સાઉદીના ક્રાઉન પ્રિન્સ મોહમ્મદ બિન સલમાનની ટીકા કરતા હતા. આ કારણે તેઓની હત્યા થઇ. બીજાં દેશોએ પણ આ મામલાની તપાસમાં સામેલ થવું જોઇએ. તુર્કીના તપાસ અધિકારીઓએ જણાવ્યું કે, 28 સપ્ટેમ્બરના રોજ ખશોગી ઇસ્તાંબુલ પહોંચ્યા હતા અને સાઉદી કોન્સ્યુલેટ ગયા હતા. જ્યાં તેઓને2ઓક્ટોબરના રોજ આવવાનું કહ્યું હતું. પ્રેસિડન્ટ એર્દોગનનો દાવો છે કે, સાઉદીએ પત્રકારની હત્યાનું કાવતરું 28 સપ્ટેમ્બરના રોજ ઘડી લીધું હતું. તપાસ અધિકારીઓ અનુસાર, 1 ઓક્ટોબરના સાઉદીના ત્રણ નાગરિક ઇસ્તાંબુલ આવ્યા હતા. જ્યારે2ઓક્ટોબરના રોજ 15 લોકોનું અન્ય ગ્રુપ ઇસ્તાંબુલ આવ્યું અને સાઉદી કોન્સ્યુલેટ ગયું. તપાસમાં સામે આવ્યું છે કે, સાઉદીથી આવેલા નવા દળના કોન્સ્યુલેટમાં લાગેલા સિક્યોરિટી કેમરાની હાર્ડ ડિસ્ક કાઢી લેવામાં આવી હતી.\n2 ઓક્ટોબરના રોજ બપોરના સમયે ખશોગી કોન્સ્યુલેટમાં ગયા અને ફરીથી જોવા મળ્યા નહીં, જ્યારે તેમની ફિયાન્સે કોન્સ્યુલેટની બહાર જ રાત્રે 1 વાગ્યા સુધી રાહ જોતી રહી. જો કે, સાઉદી અરેબિયાના અધિકારીઓ પત્રકાર વિશે જાણકારી હોવા અંગે સતત ઇનકાર કરતા રહ્યા. એર્દોગને કહ્યું, મેં 14 ઓક્ટોબરના રોજ સાઉદી કિંગ સલમાનને તપાસ માટે સંયુક્ત ટીમ બનાવવાનું કહ્યું, જેથી અમારાં અધિકારીઓ એમ્બેસીની અંદર જઇ શકે. 17 દિવસ બાદ સાઉદી અરેબિયાએ કબૂલાત કરી કે કોન્સ્યુલેટમાં ખશોગીની હત્યા થઇ હતી. તુર્કીના પ્રેસિડન્ટ અનુસાર, અમે હત્યામાં સામેલ સાઉદીના 18 સભ્યોની ટીમ અંગે ખુલાસો કર્યો હતો. આ લોકોની સાઉદીમાં ધરપકડ કરી દેવામાં આવી છે. પુરાવાઓ પરથી જાણકારી મળી છે કે, ખશોગીને ક્રૂરતાથી મારી નાખવામાં આવ્યા.\nFirst published: October 23, 2018, 21:56 IST


ચેતવણીઓ હોવા છતાં, રાષ્ટ્રપતિ ડોનાલ્ડ ટ્રમ્પે યુ.એસ. માં શાળાઓ ફરીથી ખોલવા દબાણ કર્યું | Dainik Gujarat\nHome Dainik Special ચેતવણીઓ હોવા છતાં, રાષ્ટ્રપતિ ડોનાલ્ડ ટ્રમ્પે યુ.એસ. માં શાળાઓ ફરીથી ખોલવા દબાણ...\nચેતવણીઓ હોવા છતાં, રાષ્ટ્રપતિ ડોનાલ્ડ ટ્રમ્પે યુ.એસ. માં શાળાઓ ફરીથી ખોલવા દબાણ કર્યું\nયુએસ રાષ્ટ્રપતિ ડોનાલ્ડ ટ્રમ્પે બુધવારે યુનાઇટેડ સ્ટેટ્સના તમામ રાજ્યપાલોને વિદ્યાર્થીઓને વર્ગમાં પાછા મોકલવાના નિર્ણય લેતી વખતે તેમની રાજ્ય શાળાઓ ફરીથી ખોલવાનું કામ કરવા હાકલ કરી છે.\nપરંતુ અમેરિકન ટોચના ચેપી રોગના નિષ્ણાંત ડો. એન્થોની ફૌસીની તકેદારીનો મુદ્દો ઉઠાવ્યો છે. રાષ્ટ્રપતિ ટ્રમ્પ ચારે બાજુથી રમ્યા છે. આરોપ મૂક્યો હતો. ટ્રમ્પની ટિપ્પણી સૂચવે છે કે તેઓ દેશના ટોચનાં ચેપી રોગના નિષ્ણાતનાં સૂચનોથી કંટાળી ગયા છે.\nવ્હાઇટ હાઉસ ખાતેના એક ટીવી ઇન્ટરવ્યુમાં રાષ્ટ્રપતિ ટ્રમ્પે કહ્યું, “મને લાગે છે કે તેઓએ સંપૂર્ણપણે શાળાઓ ખોલવી જોઈએ.”\nલોકડાઉન માફી માટે અમેરિકાને ચેતવણી આપી, વાયરસને ફરીથી પાછા આવવાની ચેતવણી શ્રી ટ્રમ્પ, મને લાગે છે કે તેઓએ આવવું જોઈએ. આપણો દેશ પાછો છે અને વહેલી તકે તેને પાછો લાવવો પડે અને જો શાળાઓ બંધ હોય તો હું આપણો દેશ પાછો લાવવાનું માનતો નથી.\nઅમેરિકાની ટોચની ચેપી રોગના નિષ્ણાંત ડોકટરે મંગળવારે એક સેનેટ સમિતિને શાળાઓ ખોલવાની તેની જુબાનીમાં સાવચેતી રાખવા તાકીદ કરી હતી.\nજોકે, તેમણે સ્પષ્ટતા કરી હતી કે શાળાઓ ફરીથી ખોલવાનો નિર્ણય સંભવત one એક ક્ષેત્રથી બીજા ક્ષેત્રમાં બદલાઈ શકે છે.ફૌસીએ સમિતિને જણાવ્યું હતું કે, અમે આપણે વાયરસ વિશે બધું જ જાણતા નથી અને ખાસ કરીને જ્યારે બાળકોની વાત આવે છે ત્યારે આપણે ખરેખર ખૂબ કાળજી લેવી જોઈએ.\nજો કે સ્પષ્ટતા કરી હતી કે તે એમ નથી કહેતો કે રસી વિકસાવવામાં આવે ત્યાં સુધી વિદ્યાર્થીઓને વર્ગમાં પાછા ફરવા પર રોક લગાવવી જોઈએ.\nટ્રમ્પના નિવેદન પર, પ્રમુખ ટ્રમ્પે તેમના માટે કહ્યું આ સ્વીકાર્ય જવાબ નથી. તેમણે કહ્યું કે કોરોનાવાયરસની અસર યુવાન લોકો પર ઓછી છે. જોકે, યુ.એસ. માં યુવા લોકોમાં એક રહસ્યમય રોગ વિશે ચિંતા વધી રહી છે જે માનવામાં આવે છે કે તે વાયરસથી સંબંધિત છે.\nઅમેરિકા: જ્યાં રોગચાળોએ અત્યાર સુધીમાં 50,000 થી વધુ લોકોનો જીવ લીધો છે, ત્યાં દુકાનો ખોલવા જઈ રહી છે! ફૌસી પર ટિપ્પણી કરતાં ટ્રમ્પે કહ્યું હતું કે, હું શાળાઓ ફરી શરૂ કરવા અંગે ફૌસી સાથે સંપૂર્ણપણે અસંમત છું.\nતે જ સમયે, તેની જુબાનીમાં, ફૌસીએ એક ખૂબ જ કડક ચેતવણીમાં કહ્યું છે કે, જો શહેર અને રાજ્ય સ્ટે-એટ-હોમ ઓર્ડર ઉપાડવાની ઉતાવળમાં હોય, તો અમેરિકામાં વધુ મૃત્યુ અને આર્થિક નુકસાન થઈ શકે છે.\nફૌસીએ કહ્યું હતું કે કોરોના વાયરસ ચેતવણી આપતો શબ્દ છે ત્યાં એક વાસ્તવિક જોખમ છે, જેને તમે નિયંત્રિત કરી શકશો નહીં.\nફૌસીએ બે ડઝનથી વધુ રાજ્યોને ચેતવણી પણ આપી છે કે જેમણે લોકડાઉનને આર્થિક પુન:પ્રાપ્તિ તરફનું પહેલું પગલું તરીકે ઉપાડવાનું શરૂ કર્યું છે. તેમાં કોલોરાડો અને નોર્થ ડાકોટા શામેલ છે, જેના રાજ્યપાલોએ બુધવારે ટ્રમ્પ સાથે મુલાકાત કરી હતી. ટ્રમ્પે કહ્યું, કોઈને ખબર ન હતી કે રોગચાળો આવે છે, જ્યારે જાન્યુઆરીમાં જ સલાહકારે તેમને ચેતવણી આપી હતી!\nઆ પણ વાંચો - કોરોના વાયરસ: સુરતનો કોરોના પોઝિટિવ યુવાન જામકંડોરણા પહોંચ્યો\nPrevious articleશું તમે જાણો છો? ભૂખમાં ઘટાડો – ઝાડા -ઊલટી અને પેટમાં દુખાવો પણ કોરોનાવાયરસના લક્ષણો હોઈ શકે છે\nNext articleલોકડાઉનમાં દિલ્હી હાઈકોર્ટને મોટો આંચકો, દિલ્હી-હરિયાણા બોર્ડર ખોલવાના આદેશ\nલૉકડાઉન: જીવનનું ચક્ર 20 એપ્રિલથી ફરી ધીમે ધીમે ફરવાનું શરૂ થયું.\nકોરોનાવાયરસ: ગુજરાતમાં કોરોનાથી 24 કલાકમાં 24 મૃત્યુ, મૃતકોની સંખ્યા 537\n17 મે પછી 30 શહેરોમાં કડક લોકડાઉન ચાલુ રહેશે, દિલ્હીવાસીઓને કોઈ...\nજાણો કેવી રીતે અને કેમ કોરોના વાયરસ દસ પોઇન્ટમાં અમેરિકાનું કેન્દ્ર...


તમારું બાળક પૂરતી ઊંઘ લે છે કે નહિ એ કેવી રીતે નક્કી કરશો?\nLast updated : July 19, 2019 Posted by: Aloha\nબાળકનું શરીર વિકાસ પામતું હોય છે અને તેથી એ બહુ જ જરૂરી બની જાય છે કે તે પૂરતી ઊંઘ લે. જો તમારું બાળક એલાર્મ વાગતા પહેલા ઉઠી જાય છે તો એ સારી નિશાની છે પણ જો તેને એલાર્મ વાગ્યા પછી પણ ઊંઘ આવતી હોય અને તમારે પથારી માં થી પરાણે ઉઠાડવું પડે તો તમારે સાવધાન થઇ જવું જોઈએ કેમ કે તેનો અર્થ થાય છે કે તેને પૂરતી ઊંઘ નથી મળી રહી. બાળક હોય કે પુખ્ત વ્યક્તિ પુરતી ઊંઘ લેવી એ શરીર માટે બહુ જ જરૂરી છે. બાળકનું શરીર વિકાસ પામતું હોય અપુરતી ઊંઘ એના વિકાસ પર અવળી અસર ઉપજાવી શકે છે અને તેથી જ જ્યારે બાળક ને બહુ જ જગાડવું પડે તો ચેતી જવું જરૂરી બની જાય છે.\nશાળા ની શરૂઆત ના દિવસો બાળક માટે તેનું ઊંઘનું ટાઈમ ટેબલ ગોઠવવા માટે બહુ અગત્યના હોય છે. તેને સમય સાથે પોતાના શરીર નો તાલમેલ બેસાડતા સમય લાગે છે. મોટા ભાગના બાળકો રાત્રે મોડે સુધી જાગી અને સવારે મોડા ઉઠવાનું પસંદ કરે છે. આવું ખાસ કરીને ઉનાળાના દિવસો માં બને છે. શાળા શરુ થતા જ તેઓએ એક સમય પત્રક મુજબ ચાલવું પડે છે અને તેથી જરૂરી છે કે તેઓ રાત્રે વહેલા સુઈ જાય કે જેથી તેઓ સવારે સમયસર ઉઠી પણ જાય અને પુરતી ઊંઘ પણ મેળવે. શાળા શરુ થવા સાથે આ સમસ્યા વધી જાય છે અને બાળક થાકેલું દેખાય છે તેમજ માતાપિતા પણ થાકેલા હોય છે જે સીધી તેઓના સ્વાસ્થ્ય પર અસર કરે છે. આ પરિસ્થિતિ બહુ જ ખરાબ બની રહે છે.\nઅપૂરતી ઊંઘ સ્વાસ્થ્ય સંબંધી વિવિધ સમસ્યાઓ સર્જે છે જેમ કે એડીએચડી, વધુ પડતું કાર્યરત થવું અને મિજાજ નું બદલાતા રહેવું. વિવિધ અભ્યાસો માં જોવા મળ્યું છે કે અપૂરતી ઊંઘ થી અભ્યાસ માં ઓછું ધ્યાન, અભ્યાસ માં અપૂરતી સફળતાઓ, ધ્યાન કેન્દ્રિત કરવામાં તકલીફ અને શાળા માં નબળો દેખાવ એ બાળકો માં જોવા મળે છે. અપૂરતી ઊંઘ અયોગ્ય ખાનપાન ની આદતો અને મેદસ્વીતા ને પણ નોતરે છે. શાળા ના દિવસો માં બાળક ને ૧૦ થી ૧૨ કલાક ની ઊંઘ મળવી જોઈએ પણ મોટા ભાગ ના બાળકો ૭ થી ૮ કલાક જ સુવે છે અને ઘણા તો તેના થી પણ ઓછું સુવે છે.\nઘણા માતાપિતા પોતે પણ અપૂરતી ઊંઘ નો શિકાર હોય છે અને એવું માને છે કે અપૂરતી ઊંઘ એ સામાન્ય બાબત છે. આ કારણે તેઓને એ ખબર પણ નથી પડતી કે તેઓનું બાળક પુરતી ઊંઘ નથી મેળવી રહ્યું.\nનીચેના સવાલો પર થી તમે જાણી શકશો કે તમારું બાળક પુરતી ઊંઘ મેળવે છે કે નહિ.\n- શું બાળક ને ઉઠાડવા માટે ત્રણ થી ચાર પ્રયત્નો કરવા પડે છે?\n- શું બાળક સતત થાકી ગયું હોવા ની ફરિયાદ કરે છે?\n- શું બાળક બપોરે સુઈ જાય છે?\n- શું વિક એન્ડ પર બાળક ને પુરતી ઊંઘ મળે છે?\nજો આમાં થી કોઈ પણ પ્રશ્ન નો જવાબ હા હોય તો તમે માની લો કે તમારા બાળક ને પુરતી ઊંઘ નથી મળતી. પુરતી ઊંઘ થી બાળક નો ન માત્ર મૂડ બદલવાનું બંધ થશે પણ તેનો અભ્યાસ માં દેખાવ પણ સુધરશે. નીચે ના આઠ પગલાં ના તેને માત્ર પુરતી ઊંઘ આપશે પણ તેને સારી રીતે ઊંઘવાની આદત પણ પાડશે.\n- સુઈ જવા નો એવો સમય નક્કી કરો કે જેથી બાળક નો ૧૦ થી ૧૧ કલાક પુરતી ઊંઘ મળે. જો બાળક તરત સુવા ના તૈયાર થાય તો અઠવાડિયા માં બે કે ત્રણ વાર ૧૫ થી ૨૦ મિનિટ વહેલા સુવાનું નક્કી કરો.\n- સુવાનું એક સમય પત્રક બનાવી લો. તમારા બાળક ના સુવા અને ઉઠવાના અઠવાડિયા ના ચાલુ દિવસો તેમજ રજાના દિવસો માં ૩૦ થી ૪૫ મિનિટ થી વધારે નો ગેપ ના હોવો જોઈએ.\n- શાળા શરુ થવાના એક અઠવાડિયા પહેલા થી બાળક ને ઉઠાડવાનો એક સમય નક્કી કરી લો જેથી શાળા શરુ થયે તેને તકલીફ ના થાય.\n- સુવાના સમય નું એક સમય પત્રક બનાવો. તે નાના તેમજ મોટા બંને બાળકો ને લાગુ પાડો જેથી તેઓને સમયસર સુવાની આદત પડી જાય.\n- સુવાના સમય પહેલા કમ સે કમ એક કલાક પહેલા ઈલેક્ટોનિક સ્ક્રીન જેવા કે ટીવી, મોબાઈલ વગેરે બંધ કરી દો જેથી તેઓ સમયસર સુઈ જાય.\n- ખાંડવાળા તેમજ કેફીન વાળા પીણા દિવસ માં બપોર પછી ઓછા લેવા ની આદત પાડો જેથી સમયસર ઊંઘ આવી શકે.\n- બાળક ને દિવસ દરમ્યાન પૂરતી શારીરિક પ્રવૃત્તિઓ કરાવો કે જેથી તે રાત્રે આરામ થી સુઈ શકે. દિવસ માં એક કલાક એવો રાખો કે જયારે એ આખો સમય શારીરિક પ્રવૃત્તિ કરે. સવાર ના સમય માં તેને બહાર રમવા મોકલો કે જેથી તેનો શારીરિક વિકાસ પણ સારો થાય.\n- તેને પુરતી ઊંઘ લેવાની આદત પાડવા જરૂરી છે કે તમે પુરતી ઊંઘ લેવા ની આદત પાડો કેમકે એ તમારા માં થી જ શીખશે.\nશાળા શરુ થવા સાથે મોટા ભાગ ના પરિવારો માં સવાર નો સમય દોડાદોડી વાળો હોય છે. તેમ છતાં થોડું આયોજન સવારના આ સમય ને આસાન બનાવી શકે છે. શાળા શરુ થવા ના થોડા દિવસો પહેલાજ બાળક ને સવારમાં તૈયાર થવા, કપડા પહેરવા અને સમયસર બધૂ ગોઠવી લેવા માટે આદત પાડો. આગલી રાત્રેજ દફતર ગોઠવવું, નાસ્તો ભરી દેવો, કપડા તૈયાર કરવા અને અન્ય વસ્તુઓ ને સામે રાખવી જેથી સવારે એટલો સમય બચી શકે.\nપુરતી ઊંઘ નું સમય પત્રક બનાવતી વખતે યાદ રાખો કે બાળક દર વખતે એ પ્રમાણે વર્તે એ જરૂરી નથી કેમ કે તેનો આ વિકાસ નો ગાળો હોય છે જ્યારે થોડું આડું અવળું થતું હોય છે પણ તમારે પ્રયત્નો ચાલુ રાખવા જરૂરી છે કેમકે આ થોડું આડું અવળું થવું એ સ્વાભાવિક છે. જો કે અમુક બાળકો માં અનિંદ્રા એ એક રોગ બની જાય છે અને તેથી ડોક્ટર ને મળવું પણ જરૂરી બની જાય છે.\nડોક્ટર ને ક્યારે મળવું જોઈએ?\nઅહીં અમુક લક્ષણો છે જે તમારા બાળક માં દેખાય તો તમારે તુરંત ડોક્ટર ને દેખાડવું જોઈએ.\n- જો તમારા બાળક ને સૂતી વખતે સખત ડર લાગતો હોય\n- સખત જોરદાર નસકોરા બોલાવવાં\n- રાત્રે વારંવાર ઉઠી જતું હોય\n- ૭ વર્ષ ની ઉંમર પછી પણ જો તે પથારી ભીની કરતુ હોય\n- રાત્રે પુરતી ઊંઘ લીધા પછી પણ જો તેને દિવસે સખત ઊંઘ આવતી હોય.


“ડ્રામા કવીન” રાખી સાવંત સ્પાઇડર મેનનાં કોશ્ચ્યુમમાં જોવા મળી, ગળામાં પહેર્યો ભારે ચેન, રાખી સાવંતનો આ લુક કોઈને તમે હસવાનું રોકી શકશો નહીં - Adhuri Lagani\nબોલીવુડ ઇન્ડસ્ટ્રીમાં “એન્ટરટેઇનમેન્ટ ક્વીન” નાં નામથી જાણીતી રાખી સાવંત કોઈને કોઈ રૂપને લઈને ચર્ચામાં જળવાઈ રહે છે. વળી થોડા સમય પહેલાં જ ભારત માટે ગોલ્ડ મેડલ જીતવા વાળા નીરજ ચોપડા માટે રસ્તા પર નજર આવી હતી. તેમની તસ્વીરો અને વિડીયો ઘણા ઝડપથી સોશિયલ મીડિયા પર વાયરલ થયા હતા. એટલું જ નહીં રાખી સાવંત ઘણીવાર લોકોને બાજીરાવ મસ્તાની અને ભુતનાં રૂપમાં પણ નજર આવી ચુકી છે.\nરાખી સાવંત તે અભિનેત્રીઓમાં આવે છે જેમણે બોલીવુડ ઇન્ડસ્ટ્રીની અંદર તો પોતાના નામની મોટી ઓળખ નથી છોડી, પરંતુ તે પોતાના એન્ટરટેઇન્મેન્ટ અદાઓથી ચર્ચામાં જળવાઈ રહે છે. જણાવી દઇએ કે રાખી સાવંત બિગ બોસમાં નજર આવી ચુકી છે અને તે હવે હાલમાં જ ઓટીટી પ્લેટફોર્મ પર ચાલુ છે. તે બિગ બોસનો ભાગ બનવા ઈચ્છે છે. જેના માટે તેમણે એક અલગ જ અંદાજ માં બિગ બોસનાં ઘરમાં એન્ટ્રી મારવાનો પ્લાન બનાવ્યો છે. જણાવી દઇએ કે આ સમયે બિગ બોસને ઓટીટી પ્લેટફોર્મ પર નિર્માતા-નિર્દેશક કરણ જોહર હોસ્ટ કરી રહ્યા છે.\nજ્યારે બિગ બોસની ૧૪મી સિઝનમાં રાખી સાવંતે લોકોને ફસાવવાનું કામ કર્યું હતું. હવે એકવાર ફરી રાખી સાવંતને બિગ બોસમાં ભાગ બનવા માટે પોતાની ઇચ્છા વ્યક્ત કરી છે. જેના માટે તેમણે પોતાનો કંઈક અલગ જ ગેટઅપ બનાવ્યો છે. જે હવે ઘણો ઝડપથી સોશિયલ મીડિયા પર વાયરલ થઇ રહ્યો છે. તમે અત્યાર સુધી રાખીનાં ઘણા રૂપ જોયા હશે. પરંતુ આ સમયે રાખી સાવંત અલગ જ અંદાજમાં બિગ બોસનો ભાગ બનવા ઈચ્છે છે. જણાવી દઇએ કે તેના માટે તેમણે સ્પાઇડર મેનનો કોસ્ચ્યુમ પહેર્યો છે. એટલું જ નહીં ગળામાં બે માળા પણ નાખી છે.\nતમારી જાણકારી માટે જણાવી દઈએ કે રાખી સાવંતને બિગ બોસના ઘરની બહાર રહેલા સિક્યુરિટી ગાર્ડે અંદર જવાથી મનાઈ કરી દીધી હતી. પછી શું હતું, રાખી સાવંત ત્યાં ઘરની બહાર બેસી ગઈ અને બિગ બોસના ઘરની અંદર જવા માટે આનાકાની કરવા લાગે છે. વિડિયો સોશિયલ મીડિયા પર ઘણો ઝડપથી વાયરલ થઇ રહ્યો છે. તેમનો આ નવો અંદાજ લોકોને ઘણું એન્ટરટેઇનમેન્ટ કરી રહ્યો છે. રાખી સાવંત તે અભિનેત્રીમાં આવે છે, જેમણે પોતાના નવા-નવા રૂપ થી લોકો વચ્ચે ઘણી ચર્ચામાં છવાયેલી રહે છે.\nજ્યારે રાખી સાવંતને આ રીતે સ્ત્રાઈક કરતા જોઇ બિગ બોસને હોસ્ટ કરવાવાળા કરણ જોહર પણ ઘણા ખુબ જ ચોંકી ગયા હતા. કારણકે આજથી પહેલા રાખી સાવંત નો આટલો અલગ અંદાજ કોઈએ પણ જોયો નહોતો. જોકે તે ઘણીવાર દીપિકા પાદુકોણ અને પ્રિયંકા ચોપડાની નકલ કરી ચુકી છે. પરંતુ તેમને સ્પાઇડરમેન બનીને બધાને આશ્ચર્ય ચકિત કરી દીધા છે.\nરાશિફળ ૨૧ ઓગસ્ટ : આજે શનિવારનાં દિવસે હનુમાનજી આ રાશિઓ પર રહેશે મહેરબાન, થશે કોઈ મોટો નફો


લેડી ગાગા કૂતરાં શોધનારાને સાડા ૩ કરોડનું ઈનામ આપશે - Western Times News\nલોસ એન્જેલસ: પ્રસિદ્ધ પોપ સિંગર લેડી ગાગાના કૂતરાં ચોરી થઇ ગયા છે. ચોરી થયેલા કૂતરાં પાછા શોધી આપનારને સાડા ત્રણ કરોડ રૂપિયા ઇનામ આપવાની જાહેરાત પોપ સિંગર ગાગાએ કરી છે. લેડી ગાગાના બે ફ્રેન્ચ બુલડોગ કૂતરાં ચોરી કરાયા, જે ઘટનામાં ગાગાના ડોગવોકરને પણ ગોળી વાગી છે. આવામાં ગાગાએ કુતરાં પાછા લાવી આપનારને ૫ લાખ ડોલર એટલે કે ૩.૬૫ કરોડ રૂપિયા ઇનામ આપવાની જાહેરાત કરી છે.\nસેલિબ્રિટી વેબસાઇટ ટીએમજી અનુસાર, લેડી ગાગાને તેના પેટ્‌સ સાથે ખાસ લગવા છે. જ્યારે ચોરીની આ ઘટનામાં તેનો ત્રીજાે પેટ એશિયા ભાગવામાં સફળ રહ્યો હતો. પોલીસે આ કૂતરાને કબ્જે કર્યો છે. પોતોના ચોરી થયેલા કૂતરાને પરત મેળવવા માટે ગેડી ગાગાએ ૫ લાખ ડોલર ઇનામની જાહેરાત કરી છે.\nબીજી બાજુ, લેડી ગાગા હાલ રોમમાં શૂટિંગ કરી રહી છે. લેડી ગાગાના પિતા જાે જર્મનોટાએ ન્યૂયોર્ક પોસ્ટને જણાવ્યું કે, આ હુમલા બાદ તે પોતાની દિકરી સાથે સતત સંપર્કમાં છે. સાથે જ તેમણે કહ્યું કે, એવું લાગે છે કે કોઇ અમારા કોઇ બાળકને લઇ ગયો હોય.\nઆ મામલે પોલીસે ઘટના સ્થળથી ભાગેલા કૂતરાને કબ્જે કર્યો છે અને વધુ તપાસ હાથ ધરી છે. કહેવાય છે કે, ફ્રેન્ચ બુલડોગ ઘણા મોંધા અને ઊંચી નસ્લના કૂતરાં હોય છે. જાે કે, આ મામલે માહિતી મળી નથી કે કેમ લેડી ગાગાના પાળતું કૂતરાંને નિશાન બનાવવામાં આવ્યા છે.\nPrevious પાક.સરકાર આતંકવાદ વિરુદ્ધ ૨૭ સૂત્રીય એજન્ડામાંથી ત્રણને પૂરા કરવામાં નિષ્ફળ\nNext ચાઈનીઝ વેક્સીનનો પ્રોગ્રામ હોલ્ડ પર રાખીને ભારતીય વેક્સીન વાપરશે


મા લક્ષ્મીને પ્રસન્ન કરવાના આ અદ્ભુત ઉપાયો,7દિવસ કરવાથી જ થશો ધનવાન - kisanvisan.com\nમા લક્ષ્મીને પ્રસન્ન કરવાના આ અદ્ભુત ઉપાયો,7દિવસ કરવાથી જ થશો ધનવાન\nMarch 30, 2022 March 30, 2022 AdminLeaveaComment on મા લક્ષ્મીને પ્રસન્ન કરવાના આ અદ્ભુત ઉપાયો,7દિવસ કરવાથી જ થશો ધનવાન\nમા લક્ષ્મીને ધનની દેવી કહેવામાં આવે છે. જેના પર તે એકવાર પ્રસન્ન થઈ જાય તેને ધનવાન બનતા કોઈ રોકી શકતું નથી. તેથી, જે પણ ધનવાન બનવા માંગે છે (મા લક્ષ્મી ઉપે), તે વિવિધ પ્રકારના મા લક્ષ્મી ઉપાયો અપનાવવાનો પ્રયાસ કરે છે. આ ઉપરાંત શુક્રવારે વ્રત અને પૂજા પણ કરવામાં આવે છે. જો કે શાસ્ત્રોમાં શુક્રવારનો દિવસ દેવી લક્ષ્મીને સમર્પિત કરવામાં આવ્યો છે,.\nપરંતુ જો તેમની પૂજા કે ઉપાય થોડા દિવસો સુધી દરરોજ કરવામાં આવે તો વ્યક્તિ જલ્દી જ તેમના આશીર્વાદ મેળવી શકે છે. તે જ સમયે, આજે અમે કેટલાક એવા ઉપાય (શુક્રવાર ઉપાય) લઈને આવ્યા છીએ જે7દિવસ સુધી કરવામાં આવે તો તમારા પર પૈસાનો વરસાદ શરૂ થઈ શકે છે. ચાલો તમને જણાવીએ મા લક્ષ્મીના ઉપાયો…\nમા લક્ષ્મીના ઉપાયો\nદરરોજ7દિવસ સુધી સ્નાન કર્યા પછી મા લક્ષ્મીની પૂજા કરો. કમલગટ્ટેની માળા સાથે “ઓમ શ્રી હ્રીં શ્રીં કમલે કમલયે પ્રસીદ શ્રીં હ્રીં શ્રીં ઓમ મહાલક્ષ્માય નમઃ.” મંત્રનો જાપ કરો. સવા કિલો ગોળ અને સવા કિલો લોટ લઈ મિશ્રણ તૈયાર કરો અને રોટલી બનાવો. હવે આ રોટલી ગાયને સૂર્યાસ્ત સમયે ખવડાવો. આવું સતત7દિવસ સુધી કરો.\n7 દિવસ સુધી દરરોજ માતા લક્ષ્મીની પૂજા કરતી વખતે તેમની સામે લોટના 11 દીવા પ્રગટાવો. આ રીતે તમારે સવાર અને સાંજ બંને કરવું પડશે.સાત નાની છોકરીઓને સાત દિવસ સુધી ભોજન કરાવો. તેમજ 1 સફેદ રૂમાલ, મહેંદી અને 1 રૂપિયાનો સિક્કો અર્પણ કરો.\nઉપર જણાવેલા આ ઉપાયો સતત7દિવસ કરો. આ સાથે તમે તમારા જીવનમાં પરિવર્તનો જોવાનું શરૂ કરશો. જો કે આ સમય દરમિયાન એ વાતનું ધ્યાન રાખો કે તમારે કાળા કપડા પહેરવાની જરૂર નથી અને સવારે વહેલા ઉઠો અને સ્નાન વગેરે કર્યા પછી સ્વચ્છ કપડાં પહેરો.\nઆ દિવસે ભૂલથી પણ ન કરો ચંદ્રદર્શન, લાગશે અનેક કલંક અને દોષ\nદીકરીઓ કોના ઘરમાં જન્મ લે છે, જાણો.જેના ઘરમાં દીકરી છે તે જરૂર વાંચજો.\nચૈત્ર નવરાત્રીમાં મા દુર્ગાને પ્રસન્ન કરવા માટે રાશિ પ્રમાણે ચઢાવો આ રંગના ફૂલ, પૂર્ણ થશે તમામ મનોકામનાઓ.\nશાસ્ત્રો મુજબ, ઘરમા કીડીઓનું આવવું આ વાતનો હોય છે સંકેત.


500મી પોસ્ટ… – Aksharnaad.com\nHome » જત જણાવવાનું કે » 500મી પોસ્ટ…\n500મી પોસ્ટ… 13\n30 Nov, 2009 in જત જણાવવાનું કે tagged જીજ્ઞેશ અધ્યારૂ\nઆ સાથે “અધ્યારૂ નું જગત” એ બ્લોગથી, મે 2007થી શરૂ થયેલી, અક્ષરનાદ સ્વરૂપે મજબૂત થયેલી, વિસ્તરી રહેલી એક અણધારી, સાહજીક સફર 500 પોસ્ટના પડાવ પર પહોંચી છે. આ વાંચક મિત્રોનો પ્રેમ અને પ્રોત્સાહન જ છે કે એક સાવ પ્રાથમિક સ્તરથી, લેખનની અનુભવ વગરની શૈલી અને અણઘડ વિષયો સાથે મે 2007 માં શરૂ થયેલી આ યાત્રાને દરેક પડાવે પ્રોત્સાહન અને સથવારો મળ્યો છે. જ્યારે વર્ડપ્રેસ પર બ્લોગ રજીસ્ટર કર્યો ત્યારે સ્વપ્ને પણ ખ્યાલ ન હતો કે આ સફર આટલી લાંબી થઇ શક્શે. આ પડાવ ખૂબ લાંબા સમયે આવ્યો છે, 500મી પોસ્ટનો એક અનેરો સંતોષ છે, આનંદ છે.\nપાછળ જોતા વિચારીએ તો ઇન્ટરનેટની ક્ષમતાઓ કેટલી વિકસી છે? 2000 – 2001 માં ઇન્ટરનેટનો કોઇ ખાસ ઉપયોગ નહોતો. ગૂગલ ત્યારે નવુંસવું લાગતું, બધાંને નહીં તો અમારા લોકો માટે તો એમ જ હતું. વડોદરાની એક હોટલના ભોંયરામાં હોસ્ટેલથી જઇ રાત્રે 12 થી સવારના5સુધી અપાતી સસ્તી સર્ફિંગ યોજનાઓનો લાભ ઉઠાવતા. ઇ -મેલ એકાઉન્ટ બનાવતા, યાહૂ કે કેમછો.કોમ જેવી વેબસાઇટ જોતાં. જો કે ત્યારે ઇન્ટરનેટ એટલું ઝડપી હતું કે યાહુ.કોમ એડ્રેસબારમાં લખી એન્ટર કરી ડેરીડેન સર્કલ પાસે ચા પી ને પાછા આવતા ત્યાં સુધી પેજ લોડ થઇ જતું. જો કે આજે ઇ ન્ટરનેટ વગર જીવનની કલ્પના અધરી છે, અને છતાં અશક્ય નથી. પ્રોફેશનલ રીતે તેની જરૂરત દરેક સેકન્ડે પડે છે, અને ભારતીય ભાષાઓમાં બ્લોગીંગ કરી શકવાની ક્ષમતાએ એક નવો આયામ આપ્યો છે, છતાં અહીં એ કહેવું યોગ્ય છે કે હજી પણ ગુજરાતી બ્લોગીંગ તેના ખૂબ પ્રાથમિક તબક્કામાં છે. દક્ષિણ ભારતીય ભાષાઓ કે હિન્દીમાં બ્લોગીંગ જુઓ તો ખ્યાલ આવે કે આપણી ભાષાની ઇન્ટરનેટમાં પા પા પગલી જ છે.\nઅક્ષરનાદનું સર્જન એક અણધારી ઘટના હતી. વર્ડપ્રેસ.કોમ પર બ્લોગ “અધ્યારૂ નું જગત” બંધ કર્યો, અને અક્ષરનાદ વેબસાઇટ શરૂ થઇ એ સમયમાં થોડુંક અડવું અડવું લાગ્યા કર્યું. ઇન્ટરનેટ એક બંધાણ છે, અને માતૃભાષાનું, વિચારોની અભિવ્યક્તિનું બંધાણ તો સારી વાત કહેવાય. (જો કે આજકાલ ટ્વીટરનું બંધાણ વધારે થઇ રહ્યું છે) એટલે ચાર મહીનામાંજ ફરી ઇન્ટરનેટ પર સજીવન મેળવ્યું. આ બધી વાતો હવે જૂની થઇ ગઇ. અધ્યારૂ નું જગત બ્લોગની છેલ્લી પોસ્ટ પર મિત્રોએ આપેલા પ્રતિભાવોનો વરસાદ, લખતા રહેવાની હકભરી માંગણી ખૂબ સ્પર્શી ગઇ.\nહવે વિષયો શોધવા જવું પડતું નથી, લખવું એ એક સાહજીક ટેવ થઇ રહી છે. અને એક પ્રયત્નના ભાગ રૂપે હવે નેટ પર ઉપલબ્ધ ન હોય તેવી રચનાઓ, નવા મિત્ર લેખકો અને વાંચકોની કલમનો આસ્વાદ અક્ષરનાદ પર વધુ ને વધુ મળે તેવી યોજના સાકાર સ્વરૂપ લઇ રહી છે.\nજો કે આ ખરેખર આજે 500મી પોસ્ટ નથી, અક્ષરનાદ પર જ્યારે અધ્યારૂનું જગતની બધી પોસ્ટ લીધી ત્યારે અમુક બાલિશ લાગે તેવી પોસ્ટ, કે ખૂબ પ્રાથમિક તબક્કામાં લખેલી પોસ્ટ પ્રાઇવેટ કે ડીલીટ કરી દીધી. આ પ્રાઇવેટ કરેલી પોસ્ટમાં એક પોસ્ટ “અધ્યારૂનું જગતની અંતિમ પોસ્ટ” પણ હતી.\nઆંકડાઓની માયાજાળ :\nઅત્યાર સુધી કુલ 1,49,000 થી વધુ ક્લિક્સ (આશરે 85,000 બ્લોગ પર અને 64,000 થી વધુ અક્ષરનાદ પર) મળી છે. વિષય વિશેષ ત્રણ અઠવાડીયા અત્યાર સુધી ઉજવ્યા છે, જેમાં હાસ્ય અઠવાડીયું, પ્રેમ અઠવાડીયું અને હજી ગયા અઠવાડીયે માતૃવંદના વિશેષ કૃતિઓ મૂકી છે.\nઅક્ષરનાદ પર :-\nપ્રથમ પોસ્ટ : મારી બે રચનાઓ – જીગ્નેશ અધ્યારૂ,- 26 – 05 – 2007, પ્રથમ કોમેન્ટ : શ્રી ધવલ રાજગીરા દ્વારા\n100મી પોસ્ટ : દિકરી વહાલનો દરીયો – વિકાસ બેલાણી\n200મી પોસ્ટ : ભણાવવું એટલે શું? – મનુભાઈ પંચોળી\n300મી પોસ્ટ : ગુજરાતી સામયિકો, સાહિત્ય અને સંપાદકો – તરૂણ મહેતા\n400મી પોસ્ટ : ગંગાસતી – આતમને જગાડતી વાણીના રચયિતા\nઆ ઉપરાત જે કૃતિઓ બનાવવામા સૌથી વધુ મજા આવી અને જેની પાછળ ખૂબ મહેનત કરી છે તેવી પાંચ કૃતિઓ :\n1. શેખર સેન દ્વારા ભક્તિ સંગીત સંધ્યા\n2. માનવ સેવાનો મહાયજ્ઞ – જીગ્નેશ અધ્યારૂ\n3. મારો હાથ પકડો, હે વહાલા પ્રભુ (પ્રાર્થના ઈતિહાસ) – જીગ્નેશ અધ્યારૂ\n4. એક પ્રભાવી બાળપ્રતિભા ( રિધ્ધિ જોશી)\n5. હજારો ઝળહળતા સૂર્યો – ખાલિદ હુસૈની\nઅક્ષરનાદ પર અત્યાર સુધીની સૌથી વધુ પ્રચલિત કૃતિઓ :-\n1. સત્તાધાર થી કનકાઈ (ગીર) અને તુલસીશ્યામ\n2. Some Wonderful Websites – dSLR Digital Photography\n3. વાણીયા ની દાઢી\n4. દિકરી વિદાય – એક કંકોત્રી માંથી ( લેખક અજ્ઞાત )\n5. કેટલીક ઉપયોગી વેબસાઇટ –9(Home Planning)\n6. તારા Marriage થઇ જશે – જીગ્નેશ અધ્યારૂ\n7. એલફેલ પ્રિપેઇડ કસ્ટમર કેર – જીગ્નેશ અધ્યારૂ\n8. બ્રહ્માંડની સફર કરો તમારા કોમ્પ્યુટરથી\nઆ પ્રસંગે અમુક મિત્રોનો આભાર માનવાની ખાસ મહેચ્છા છે.\nખૂબ ખૂબ આભાર….\nઝાઝી.કોમ કારણકે ઇન્ટરનેટ પર ગુજરાતીના અસ્તિત્વનો સર્વપ્રથમ વિચાર મને મળ્યો તેમની વેબસાઇટથી (2001).\nમિત્ર અને ઇન્ટરનેટ પર ગુજરાતી બ્લોગીંગમાં ખૂબ મદદ કરનાર રીડગુજરાતી ના મૃગેશભાઇનો આભાર આ પ્રસંગે ખાસ માનવો રહ્યો. તેમણે તેમની વેબસાઇટ પર સ્થાન આપેલી મારી બે કવિતાઓ અને તે પછી પણ તેમણે પ્રસિધ્ધ કરેલી મારી રચનાઓએ, એ રચનાઓ પરના પ્રતિભાવોએ ખૂબ પ્રોત્સાહન આપ્યું.\nગુજરાતીલેક્સીકોન વેબસાઇટનો કારણકે તેમની મદદ વગર મારા અડધા આર્ટીકલ જોડણીની ભૂલોનો ખજાનો બની જાત. આ ઉપરાંત અનુવાદમાં પણ તેમની ખૂબ મદદ લીધી છે.\nગુજરાતી સાહિત્યના કેટલાક સીમાસ્તંભ સમાન લેખક વડીલોનો, કારણકે તેમણે આપેલા પ્રોત્સાહન, તેમના આશિર્વાદે બળ પૂરું પાડ્યું છે.\nગરવી ગુજરાતના મણિમુગટ સમા ગીરનો અને તેની આધ્યાત્મિક સૃષ્ટીનો, દર વખતે જ્યારે પણ મેં તેમની પાસે શાંતિ, પ્રેરણા અને હિંમત માંગી છે, તેણે અચૂક મારી અપેક્ષાઓને માંગણીથી ખૂબ વધીને પૂરી કરી છે. હવે જીવનમાં ગમે ત્યાં હોઇએ, પણ ગીરની યાદ સદાય લીલા પાંદડા પર રહેતા ઝાકળના બિંદુ જેટલી જ તાજગીસભર રહેશે. ગીરની આધ્યાત્મિક અને લૌકીક પ્રથાઓ – નિયમોથી દૂર એવી દુનિયાને ખૂબ વંદન.\nસર્વ વાચક મિત્રોનો, પ્રતિભાવકોનો….\nઅક્ષરનાદ પર ઘણી એવી કૃતિઓ છે જેમાં ઘણાં અને સારા પ્રતિભાવોની આશા હતી, પણ ન મળ્યા, અને જ્યાં એક પણ પ્રતિભાવની આશા ન હતી ત્યાં ખડકલો થઇ ગયો. પણ આપણે આપણું કામ કરતા રહેવું જોઇએ, કોઇ બાબતનો અફસોસ ન કરવો જોઇએ. અક્ષરનાદ પર અમારા પછી સૌ પ્રથમ રચના મિત્ર વિકાસ બેલાણીની હતી, તેમના પછી શ્રી તરૂણ મહેતા, શ્રીમતી ડિમ્પલ આશાપુરી, તથા શ્રી જીગ્નેશ ચાવડા સમયાંતરે અક્ષરનાદ પર સત્તત તેમની કૃતિઓ પીરસી રહ્યા છે તે ખૂબ આનંદની વાત છે, તેમનો આભાર માનવા જેટલી ઔપચારીકતા હવે અમારી વચ્ચે રહી નથી. ઉપરાંત ઘણાં વાંચક મિત્રોની કૃતિઓ પણ સમયાંતરે મળતી રહે છે, એ સર્વેનો ખૂબ આભાર.\nઆશા છે આવી જ રીતે 1000 પોસ્ટ પૂર્ણ કર્યાનો અવસર પણ માણી શકીએ, અને ભાષા તેની વિવિધ સીમાઓમાંથી બહાર નીકળી નવા માધ્યમોમાં ખૂબ વિસ્તરે, વિકસે અને વધુમાં વધુ લોકો સુધી પહોંચે તે માટે નિમિત્ત બનવાની શક્તિ, ક્ષમતા અને ધીરજ પ્રભુ અર્પે. અસ્તુ.\nLeaveaReply to નટવર મહેતા\tCancel reply\n13 thoughts on “500મી પોસ્ટ…”\nviranchibhai c raval November 30, 2010 at 5:05 PM\nMy best wishes and hartly congrulation.\nHiten Bhatt December 7, 2009 at 5:41 PM\nનટવર મહેતા December 2, 2009 at 4:58 AM\nજીજ્ઞેશભાઈ આપને હાર્દિક અભિનંદન. આવી જ રીતે ૫૦૦૦૦મી પોસ્ટ પણ આવે એવી શુભેચ્છા. વેબ ડાયરો બરાબર જામી રહ્યો છે. અને એમાં આપના જેવા જે રીતે સાહિત્યની સેવા કરી રહ્યા છે એ સરાહનિય છે.\nલગે રહો જીજ્ઞેશભાઈ નથી કહેતો કારણ કે લગની હોય તો જ ૫૦૦મી પોસ્ટ થાય…\nBhupendrasinh R. Raol November 30, 2009 at 7:31 PM\nશ્રી જીગ્નેશભાઈ ને ૫૦૦ મી પોસ્ટ બદલ ખુબ ખુબ અભિનંદન.તમે જેમ લખ્યું છે તેમ અમે પણ અણઘડ રીતે લખવાનું શરુ તો કર્યું છે.અક્ષર્નાદ વાંચવાનું વ્યસન થઇ ચુક્યું છે.મેં પણ બે એક મારા વિચારો ઈ મેલ કર્યા હતા.મારી પણ કોઈ ભૂલચૂક,ભાષા,શૈલી કશા મા કશું હોય તો જણાવશો.પબ્લીશ થયા નથી.એટલે કોઈ ક્ષતિ થઇ હોય અને અમને ખબરજ ના પડે તો ભૂલ સુધરે કઈ રીતે?તમે અનુભવી છો એટલે માર્ગદર્શન ની આશા છે.\nPraful Thar November 30, 2009 at 5:58 PM\nતમારી ૫00 પોસ્ટની સફરમાં અમને પણ લાભ અને પ્રેરણા આપી તે બદલ ખુબ ખુબ આભાર..માનવીના સબંધોને કયાં અને કેવી રીતે વિશાળ સમુઢ્ર એક પાણીના ઝરણાંને પોતાનામાં સમાવી દે છે તેનું એક ઉદાહરણ એટલે કે અક્ષરનાદ.કોમ\nબધા જ લેખકો/સાહિત્યકારોની શુભેચ્છા તમારા ઉપર વરસતી રહે એવી એક ભાવના સાથે…\nલી. પ્રફુલ ઠાર\nGovind Maru November 30, 2009 at 5:01 PM\n૫00 મી પોસ્ટ પ્રસન્ગે જીગ્નેશભાઈને હાર્દીક અભીનન્દન..\n‘અક્ષરનાદ’ની સફર અવશ્ય સફળ થશે જ. 1000 પોસ્ટ પૂર્ણ કર્યાનો અવસર પણ આપણે અવશ્ય માણીશુ..\nchetu November 30, 2009 at 1:18 PM\nહાર્દિક અભિનન્દન …!!\nkirtida November 30, 2009 at 10:19 AM\nમારી હાર્દિક શુભકામના.\nજીજ્ઞેશભાઈની સફર આજ રીતે આગળ વધે .\nRajni Agravat November 30, 2009 at 10:13 AM\nખૂબ ખૂબ શુભેચ્છા સાથે હંમેશા આવું અવ-નવું , સાત્વીક અને રસપ્રદ પીરસતા રહોની શુભકામના.. જગે રહો જીગ્નેશભાઈ.\nવિનય ખત્રી November 30, 2009 at 9:54 AM\nNeepra November 30, 2009 at 9:48 AM\n૫૦૦મી પોસ્ટ પર અભિનંદન અને શુભેચ્છાઓ\nKantibhai Karshala November 30, 2009 at 9:15 AM\nઆપનો બ્લોગ ખુબ જ સુંદર અને મન હરી લે એવો છે.\nતમે આવુ જ લખતા રહો\nતમારા સંનિષ્ઠ પ્રયત્નો બ્લોગ ઉપર મૂકાતા લેખો વગેરે ઉપરથી સ્પષ્ટ દ્રષ્ટિગોચર થાય છે.\nએને પાર પાડવાનો પુરુષાર્થ ફળે અને આપણી માતૃભાષાની સેવા થાય તેવી શુભેચ્છા પાઠવું છુ.\nઆપની આ ઉમદા કાર્ય સફળતા માટે આપને ખુબ ખુબ અભિનંદન,\nHeena Parekh November 30, 2009 at 8:50 AM\nખૂબ ખૂબ અભિનંદન જિજ્ઞેશભાઈ. અક્ષરનાદની સફર આ જ રીતે આગળ વધતી રહે તેવી શુભેચ્છા.\n← ‘માં’ વિશે કણિકાઓ – સંકલિત\nAct of Oblation to humanity – Jignesh Adhyaru →\nરશિઅન ડૉલ : જીવન અને મૃત્યુ વચ્ચે ટાઈમલૂપમાં ફરતી અદ્રુત વેબશ્રેણી – જીજ્ઞેશ અધ્યારૂ\nક્યારેક ઉત્તર પણ મળે.. – રાકેશ હાંસલિયા\nઆમ્રપાલી – પ્રકાશ પંડ્યા, હર્ષદ દવે (પ્રકરણ ૧૬)\nએ નગરનું નામ ખાંડવપ્રસ્થ – લલિત ખંભાયતા\nઅન્ય સાહિત્ય (105)


કેપ્સ્યુલ્સમાં માછલીનું તેલ સ્ત્રીઓ માટે સારું છે\nસામાન્ય રીતે તંદુરસ્ત પોષણ અને સ્વાસ્થ્ય પર ભાર મૂકવામાં આવે છે તે આપણા સમયના શ્રેષ્ઠ પ્રવાહો પૈકી એક છે.\nકેપ્સ્યુલ્સમાં માછલીનું તેલ રોગો માટે એક અકસીર કહેવાય નથી, પરંતુ તે પોષણનું અગત્યનું ઘટક છે. સ્ત્રીઓ અને બાળકો માટે કેપ્સ્યુલ્સમાં માછલીનું તેલનો ઉપયોગ ખાસ કરીને મહાન છે.\nતે શુ છે - ઓશીકું યકૃત તેલ\nજો બાળપણનાં મા-બાપના શ્રેષ્ઠ હેતુઓમાંથી કોઈએ માછલીનું તેલ આપ્યું હોય, તો તે આ ક્યારેય ભૂલી જશો નહીં. મેમોરિઝ સુખદ નથી આજે, પારદર્શક સુગંધી તેલ પર વાગવા માટે કોઈ જરૂર નથી. ફાર્માસિસ્ટ્સે જિલેટીન કેપ્સ્યુલ્સમાં કડવા અથવા ફક્ત અપ્રિય સ્વાદો તોડવાનું શીખ્યા છે, તેથી દવાઓ અને આહાર પૂરવણી સરળ અને કુદરતી બની છે.\nમાછલીનું તેલ ફેટ્ટી કૉડ યકૃતમાંથી ઉતરી આવેલા પ્રાણી મૂળના તેલયુક્ત અર્ક છે. જો માછલીને સ્વચ્છ પાણીમાં પકડવામાં આવે છે અને યકૃતને તંદુરસ્ત સ્થિતિમાં સંગ્રહિત કરવામાં આવે છે, તો તે ઉચ્ચ ગુણવત્તાની ઉત્પાદન કરે છે. તેને કેપ્સ્યુલ્સમાં પેક કરવામાં આવે છે અને ખોરાકમાં જૈવિક સક્રિય પૂરક તરીકે વેચવામાં આવે છે.\nજ્યારે ડોકટરો તેના ફાયદા વિશે વાત કરે છે, ત્યારે તેઓ સામાન્ય ખાદ્ય પદાર્થોમાં દુર્લભ હાજરી દર્શાવે છે:\nAl ઓમેગા -3 ફેટી એસિડ્સ, જેમાં આલ્ફા-લિનોલેનિક, ઇકોસapપેન્ટિએનોઇક, ડોકોસેપેન્ટોએનોઇક, ડોકોસેહેક્સોએનોઇક;\nIno ઓમેગા -6 ફેટી એસિડ્સ, જેમ કે લિનોલેનિક અને અરાચિડોનિક;\nO ઓમેગા -9 ફેટી એસિડ્સ, ખાસ ઓલિકમાં;\n• ઓર્ગેનિક એસિડ્સ (એસિટિક, બ્યુટ્રિક, પેલેમિટીક, સ્ટીઅરિક, કેપ્રિક).\n"સૌર" વિટામિન ડી શોધાયેલ અને તત્વો લોખંડ, સેલેનિયમ, ફોસ્ફરસ, કેલ્શિયમ, ઝીંક, બ્રોમિન, સોડિયમ, આયોડિન, મેંગેનીઝ, અને અન્ય ટ્રેસ tocopherol (ઇ), રેટિનોલ (અ): વધુમાં, માછલીનું તેલ liposoluble વિટામિન્સ છે.\nઆ તમામ કુદરતી સંપત્તિ એક જિલેટીન શેલમાં બંધાયેલ છે, જે તમને ઉત્પાદનના તમામ ઉપયોગી ગુણધર્મોને જાળવી રાખવા માટે પરવાનગી આપે છે. દરેક જણ મોંઘી માછલી ખરીદી શકતા નથી, અને કોઈ પણ દિવસ તે ઇચ્છતા નથી. એના પરિણામ રૂપે, તે કેપ્સ્યુલ્સમાં માછલીનું તેલ લેવા માટે અર્થપૂર્ણ છે. સ્ત્રીઓ માટે ફાયદા અકલ્પનીય છે: બાળકના પુનઃપ્રાપ્તિ, પુનઃપ્રાપ્તિ, સલામત બેરિંગ અને વજન ગુમાવવાનું પણ ગેરંટી આપવામાં આવે છે.\nસામાન્ય અને સામાન્ય રીતે સ્ત્રીઓના શરીર પર આહાર પૂરવણીની અસર ખૂબ અલગ નથી. જો કે, જીવનના ચોક્કસ તબક્કામાં સ્ત્રીનું શરીર ખાસ કરીને તેની જરૂરિયાત છે તેથી સ્ત્રીઓ માટે માછલીનું તેલ કેપ્સ્યુલ્સના અકલ્પનીય ફાયદાઓ વિશે સામાન્ય અભિપ્રાય.\nકેચયુક્યુલ્સમાં માછલીના તેલના હીલીંગ ગુણધર્મો\nતબીબી હેતુઓ માટે ડ્રગ સૂચવવાનાં સંકેતો આ છે:\nY નિક્ટોલોપિયા, ઉર્ફે હિમેરોલોપિયા (વધુ સારી રીતે નાઇટ બ્લાઇંડનેસ તરીકે ઓળખાય છે);\nહાડપિંજર સિસ્ટમના વિકાસમાં વિલંબ;\nThe શ્વાસનળી અને ફેફસાના રોગો;\nત્વચાની શુષ્કતા વધવી;\n• એલર્જિક અભિવ્યક્તિઓ.\nએક બોલ્ડ ઉકેલ સાથે શીંગો મદદ કરવા બરડ નખ છૂટકારો મેળવવા માટે, ચરબી દ્રાવ્ય સ્વરૂપે શરીરમાં પ્રવેશતા વિટામિન્સ ઉણપ માટે બનાવે છે, તેમજ ડિપ્રેસિવ ડિસઓર્ડર રાહત. વૈજ્ઞાનિકો નોંધ્યું છે કે આ પૂરક વપરાશ આનંદના હોર્મોન ઉત્પાદન ઉત્તેજિત, આંદોલન અને આક્રમકતા થવાય.\nકારણે માછલીનું તેલ વિટામિન એ સમાયેલ, શરીર એલર્જિક વ્યક્તિ એલર્જન પ્રત્યે વધુ પડતી સંવેદનશીલતાના છૂટકારો મેળવવા કરવાની તક મળે છે, અને એ જ સમયે એથરોસ્ક્લેરોટિક પ્લેકમાં રચના જોખમ ઘટાડે છે.\n40 વયની વયની સ્ત્રીઓ માટે ફિશ ઓઇલ કેપ્સ્યુલ્સનો અગત્યનો ફાયદો ઓસ્ટીયોપોરોસિસ જેવા સામાન્ય રોગની રોકથામ છે. અત્યંત સુપાચ્ય વિટામિન ડીના ડાયેટરી સપ્લિમેંટમાં હાજરી હાડકાની પેશીઓમાંથી કેલ્શિયમ લિકશને રોકવા માટે મદદ કરે છે. ડ્રગની આ મિલકત બાળકો માટે ઉપયોગી છે, ખાસ કરીને જેઓ ઝડપથી વૃદ્ધિ પામે છે અસ્થિભંગ સાથે, તે માછલીનું તેલ છે જે હાડકાંને ઝડપથી ફ્યૂઝ કરવામાં મદદ કરે છે\nમહિલાઓ માટે ફિશ ઓઈલ ઓફ બેનિફિટ્સ\nજોકે, સ્ત્રીઓ માટે સૌથી વધુ રસપ્રદ અને મહત્ત્વની બાબત એ છે કે કૉડ માછલીના યકૃતમાંથી અર્કની સુંદરતા ગુણધર્મો છે:\nIp લિપિડ મેટાબોલિઝમને પ્રભાવિત કરવાની ક્ષમતા, એટલે કે ચરબી તોડી નાખવી;\nOf શરીરની વૃદ્ધત્વનો પ્રતિકાર;\nOf ત્વચાની સ્થિતિમાં સુધારો;\nOf વાળની સુંદરતાને પુનર્સ્થાપિત કરો.\nવજન નુકશાન અને ઓશીકું યકૃત તેલ\nઆ આહાર પૂરવણીના નામે શબ્દ "ચરબી" હોવા છતાં, કેપ્સ્યુલ વધુ વજન દૂર કરવા માટે મદદ કરી શકે છે. જાપાનીઝ વૈજ્ઞાનિકો અનુસાર, માછલીનું તેલ શરીરને બર્ન કરે છે.\nજો તેઓ સ્પષ્ટપણે અનાવશ્યક હોય, તો તેઓ શીખશે નહીં. લિપિડ ચયાપચયની ગતિમાં વધારો, કેપ્સ્યુલ્સ સંચિત ચરબીની દુકાનોને વિભાજિત કરવામાં મદદ કરે છે અને નવા ચરબીને સંગ્રહિત કરવાની મંજૂરી આપતા નથી.\nધીમે ધીમે, નિયમિત અને યોગ્ય ઉપયોગ સાથે, આહાર અથવા અયોગ્ય રીતે થતાં મેટાબોલિક પ્રક્રિયાઓ એડજસ્ટ કરવામાં આવે છે, જેનો અર્થ એ છે કે વજનમાં ઘટાડો સરળ અને ઝડપી છે.\nવધુમાં, ઓછામાં ઓછા 15 ટકા ફિટનેસ તાલીમની ચરબી બર્નિંગ અસરને વધે છે, કારણ કે માછલીનું તેલ સ્નાયુને વધુ અસરકારક રીતે કામ કરવા માટે કારણ આપે છે.\nવાળ પુનઃસંગ્રહ અને ઓશીકું યકૃત તેલ\nસ્ત્રીઓ માટે માછલીના તેલના કેપ્સ્યુલ્સના ફાયદા, ખાસ કરીને વસંત inતુમાં મહત્વપૂર્ણ, વાળની રચનામાં સુધારણા કરવાની ક્ષમતા છે. સ્ટફ્ટી ટોપીઓની શિયાળાની ઠંડી પછી વાળ નબળા અને નીરસ થવા માટે ખાસ કાળજી લેવી જરૂરી છે. કેપ્સ્યુલ્સ લઈને તેને મજબૂત બનાવી શકાય છે. કર્લ્સ ફરીથી ચમકવા અને ઝડપથી વધવા લાગશે, બહાર પડવાનું બંધ કરશે અને શક્તિ મેળવશે.\nવધુમાં, માછલીનું તેલ પ્રારંભિક ગ્રે વાળના દેખાવને અટકાવે છે, કારણ કે તે કુદરતી રંગદ્રવ્યનું ઉત્પાદન નિયમન કરે છે - મેલાનિન.\nઅસામાન્ય વાળ નુકશાન (ઉંદરી) ના પ્રથમ સંકેતો પર, તમારે દવા લેવાનું શરૂ કરવાની જરૂર છે. કેટલાક કિસ્સાઓમાં, આ ખરેખર વાળ નુકશાન રોકવા મદદ કરશે. ટ્રાઇકોલોજિસ્ટનો સંપર્ક કરવો તે મહત્વનું છે.\nશીંગો માં માછલીનું તેલ ની મદદ સાથે ખીલ અને શુષ્કતા છૂટકારો\nસ્ત્રીઓ માટે માછલીનું તેલ શીંગો અસંદિગ્ધ ફાયદાઓ વિશે હકીકત એ છે કે કલિકા સ્વાગત અને ખીલ ફેલાવો અને વય કરચલીઓ, સૂકી ત્વચા દેખાવ બંધ કરી શકો છો છે. તમે ફક્ત શીંગો ગળી શકતા નથી, પણ ચહેરા પર ઉપયોગ માટે તેમની સામગ્રી ઉપયોગ. ઉત્પાદન વિટામિન રચના સંપૂર્ણપણે moisturizes અને nourishes, પોસ્ટ ખીલ થવાય, ઝડપથી સ્પષ્ટ ખીલ અને લાલ સ્થળો અને scars રચનાને અટકાવવા માટે ત્વચા પરવાનગી આપે છે.\nજો ચામડી ખૂબ જ શુષ્ક હોય, તો માછલીનું તેલ લેવાથી દુઃખદાયક લાગણી દૂર કરવામાં મદદ મળશે. ચામડી ટેન્ડર, સ્થિતિસ્થાપક બનશે, તે એક પણ પોત અને એક સુખદ તંદુરસ્ત રંગ મળશે.\nગર્ભાવસ્થા દરમિયાન માછલીનું કેપ્સ્યુલ્સ\nસ્ત્રી શરીરની વિશિષ્ટ પરિસ્થિતિઓ વિશે બોલતા, ગાયનેકોલોજિસ્ટસમાં ગર્ભાવસ્થા, સગર્ભાવસ્થા અને મેનોપોઝના સમયગાળાને ધ્યાનમાં રાખવામાં આવે છે. આ દરેક મહત્વપૂર્ણ તબક્કે કેપ્સ્યુલ્સમાં માછલીનું સેવન દર્શાવે છે. સ્ત્રીઓ જે ગર્ભાવસ્થાની યોજના ધરાવે છે, તેના માટે લાભો પ્રતિકારક અને પ્રજનન તંત્ર માટે અગત્યના પદાર્થોની ઉચ્ચ સામગ્રીમાં.\nગર્ભાવસ્થા દરમિયાન, માછલીનું તેલ મગજના ગર્ભ, અસ્થિ પદ્ધતિ, વેસ્ટિબ્યુલર ઉપકરણ, સ્નાયુઓ, નર્વસ પ્રણાલીનું નિર્માણ પૂરું પાડે છે. વિટામિન એની ઉપસ્થિતિ ભાવિ બાળકને ઉત્તમ દ્રષ્ટિ સાથે પૂરી પાડે છે, કારણ કે તે કોરોનિયા અને ઓપ્ટિક નર્વ રચનામાં ભાગ લે છે.\nકેપ્સ્યુલ્સમાં માછલીનું તેલ કેવી રીતે લેવું\nકેપ્સ્યુલ્સમાં માછલીના તેલના રિસેપ્શનની યોજના અલગ છે. જો પ્રોડક્ટનો ઉપયોગ તબીબી હેતુઓ માટે કરવામાં આવે છે, તો ડોઝે એક ફિઝિશિયન દ્વારા સૂચવવામાં આવે છે. અન્ય કિસ્સાઓમાં, તમે બે મુખ્ય યોજનાઓનું પાલન કરી શકો છો:\nPiece બે મહિના માટે ભોજન કર્યા પછી દિવસમાં ત્રણ વખત એક ટુકડો (નિવારક ઇનટેક);\n• એકથી બે કેપ્સ્યુલ્સ દિવસમાં ત્રણ વખત (વજન ઘટાડવા માટે).\nડ્રગનું નિયમિત ઇન્સેક્ટ માત્ર દોઢ, મહત્તમ બે મહિના સુધી મર્યાદિત છે. કેપ્સ્યુલને જિલેટીનથી ઢંકાયેલી હોવાથી, આહાર પૂરવણીને વિસર્જન કરવા માટે શુદ્ધ હજુ પણ પાણી પીવું જરૂરી છે, અને તે વિપુલ પ્રમાણમાં છે. અભ્યાસક્રમ પૂરો કર્યા પછી, ત્રણ મહિનાની સરખામણીમાં અગાઉ આવવું જરૂરી નથી. જો શક્ય હોય તો, તે પદાર્થોની સામગ્રી પર વિશ્લેષણ પસાર કરવાનું સારું રહેશે, જેનો અભાવ ભરવા જરૂરી છે.\nમાછલીના તેલના સ્વાગત માટેના સૂચનો સૂચનોમાં દર્શાવવામાં આવ્યા છે. પેનક્યુટીટીસ, થાઇરોઇડ રોગો, કોલેસીસેટીસ, રેનલ ફોલર, એક્યુટ સ્ટેજમાં અલ્સર, કિડની અને યકૃતના કાર્યમાં નબળા પડી જવા માટે સારવાર અને રોગપ્રતિકારક ઉપયોગની જરૂર છે.


ગાય અને ભેંસની વિયાણ સમયે કાળજી — Vikaspedia\nગાય/ભેંસનાં વિયાણ સમયે જરૂરી મુદ્દા\nવિયાણ બાદ મીલ્ક ફીવર (સુવા રોગ) થી બચાવવા\nવિયાણના વિવિધ તબક્કા\nવિયાણ બાદ બચ્ચાંની વિશેષ કાળજી\nવિયાણ બાદ માતાની વિશેષ કાળજી\nગાય/ભેંસમાં વિયાણનો સમય ખુબ જ અગત્યનો, નાજુક, જોખમી અને જટિલ હોય છે. આ સમયે પશુપાલકે જાગૃતતા રાખીને હાજરી રાખવી ખુબ જ અગત્યની છે. વિયાણનો સમય જેમ જેમ નજીક આવે છે તેમ માદા પશુમાં શારીરિક ફેરફારો થાય છે જેના આધારે પશુપાલકને અંદાજ આવી શકે છે કે તેની ગાય/ભેંસનું આજે કે કાલે વિયાણ થવાનું છે. જેથી તે હાજર રહી સુખ શાંતિ પશુનું વિયાણ સમયસર કરી-કરાવી શકે. આમ ગાય/ભેંસનું સમયસરનું સુખ શાંતિથી વિયાણ થવાથી બચ્ચું તંદુરસ્ત અને જીવિત આવે છે. અને ગાય/ભેંસનું દૂધ ઉત્પાદન પૂરું મળે છે.\nગાય/ભેંસનાં વિયાણ સમયે નીચે મુજબના મુદ્દા ધ્યાનમાં રાખવા જરૂરી છે.\nપશુ રહેઠાણ (વિયાણ માટેનો વાડો) ને ખુલ્લુ કરવુ (લૂઝ હાઉસિંગ સિસ્ટમ)\nપશુ મુક્ત પણે વિહાર કરી શકે તેવી વ્યવસ્થા કરવી.\nવિયાણ વાડાને નિયમિત સફાઇ કરીને રોગમુક્ત અને જન્તુમુક્ત રાખવો.\nપશુ દીઠ પુરતી જગ્યા આપવી.\nપશુ દીઠ ૧૨ X ૧૨ ફુટ = ૧૪૦ – ૧૫૦ ચો. ફુટ જગ્યા આપવી.\nસ્વચ્છ અને પોચી પથારી (પોચુ ઘાસ/બાજરીના ઢુન્સા વિગેરે) બનાવી આપવી. જે ભેજ અને પેશાબ ને ચુસી શકે.\nવધુ દુધ આપતા પશુઓમાં (ગાય/ભેસ) મીલ્ક ફીવર (સુવા રોગ) થાય છે જેમાં કેલ્સીયમ ઘટી જવાથી પશુ ઠંડુ પડી જાય છે.\nસુવા રોગ અટકાવવા માટે વિયાણ પેહલા સમતોલ અને પોષ્ટિક આહાર આપવો જરુરી છે.\nસુવા રોગ અટકાવવા માટે વિયાણ ના ૧-૨ અઠવાડિયા પેહલાં વિટામીન એ, ડી, ઇના ઇન્જેકશન આપી શકાય અને ખીરુ પણ પોશ્ટિક બનાવી શકાય છે.\nશક્ય હોય ત્યાં સુધી વિયાણ પેહલાં દોહન કરવું નહી. આવુ કરવાથી વિયાણ નો સમય લંબાઇ શકે છે. કારણ કે પ્રજનનતન્ત્ર અને બાવલાંના ચેતાતન્ત્ર એકબીજાથી જોડાયેલા હોય છે.\nવિયાણના વિવિધ કાળ / તબ્બકા વિશે પશુપાલકે જાણવું ખુબ જ જરુરી છે. કારણ કે તેનાથી તે જાણી શકે છે કે તેનુ પશુ સમયસર વિયાણ કરશે કે વિયાણ કરાવવા પશુચિકિત્સક ને બોલાવવા પડ્શે કે કેમ? જેથી બચ્ચાં અને તેની માતાનો જીવ બચાવી શકાય અને દુધ ઉત્પાદન મેળવી શકાય. કોઇ કારણસર જો બચ્ચુ મરણ પામે તો ઘણીવાર તેની માતા દુધ પણ આપતી નથી.\nવિયાણ માટેના ચિન્હો રોજબરોજ જોવા જરુરી છે. જેથી નિર્ણય લઇ શકાય કે આજ કાલમાં પશુનું વિયાણ છે જેથી હાજરી રાખીને પશુનું વિયાણ કરી/કરાવી શકાય. જેમ જેમ વિયાણનો સમય નજીક આવે તેમ નીચે મુજબના ચિન્હો જોવા મળે છે.\nબાવલું મોટુ, ફુલીને પહોળુ થાય છે.\nબાવલું થોડુક કડક થાય છે જેમાં ખીરું હોય છે.\nશ્રોણીફલક બન્ધની (સેક્રોસીયાટીક લીગામેન્ટ) ઢીલા થાય છે જેનાથી પુંછડીના મુળની બન્ને બાજુ ખાડા પડે છે.\nભગોષ્ઠ (વલ્વા) ફુલે છે અને પોચા થાય છે.\nયોનીમાંથી ભગોષ્ઠ થકી જાડો લાળ જેવો સ્ત્રાવ આવે છે.\nઆંચળની બાહ્ય સપાટી ચમકતી અને મીણ જેવી દેખાય છે.\nપશુ એકલતા પસંદ કરે છે.\nશ્વસન દર, નાડીના ધબકારા અને શરીરના તાપમાનમાં બદલાવ આવે છે.\nપશુ બેચેની અનુભવે છે, અને વિયાણનો સમય નજીક આવે તેમ બેચેની વધતી જાય છે.\nવિયાણના ત્રણ તબ્બકા છે.\nપહેલો તબ્બકો જેમાં ગાય/ભેંસમાં\nવિયાણની પીડા ચાલુ થાય છે.\nપશુ શાંત વાતાવરણ ઝંખે છે તેથી તેને શાંત વાતાવરણ આપવુ જોઇએ.\nયોનિમાર્ગમાંથી સ્ત્રાવ થાય છે.\nગ્રીવાનો સીલ (સરવાઇકલ પ્લગ) ગળીને બહાર આવે છે.\nપશુ પાછળના પગેથી પ્રસંગોપાત પેટને લાત મારે છે.\nગાય/ભેંસ વારંવાર ઉઠ-બેસ કરે છે.\nવિયાણની પીડાના કારણે બેચેની અનુભવે છે.\nશ્વસન દર અને નાડીના ધબકારા સામાન્ય વધે છે.\nખાસ- ૧ થી વધુ વાર વિયાણ થયેલ ગાય/ભેંસમાં આ તબ્બકાનો સમયગાળો ૨ – ૩ કલાકનો હોય છે. જ્યારે પેહલીવાર વિયાણથતી ગાય/ભેંસની વાછરડીઓમાં ૪ – ૫ કલાક જેટલો સમયનો હોય છે.\nબીજો તબ્બકો- જેમાં\nગર્ભાશયના ગ્રીવાનું મુખ સંપુર્ણપણે ખુલે છે.\nઓરના પાણીની કોથળી ધીમે ધીમે બહાર આવે છે.\nગર્ભાશયના સંકોચનના કારણે પીડા થવાથી ગાય/ભેંસ નીચે બેસી જાય છે.\nઓરના પાણીની કોથળી ફુટે છે જેમાંથી પાણી બહાર આવૅ છે.\nબચ્ચાંના આગળના પગ, ખરીઓ સાથે, તેના ઘુન્ટણ ઉપર સાથે પગ દેખાય છે. જે ક્ર્મશ ગર્ભાશયના સન્કોચનના કારણે બચ્ચું બહાર આવે છે.\nબચ્ચાંનો ગર્ભનાળ માતાના ઉદરથી અલગ પડ્યો હોય તો બચ્ચાંના શરીરથી ૩ – ૫ ઇંચ દુર જંતુરહિત કરેલ દોરો બાંધી, એન્ટીસેપ્ટીક દવા લગાવવી.\nબચ્ચાંનો ગર્ભનાળ માતાના ઉદરથી અલગ ન પડ્યો હોય તો સર્વપ્રથમ બચ્ચાંના શરીરથી\n૩ – ૫ ઇંચ દુર જંતુરહિત કરેલ દોરો બાંધવો તેમજ તેનાથી એકાદ ઇંચ દુર બીજો દોરો બાંધી, જન્તુરહિત કાતર/બ્લેડ/ચપ્પાં વડે બન્ને ગાંઠોની વચ્ચેથી ગર્ભનાળ કાપી નાંખવો અને એન્ટીસેપ્ટીક દવા લગાવવી.\nખાસ ગાય / ભેંસમાં તબ્બકાનો સમયગાળો અડધાથી થી ૨ (બે) કલાકનો હોય છે.\nજો વિયાણનો સમય આનાથી વધુ લંબાય તોબચ્ચાંની અસામાન્ય સ્થિતિ હોઇ શકે. એવા તબ્બકે પશુચિકિત્સકને બોલાવી લેવાની ભલામણ કરવામાં આવે છે. જેમ જેમ સમય વધુ વિતે તેમ તેમ બચ્ચાંનું મ્રુત્યુદર પણ વધે છે. માટે વધુ સમયની રાહ જોવી તે બચ્ચાંનું મ્રુત્યુ નોતરી શકેછે.\nવિયાણમાં તકલીફ થતી હોય એવા પશુની રેહઠાણની આજુબાજુ વાતાવરણની સ્વચ્છતા ખુબ જ જરુરી છે. જે પશુને અનેબચ્ચાંને ચેપ (ઇન્ફેક્શન) થી બચાવે છે.\nવિયાણ દરમ્યાન બચ્ચાંને ખેંચવાની ઉતાવળ કરવી નહી. ઘણી વાર પેહલીવાર વિયાણ થતાં પશુઓમાં અને અશક્ત પશુઓમાંબચ્ચું ખેંચવાની જરુર પડે છે. તેવા કિસ્સાઓમાં પશુપાલકે ઉતાવળ ન કરતા, બન્ને હાથ સાબુ વડે ધોઇને બચ્ચાં ના બન્ને બહારનિક્ળેલ આગળના પગોને પકડીને પુંછડીની દિશામાં જમીન તરફ ધીરે ધીરે ખેચવું.\nબચ્ચાંની સામાન્ય સ્થિતિ\nઆગળના બે પગ આગળની બાજુ (યોનીમુખમાંથી ભગોષ્ટ તરફ) લાંબા થયેલ હોય છે.\nઆગળના બે પગના ઘુંટણ ઉપર માથુ આવેલુ હોય છે.\nશરીર અને પાછળના બે પગ સીધા પાછળની તરફ (ગર્ભાશય તરફ) હોય છે.\nબચ્ચાંની કરોડરજ્જુ અને માતાની કરોડરજ્જુ એક્બીજાની સમાંતર હોય છે.\nત્રીજો તબ્બકો- જેમાં\nગાય/ભેંસની શારીરિક સ્થિતિ સારી હોય તો આ તબ્બકામાં વિયાણ બાદ ૫ -૬ કલાક્માં ઓર/મેલનો નિકાલ થાય છે.\nબચ્ચાંનું મોં સાફ કરવું.\nબચ્ચાંનું શરીર સાફ કરવુ.\nબચ્ચાંની છાતીને ૨ થી ૫ મીનીટ સુધી મસાજ કરવી જેથી ફેફસા થકી શ્વસન ક્રિયા ચાલુ થાય.\nવિયાણ દરમ્યાન તકલીફ પડી હોય ત્યારે ખાસ બચ્ચાંના પાછળના પગ પકડીને ઉંચા કરવા જેથી શ્વાસનળીમાં ઓરનું પાણી ગયું હોય તો બહાર આવે અને ન્યુમોનીયાથી/ મ્રુત્યુથી બચાવી શકાય.\nબચ્ચાંનો ગર્ભનાળ માતાના ઉદરથી અલગ ન પડ્યો હોય તો સર્વપ્રથમ બચ્ચાંના શરીરથી ૩ – ૫ ઇંચ દુર જંતુરહિત કરેલ દોરો બાંધવો તેમજ તેનાથી એકાદ ઇંચ દુર બીજો દોરો બાંધી, જન્તુરહિત કાતર/બ્લેડ/ચપ્પાં વડે ગર્ભનાળ કાપી નાંખવો.\nત્યારબાદ બચ્ચાંને ૧ થી દોઢ કલાકમાં તેની માતાનું પ્રથમ દુધ (ખીરુ/કરાંટુ) પીવડાવવું.\n૫૦૦ ગ્રામ ગોળ + ૨૦૦ ગ્રામ સુવા + ૩૦ ગ્રામ કાળી જીરી નો ઉકાળો આપવો.\n૫૦ ગ્રામ કેલ્સિયમ યુક્ત મીનરલ મીક્ચર દાણ સાથે આપી શકાય.\n૧૦-૨૦ લીટર જેટલુ હુંફાળુ પાણી આપવુ.\nઘાસ-ચારો નીરણ કરવો.\nઆમ ગાભણ પશુની સારી અને વ્યવસ્થિત માવજત કરવામાં આવે તો સમયસર અને તંદુરસ્ત બચ્ચું જન્મે છે, પશુની ઓર/મેલ સમયસર પડી જાય છે, આગળના વેતર કરતા વિયાયેલ પશુ વધુ દૂધ આપે છે. અને તેનું સ્વાસ્થ્ય સારું રહે છે જેના કારણે વધુ સંખ્યામાં (વેતરની સંખ્યા) આપના ઘરે વિયાણ થાય છે.


આફ્રિકાના પ્રવાસમાં રોહીત બનશે વાઇસ કેપ્ટન : પુજારા, રહાણે, ઇશાંત ઉપર લટકતી તલવાર\nદક્ષિણ આફ્રિકાના પ્રવાસ માટે ટેસ્ટ અને વન-ડે ટીમની ગમે ત્યારે જાહેરાત : ઐય્યર, ગીલ, હનુમા વિહારીનું સ્થાન લગભગ નકકીઃ ધવનની પસંદગી થશે ? : કેપ્ટન અંગે પણ ચર્ચા\nનવી દિલ્હીઃ ટેસ્ટ ફોર્મેટમાં અજિંક્ય રહાણેના વાઇસ-કેપ્ટન પદની સાથે ODI ફોર્મેટમાં વિરાટ કોહલીની કેપ્ટનશીપની ચર્ચા જ્યારે રાષ્ટ્રીય પસંદગીકારો આગામી પ્રવાસ માટે ક્રિકેટ ટીમની પસંદગી કરવા માટે ચર્ચા કરશે. આ સાથે ૧૦૦ ટેસ્ટ મેચ રમી ચુકેલા ઈશાંત શર્માની ટેસ્ટ ટીમમાં સ્થાન સિવાય ODI ટીમમાં અનુભવી ઓપનર શિખર ધવનની વાપસી પણ આ પસંદગી બેઠકમાં મહત્વનો મુદ્દો હશે. પસંદગી સમિતિના અધ્યક્ષ ચેતન શર્મા, અભય કુરુવિલા અને સુનીલ જોશી અહીં ન્યુઝીલેન્ડ સામેની મુંબઈ ટેસ્ટની દેખરેખ રાખી રહ્યા છે. તેઓ બોર્ડના પ્રમુખ સૌરવ ગાંગુલી અને સચિવ જય શાહ સાથે બેસીને કેટલાક નિર્ણય લેશે.\nભારતે દક્ષિણ આફ્રિકામાં ત્રણ વનડે રમવાની છે અને હવે સૌથી મોટો પ્રશ્ન એ છે કે શું દેશને સફેદ બોલ (મર્યાદિત ઓવર) ફોર્મેટમાં બે કેપ્ટનની જરૂર છે, જે ટીમમાં વિચારોની અથડામણ તરફ દોરી શકે છે. રોહિત શર્મા પહેલેથી જ વ્૨૦ ટીમનો કેપ્ટન છે અને ૨૦૨૩ માં યોજાનાર ૫૦-ઓવરના વર્લ્ડ કપ સાથે, BCCI કોરિડોરમાં મર્યાદિત ઓવર્સના ફોર્મેટમાં કેપ્ટન હોવાની ચર્ચા છે.\nબીસીસીઆઈના એક વરિષ્ઠ સૂત્રએ પીટીઆઈને કહ્યું, વિરાટને અત્યારે ODI કેપ્ટન તરીકે જાળવી રાખવાનું મુશ્કેલ લાગી રહ્યું છે. આ વર્ષે બહુ ઓછી મેચો છે તેથી વનડેનું બહુ મહત્વ નથી. આવી સ્થિતિમાં આ અંગે નિર્ણય લેવામાં વિલંબ થઈ શકે છે.જો કે, આની સામે દલીલ એ છે કે જો તમારી પાસે સમાન ફોર્મેટમાંથી બે માટે અલગ-અલગ કેપ્ટન હોય, તો અભિપ્રાયનો સંઘર્ષ થશે. આવી સ્થિતિમાં, આ નિર્ણય સાથે જોડાયેલા મોટાભાગના લોકોને લાગે છે કે આ જવાબદારી રોહિતને સોંપવી જોઈએ જેથી કરીને તેને ૨૦૨૩ પહેલા ટીમને તૈયાર કરવા માટે જરૂરી સમય મળી શકે.\nરહાણે અને પુજારા ટેસ્ટ ટીમમાં પોતાનું સ્થાન જાળવી રાખશે પરંતુ રોહિતને આ ફોર્મેટમાં વાઇસ કેપ્ટન બનાવવામાં આવી શકે છે. જોકે ખરાબ ફોર્મમાં રહેલા રહાણેને પ્લેઈંગ ઈલેવનમાં સ્થાન મેળવવું મુશ્કેલ બનશે. શ્રેયસ અય્યર અને શુભમન ગીલ જેવા શાનદાર ફોર્મમાં છે, અનુભવી રહાણે માટે સૂર્યકુમાર યાદવ અને હનુમા વિહારી જેવા મધ્યમ ક્રમના વિકલ્પો સાથે પ્લેઈંગ ઈલેવનમાં સ્થાન મેળવવું સરળ રહેશે નહીં. જો તે ઇજાગ્રસ્ત ન હોય તો દેખીતી રીતે તે દક્ષિણ આફ્રિકા જશે. જો કે, એવી સંભાવના છે કે તે પ્લેઈંગ ઈલેવનમાં સ્થાન મેળવી શકશે નહીં, તેથી તે વાઇસ-કેપ્ટન કેવી રીતે રહેશે. જો રહાણેને વાઈસ કેપ્ટન પદ પરથી હટાવવામાં આવશે તો રોહિત તેની પ્રથમ પસંદગી હશે. ઓસ્ટ્રેલિયા ટેસ્ટ શ્રેણીમાં તે વાઇસ કેપ્ટન હતો.\nપસંદગીકારો પ્રિયંક પંચાલ અને અભિમન્યુ ઇશ્વરનના નામ પર ચર્ચા કરશે, જેઓ ભારતએ ટીમ સાથે દક્ષિણ આફ્રિકા ગયા હતા. આ ખેલાડીઓ અનુભવી ચેતેશ્વર પૂજારાનો વિકલ્પ પૂરો પાડશે. બોલિંગ વિભાગમાં ઈશાંત શર્માનું સ્થાન જોખમમાં છે. ઈંગ્લેન્ડ પ્રવાસ બાદ તે ફોર્મમાં નથી. જયારે મોહમ્મદ સિરાજે શાનદાર બોલિંગ કરી હતી. ટીમમાં જસપ્રિત બુમરાહ અને મોહમ્મદ શમીનું સ્થાન નિશ્ચિત છે, તેથી સિરાજ ત્રીજા બોલર માટે પ્રબળ દાવેદાર છે.\nચોથા ઝડપી બોલર તરીકે ઉમેશ યાદવનો દાવો ઈશાંત કરતાં વધુ મજબૂત હશે. રિઝર્વ ફાસ્ટ બોલરોની યાદીમાં પ્રસિદ્ધ ક્રિષ્ના, અવેશ ખાનની સાથે કેટલાક વધુ નામો સામેલ છે. શિખર ધવનને વનડે ટીમમાં સ્થાન મળે છે કે કેમ તે જોવું રસપ્રદ રહેશે. દિલ્હીના ૩૬ વર્ષીય ખેલાડીએ છેલ્લી ત્રણ ઇનિંગ્સમાં ૯૮, ૬૭ અને અણનમ ૮૬ રન બનાવ્યા છે. તેના નામે ૧૭ સદી છે, જેને અવગણવી પસંદગીકારો માટે મુશ્કેલ હશે.ભારતનો દક્ષિણ આફ્રિકા પ્રવાસ ૨૬ ડિસેમ્બરથી શરૂ થશે.


રિયાની આ એક ભૂલને કારણે આજે 50-50 કેદીઓની વચ્ચે રહેવું પડી રહ્યું છે, થઈ શકે છે 20 વર્ષની સજા | These is why rhea is in jail with 50 people\nThese is why rhea is in jail with 50 people\nઅરે રે! / રિયાની આ એક ભૂલને કારણે આજે 50-50 કેદીઓની વચ્ચે રહેવું પડી રહ્યું છે, થઈ શકે છે 20 વર્ષની સજા\nTeam VTV 05:28 PM, 11 Sep 20\nરિયા અને તેનો ભાઈ શોવિક ડ્રગ્સના એંગલની તપાસ માટે સુશાંત સિંહ રાજપૂત કેસમાં જેલમાં છે. રિયાએ બે વાર જામીન માટે અરજી કરી હતી, પરંતુ કોર્ટે તેને ફગાવી દીધી હતી. ન્યાયાધીશે સ્પષ્ટ કહ્યું કે આ ખૂબ ગંભીર આરોપ છે. આવી સ્થિતિમાં, તે જાણવું મહત્વપૂર્ણ બને છે કે રિયા માટે આટલી મુશ્કેલી કેવી રીતે ઉભી થઇ? શું તેના ભાઈ શોવિકના નિવેદનો તેને ભારે પડ્યા કે એનસીબીને કોઈ મોટા પુરાવા મળ્યા છે?\nશું કર્યુ કે રિયાના થયા આવા હાલ\nડ્રગ્સ સપ્લાય કરવા બાબતે થઇ ધરપકડ\nરિયા અને સુશાંત હતા પ્રેમી\nરિયા પર એનસીબીએ એનડીપીએસ એક્ટની કલમ 8 (સી), 20 (બી), 27 (એ), 28 અને 29 હેઠળ કેસ નોંધ્યો છે. આ કલમો હેઠળ, રિયાને 10થી 20 વર્ષની સજા થઈ શકે છે.\nરિયા પર સૌથી મોટો આરોપ સુશાંતના પિતાએ લગાવ્યો હતો. તેણે રિયાને ખૂની પણ ગણાવી હતી. પિતાએ આરોપ લગાવ્યો હતો કે રિયાએ તેના પુત્રને ઝેર આપીને તેની હત્યા કરી હતી. તેમણે કહ્યું હતું કે, રિયા મારા પુત્રની હત્યારી છે. આ નિવેદન રિયા માટે વધારે શંકાસ્પદ બન્યુ હતુ.\nશોવિકે એનસીબી સમક્ષ કબૂલાત કરી હતી કે તેની બહેન રિયા ડ્રગ મંગાવતી હતી. એનસીબી માટે આ મોટો પુરાવો હતો જેના આધારે રિયા વિરુદ્ધ કાર્યવાહી થઈ શકે.\nસેમ્યુઅલ મીરાંડાએ એનસીબી સમક્ષ કબૂલાત કરી હતી કે આ ડ્ર્ગ્સ સુશાંત માટે વપરાતા હતા. તે સાથે જ ડ્રગ્સના મામલામાં ડિજીટલ પેમેન્ટના પુરાવા પણ મળ્યા હતા. જેમાં 12 વાર ડિજીટલ પેમેન્ટ કરવામાં આવ્યુ હતુ. તે દરમિયાન રિયાનુ ક્રેડિટ કાર્ડ પણ ઉપયોગમાં લેવામાં આવ્યું હતુ.\nસુશાંત સિંહ રાજપૂત કેસમાં એનસીબીએ રિયા વિરુદ્ધ કાર્યવાહી કરવાનુ શરૂ કરી દીધુ છે અને બોલિવૂડની કેટલીક હસ્તીઓ પર પણ અનસીબીની નજર છે. રિયા અને બીદા પેડલર્સ સાથે પૂછપરછ કરી બાદમાં ઇન્ડસ્ટ્રીના 25 લોકોના નામ બહાર આવ્યા છે. આ 25 લોકો ડ્રગ્સની લેવડ દેવડમાં સામેલ છે તેવો આરોપ છે. હવે આ તપાસે વેગ પકડ્યો છે. રિયા સિવાય બહાર આવેલા નામો પર તપાસ થશે અને જે લોકોના નામ બહાર આવ્યા છે તે લોકોને જેલના સળિયા પાછળ ધકેલી દેવામાં આવશે. a\nRhea Chakraborty Showik Chakraborty Sushant Singh Rajput Suicide Case Jail


Chandra Grahan 2021: આ વર્ષનું અંતિમ ચંદ્રગ્રહણ થવા જઇ રહ્યું છે, આ રાશીના લોકો રહે સાવધાન | Chandra Grahan 2021: The last lunar eclipse of this year - Gujarati Oneindia\n| Updated: Wednesday, November 17, 2021, 16:55 [IST]\nવર્ષનું છેલ્લું ચંદ્રગ્રહણ (છેલ્લું ચંદ્રગ્રહણ 2021) શુક્રવાર, 19 નવેમ્બરના રોજ થશે. ખાસ વાત એ છે કે આ દિવસે કારતક માસના શુક્લ પક્ષની પૂર્ણિમાની તિથિ પણ છે. ભારતીય સમય અનુસાર, 19 ઓક્ટોબરે ચંદ્રગ્રહણ સવારે 11:32થી શરૂ થશે અને સાંજે 05:33 વાગ્યે સમાપ્ત થશે. ભારતમાં, આ ગ્રહણ અંત દરમિયાન આંશિક રીતે દેખાશે. આંશિક હોવાને કારણે આ ગ્રહણનો સુતક માન્ય રહેશે નહીં. એટલે કે, પૂજા સંબંધિત કોઈપણ પ્રકારના પ્રતિબંધો માન્ય રહેશે નહીં.\nખાસ વાત એ છે કે આ દિવસે કારતક માસના શુક્લ પક્ષની પૂર્ણિમાની તિથિ પણ છે. આ ગ્રહણ ખંડગ્રાસ એટલે કે આંશિક ચંદ્રગ્રહણ હશે. તમને જણાવી દઈએ કે વર્ષનું પહેલું ચંદ્રગ્રહણ 26 મેના રોજ થયું હતું અને આ વર્ષનું બીજું અને છેલ્લું ચંદ્રગ્રહણ છે.\nભારતમાં આ ચંદ્રગ્રહણ પડછાયા તરીકે જોવા મળશે. ભારતમાં આ ગ્રહણ માત્ર અરુણાચલ પ્રદેશ અને દેશના પૂર્વ સરહદી વિસ્તારોમાં જ દેખાશે. આ સિવાય આ ચંદ્રગ્રહણ અમેરિકા, ઉત્તર યુરોપ, પૂર્વ એશિયા, ઓસ્ટ્રેલિયા અને પ્રશાંત મહાસાગર ક્ષેત્રમાં જોઈ શકાશે. જ્યોતિષ શાસ્ત્ર અનુસાર આ ચંદ્રગ્રહણ વૃષભ અને કૃતિકા નક્ષત્રમાં થશે.\nઆ રાશીના લોકોએ રહેવુ પડશે સાવધાન\nવર્ષનું છેલ્લું ચંદ્રગ્રહણ વૃષભ રાશિમાં થઈ રહ્યું છે, તેથી આ રાશિના લોકોએ ગ્રહણના સમયગાળા દરમિયાન સૌથી વધુ સાવચેત રહેવાની જરૂર છે. આ રાશિના લોકોને સ્વાસ્થ્ય સંબંધિત સમસ્યાઓ પરેશાન કરી શકે છે. આ સિવાય સિંહ, વૃશ્ચિક અને મેષ રાશિના લોકોએ પણ આ ગ્રહણ દરમિયાન સ્વાસ્થ્યને લઈને ખૂબ કાળજી રાખવાની જરૂર છે. આ સિવાય આ રાશિના જાતકોને થોડું આર્થિક નુકસાન પણ સહન કરવું પડી શકે છે. આ ગ્રહણના સમયગાળા દરમિયાન કોઈપણ પ્રકારના રોકાણથી બચવાની જરૂર છે નહીં તો તમને મોટું નુકસાન થઈ શકે છે.\nઆ રાશીના લોકોને થશે ફાયદો\nઆ ચંદ્રગ્રહણ પણ કેટલીક રાશિઓ માટે ખૂબ જ સારા પરિણામ લાવશે. આ ગ્રહણની સૌથી સારી અસર તુલા, કુંભ અને મીન રાશિના લોકો પર પડશે. આ રાશિના લોકોને તેમના કામમાં સફળતા મળશે અને તેમની કારકિર્દીમાં આવનારી અડચણો દૂર થશે. વ્યવસાયિક લોકોને પણ આ સમયગાળા દરમિયાન ફાયદો થવાની સંભાવના છે.\nlunar eclipse chandra grahan eclipse astrology ગ્રહણ એસ્ટ્રોલોજી ચંદ્રગ્રહણ\nChandra Grahan 2021: The last lunar eclipse of this year


આમિર ખાનની દીકરી ઈરા ખાને ઉજવી ક્રિસમસ, બોયફ્રેન્ડ નુપુર શિખર અને પિતા આમિર જોવા મળ્યા સાથે\nHomeઆમિર ખાનની દીકરી ઈરા ખાને ઉજવી ક્રિસમસ, બોયફ્રેન્ડ નુપુર શિખર અને પિતા આમિર જોવા મળ્યા સાથે\n25મી ડિસેમ્બરે દેશભરમાં ક્રિસમસની ધામધૂમથી ઉજવણી કરવામાં આવી હતી. આ દરમિયાન ફિલ્મ ઈન્ડસ્ટ્રીની સેલિબ્રિટીઓએ ક્રિસમસ સેલિબ્રેશનની તસવીરો શેર કરી છે. બોલિવૂડ મેગાસ્ટાર અમિતાભ બચ્ચનથી લઈને સારા અલી ખાન અને સુષ્મિતા સેન સુધીની સેલિબ્રિટીઓએ ક્રિસમસની તસવીરો ઈન્સ્ટાગ્રામ પર શેર કરી છે.\nઆ તમામે ધામધૂમથી નાતાલની ઉજવણી કરી હતી. ક્રિસમસની ઉજવણીની સાથે આ સેલેબ્સે ફેન્સને પણ ક્રિસમસની શુભકામનાઓ પાઠવી છે. આ સાથે તેણે આખા પરિવાર સાથે તેની તસવીરો પણ શેર કરી છે.\nબોલિવૂડના મિસ્ટર પરફેક્શનિસ્ટ અભિનેતા આમિર ખાનની પુત્રી ઈરા ખાને પણ શનિવારે ક્રિસમસની ઉજવણી કરી હતી. ઈરાએ તેની ઈન્સ્ટાગ્રામ સ્ટોરીઝ પર ક્રિસમસની તસવીરો શેર કરી છે જેમાં તેની બોયફ્રેન્ડ નુપુર શિખર પણ જોવા મળી રહી છે. આ તસવીરોમાં તેની સાથે આમિર ખાન પણ જોવા મળી રહ્યો છે.\nઈરા ખાન અને તેની બોયફ્રેન્ડ નુપુર શિખરે મેચિંગ ડ્રેસ પહેર્યા છે. આ તસવીરોમાં સ્મૃતિ પોલ પણ જોવા મળી રહી છે. એક તસવીરમાં નુપુર અને સ્મૃતિ પોલે મેચિંગ પાયજામા પહેર્યા છે. આ તસવીરમાં આમિર, ઈરા, નુપુર અને સ્મૃતિ પૉલ ટેલિસ્કોપ પાસે બેઠેલા જોવા મળે છે. ઈરાએ આ તસવીર પર 'મેરી ક્રિસમસ'નું સ્ટીકર લગાવ્યું છે.\nતમને જણાવી દઈએ કે આ પહેલા આમિર ખાનની દીકરી ઈરાએ નુપુર સાથેની એક તસવીર શેર કરી હતી જે ક્રિસમસ પર ક્લિક કરવામાં આવી હતી. તે તસવીરમાં ઈરા નુપુરના ગાલ પર કિસ કરતી જોઈ શકાય છે. આ તસવીરમાં ઈરા અને નુપુર લીલા અને લાલ સ્વેટશર્ટ અને ડેનિમમાં ક્રિસમસ ટ્રી પાસે પોઝ આપી રહ્યાં છે.\nતમને જણાવી દઈએ કે આ વર્ષે ઈરા અને નુપુરે ફેબ્રુઆરીમાં તેમના સંબંધોને સત્તાવાર રીતે જાહેર કર્યા હતા. આ કપલે પ્રોમિસના દિવસે તેમની તસવીર શેર કરી હતી અને લખ્યું હતું કે તમારી સાથે અને તમારી સાથે પ્રોમિસ કરવી સન્માનની વાત છે.\nનોંધપાત્ર રીતે ઇરા આમિર ખાન અને તેની પ્રથમ પત્ની રીના દત્તાની પુત્રી છે. નોંધનીય છે કે ઈરા ખાનનો બોયફ્રેન્ડ નુપુર શિખર ફિટનેસ ટ્રેનર છે તેણે ઈરાને લાંબા સમય સુધી ટ્રેનિંગ પણ આપી છે. ટ્રેનિંગ દરમિયાન બંને નજીક આવ્યા હતા. તમને જણાવી દઈએ કે થોડા દિવસો પહેલા ઈરા ખાન ડિપ્રેશનમાં જવાના સમાચાર સામે આવ્યા હતા.\nકથિત સમાચાર અનુસાર ઈરા તેના પિતા આમિર ખાનના ત્રીજા લગ્નને લઈને ટેન્શનમાં હતી. ઈરાના કહેવા પ્રમાણે તેના પિતા તેની જ ઉંમરની છોકરી સાથે લગ્ન કરવા જઈ રહ્યા છે.\nનોંધનીય છે કે આ દિવસોમાં આમિર ખાન પણ તેની આગામી ફિલ્મ લાલ સિંહ ચઢ્ઢાને કારણે ચર્ચામાં છે. કિરણ આ ફિલ્મના નિર્માતા છે. આ ફિલ્મમાં આમિર ખાનની સાથે કરીના કપૂર ખાન પણ જોવા મળશે.\nઈરા ઉપરાંત રીના અને આમિર ખાનને જુનૈદ ખાન નામનો પુત્ર પણ છે. જુનૈદ ખાન જલ્દી જ ફિલ્મ ઈન્ડસ્ટ્રીમાં ડેબ્યૂ કરવા માટે તૈયાર છે. રીના અને આમિરના લગ્ન 16 વર્ષ ચાલ્યા અને વર્ષ 2002માં બંનેએ છૂટાછેડા લીધા અને અલગ થઈ ગયા.


GU/Prabhupada 0024 - કૃષ્ણ ખૂબ જ દયાળુ છે - Vanipedia\nGU/Prabhupada 0024 - કૃષ્ણ ખૂબ જ દયાળુ છે\nપહેલાનું પૃષ્ઠ - વિડીઓ 0023\nઆગામી પૃષ્ઠ - વિડીઓ 0025\nકૃષ્ણ ખૂબ જ દયાળુ છે\n- Prabhupāda 0024\nLecture on SB 3.25.26 -- Bombay, November 26, 1974\nજ્યારે અર્જુન કૃષ્ણના મુખની સામે જોતો હતો - કૃષ્ણ ભગવદ ગીતા શીખવતા હતા - તે કૃષ્ણને જોવું અને ભગવદ ગીતા ને વાંચવી, તે એક જ વાત છે. કોઈ પણ અંતર નથી. કોઈ કહે છે, "અર્જુન ભાગ્યશાળી હતો કૃષ્ણને સાક્ષાત જોવા માટે અને તેમની શિક્ષા લેવા માટે." તે ઠીક નથી. કૃષ્ણ, તેમના તરતજ દર્શન કરી શકાય છે, શરત છે કે તમને જોવા માટે આંખો હોય. તેથી એવું કહેલું છે, પ્રેમાંન્જાનછુરીત... પ્રેમ અને ભક્તિ, એકજ વસ્તુ. પ્રેમાંન્જાનછુરીત ભક્તિવિલોચનેન સન્તઃ સદૈવ હ્રદયેષુ વિલોકયંતી [બ્ર.સ. ૫.૩૮].\nઆ સંબંધે હું એક કથાનો પાઠ કરીશ, કે દક્ષિણ ભારતમાં એક બ્રાહ્મણ હતો, રંગનાથ મંદિરમાં, તે ભગવદ ગીતા ભણી રહ્યો હતો. અને તે અભણ હતો. તેને સંસ્કૃતની પણ જાણ ન હતી કે કોઈ પણ અક્ષરનું પણ, અભણ. તો પાડોશના લોકો, તેઓ જાણતા હતા કે, "આ વ્યક્તિ અભણ છે, અને તે ભગવદ ગીતા ભણી રહ્યો છે." તે ભગવદ ગીતા ખોલી રહ્યો છે, "ઉહ, ઉહ," તેવી રીતે તે કરતો હતો. તો કોઈએ મશ્કરી કરી, "તો હે બ્રાહ્મણ, તું કેવી રીતે ભગવદ ગીતા વાંચી રહ્યો છે?" તે સમજી ગયો કે, "આ માણસ મશ્કરી કરે છે કારણ કે હું અભણ છું." તો આ રીતે, ચૈતન્ય મહાપ્રભુ પણ તે દિવસે રંગનાથ મંદિરમાં આવેલા હતા, અને તેઓ સમજી ગયા કે, "અહિયાં એક ભક્ત છે." તો તેઓ તેની પાસે ગયા અને તેને પૂછ્યું, "મારા પ્રિય બ્રાહ્મણ, તમે શું વાંચી રહ્યા છો?" તો તે પણ સમજી ગયો કે "આ માણસ મશ્કરી નથી કરી રહ્યા" તો તેણે કહ્યું, "શ્રીમાન, હું ભગવદ ગીતાને વાંચી રહ્યો છું. હું પ્રયત્ન કરું છું ભગવદ ગીતાને વાંચવાનો, પણ હું અભણ છું. તો મારા ગુરુ મહારાજે કહ્યું છે કે 'તારે રોજ અઢાર અધ્યાય વાંચવાના છે.' તો મારી પાસે કોઈ જ્ઞાન નથી. હું વાંચી નથી શકતો. છતાં, મારા ગુરુ મહારાજે કહ્યું છે, એટલે હું તેમની આજ્ઞાનું પાલન કરવાનો પ્રયત્ન કરું છું અને પૃષ્ટોને ખોલું છું, બસ. મને તેને કેવી રીતે વાંચવું તે આવડતું નથી." ચૈતન્ય મહાપ્રભુએ કહ્યું કે "તમે કોઈક વાર રડો છો, હું જોઉ છું." પછી, "હા, હું રડું છું." "તમે કેવી રીતે રડો છો જો તમે વાંચી નથી શકતા તો?" "ના, કારણ કે જ્યારે હું ભગવદ ગીતા પુસ્તકને લઉં છું, હું એક ચિત્ર જોઉ છું, કે કૃષ્ણ એટલા દયાળુ છે કે તે અર્જુનના સારથી બની ગયા છે. તે તેમના ભક્ત છે. પણ શ્રી કૃષ્ણ એટલા દયાળુ છે કે તે સેવકનું સ્થાન સ્વીકારી શકે છે. કારણ કે અર્જુન આજ્ઞા આપી રહ્યા હતા, 'મારા રથને અહી રાખો' અને કૃષ્ણ તેમની સેવા કરી રહ્યા હતા. તો કૃષ્ણ એટલા બધા દયાળુ છે. તો જયારે હું આ ચિત્રનું મારા મનમાં દર્શન કરું છું, હું રડું છું." તો ચૈતન્ય મહાપ્રભુએ તરતજ તેમને આલિંગન કરી લીધું, કે "તમે ભગવદ ગીતાને ભણી રહ્યા છો. કોઈ પણ શિક્ષણ વગર, તમે ભગવદ ગીતાને ભણી રહ્યા છો." તેઓ તેને ભેટી પડ્યા.\nતો આ છે... કેવી રીતે તે ચિત્રને જોઈ રહ્યો હતો? કારણ કે તે કૃષ્ણનો પ્રેમી હતો, તેનો કોઈ અર્થ નથી, કે તે શ્લોક વાંચી શકતો હતો કે નહીં. પણ તે કૃષ્ણના પ્રેમમાં લીન હતો અને તે જોઈ રહ્યો હતો, કૃષ્ણ ત્યાં બેઠા હતા, અને તે અર્જુનના રથને હાંકી રહ્યા હતા. તેની જરૂર છે.\nRetrieved from "https://vanipedia.org/w/index.php?title=GU/Prabhupada_0024_-_કૃષ્ણ_ખૂબ_જ_દયાળુ_છે&oldid=396890"\nPrabhupada 0024 - in all Languages\nGU-Quotes - Lectures, General


સગીર બાળકો ઉપર તેમના માતા-પિતા કે ગાર્ડિયનનો પુરો હક નથી.;સુપ્રીમ કોર્ટ\nનવી દિલ્હી : સગીર બાળકો ઉપર તેમના માતા-પિતા કે ગાર્ડિયનનો પુરો હક નથી.તેમ સુપ્રીમ કોર્ટ દ્વારા એક સુનાવણીમાં જણાવ્યું હતું ગુજરાત હાઇકોર્ટની સગીર બાળકો ઉપર માતા-પિતા કે ગાર્ડિયનનો અધિકાર હોવાની વાતનો સુપ્રમી કોર્ટે અસ્વીકાર કર્યો છે. ગુજરાત હાઇકોર્ટના નિર્ણયમાં કહેવામાં આવ્યું હતું કે, સગીર પોતાની મરજીથી અન્ય સાથે રહેવાની ઇચ્છા વ્યક્ત ન કરી શકે. જોકે, સુપ્રીમ કોર્ટના જજોની બેચે સુનાવણી દરમિયાન ગુજરાત હાઇકોર્ટના આ નિર્ણયે ખોટો ઠેરવ્યો હતો. આ સાથે સુપ્રીમ કોર્ટે જણાવ્યું હતું કે, સગીર બાળકો ઉપર તેમના માતા-પિતા કે ગાર્ડિયનનો પુરો હક નથી.\nજસ્ટીસ એકે સિકરી અને જસ્ટિસ અશોક ભૂષણની બેંચે આ મામલાની સુનાવણીમાં ગુજરાત હાઇકોર્ટના નિર્ણયને ખોટો ઠેરવ્યો છે. જજોએ સુનાવણી દરમિયાન ટિપ્પણી આપતા કહ્યું હતું કે, કોઇપણ સગીર બાળકોના ગાર્ડિયન પસંદ કરવાનો મતલબ એ નથી થતો કે, બાળક કોઇ બીજા સાથે પોતાની મરજીથી રહેવાની ઇચ્છા રજૂ ન કરી શકે\nજજોની બેચના જણાવ્યા પ્રમાણે આવા મામલામાં બાળકની બેટરમેન્ટ સૌથી પહેલી પ્રાથમિકતા છે. એટલા માટે એવું કેવી રીતે માની લેવામાં આવે કે, બાળક પોતાની મરજીથી અન્ય કોઇની સાથે રહી ન શકે.\nઆ ઉપરાંત બેંચે જણાવ્યું હતું કે, જેને બાળકના ગાર્ડિયન બનાવ્યા છે તેમણે ગમે તે થાય હંમેશા માટે બાળકની દેખરેખ રાખવી પડશે. અમે આવા વિચારોની વિરૂદ્ધ છીએ. 18 વર્ષથી નાની ઉંમરના સગીર બાળકોના મામલામાં તેની સાથે સંકળાયેલા નિર્ણયો લેવાનો અધિકાર તેના માતા-પિતા કે કાયદાકિય રીતે નિમણૂંક ગાર્ડિયનને છે. ગુજરાત હાઇકોર્ટના આ નિર્ણય ઉપર સુપ્રમી કોર્ટે પ્રતિક્રિયા આપી હતી.


Exit Pollમાં મોદી સરકારની વાપસીની શક્યતા છતાં ભાજપ તૈયાર કરે છે પ્લાન 'B', શું છે કારણ? - GSTV\nહવે સિમકાર્ડ ખરીદવા માટે સ્ટોરના ધક્કા ખાવામાંથી મળશે…\nઆજે 8.5 કરોડ લોકોના ખાતામાં આવશે 17000 કરોડ…\nમિડલ ક્લાસ માટે આવ્યા સારા સમાચાર! ટૂંક સમયમાં…\nએમેઝોનના જેફ બેઝોસ 187 અબજ સાથે વિશ્વમાં પ્રથમ…\nExit Pollમાં મોદી સરકારની વાપસીની શક્યતા છતાં ભાજપ તૈયાર કરે છે પ્લાન ‘B’, શું છે કારણ?\nલોકસભાની ચૂંટણીના પરિણામો પહેલાં રવિવારના રોજ ભાજપ સરકારને મોટા ભાગના એક્ઝિટ પોલ્સમાં બહુમતી મળી હોવાનું દર્શાવવામાં આવ્યું છે. લગભગ તમામ એક્ઝિટ પોલ્સે એનડીએને તેમના મતદાન સર્વેમાં બહુમતી આપી છે. વિવિધ એક્ઝિટ પોલ અનુસાર, ભાજપનાં ગઠબંધનને 300 થી વધુ બેઠકો મળતી હોવાનું જણાય છે. તે જ સમયે, યુપીએ 122 અને અન્ય 118 બેઠક દર્શાવી રહી છે, પરંતુ આ આંકડા સત્તાવાર નથી, કારણ કે 23 મેના રોજ પરિણામો જાહેર કરવામાં આવશે. જો કે, આ બધા એક્ઝિટ પોલમાં ભાજપ માટે સારી સ્થિતી છે, તેમ છતાં ભારતીય જનતા પાર્ટીએ સાવચેતીનાં પગલા રૂપે પ્લાન ‘બી’ માટે તૈયારી શરૂ કરી દીધી છે.\nભાજપનો પ્લાન ‘બી’\nસૂત્રોનાં જણાંવ્યા મુજબ, ભારતીય જનતા પાર્ટીની યોજના ‘બી’ તૈયાર થઈ રહી છે, કારણ કે 300 ની સંખ્યા બે મહત્વના રાજ્યોને કારણે હશે. એક ઉત્તર પ્રદેશ (80 બેઠકો) અને અન્ય પશ્ચિમ બંગાળ (42). બન્ને રાજ્યો મળીને 122 બેઠકો બનાવે છે. જો ભાજપને એક્ઝિટ પોલ અનુસાર બેઠકો મળે, તો આ આંકડો 300 અંક પાર કરશે, પરંતુ ભાજપ પોતાનાં તરફથી કોઇ કટોકટી રાખવા માંગતું નથી. બીજેપી વિપરીત પરિસ્થિતિ માટે અન્ય વિરોધ પક્ષોનો ટેકો મેળવવા માટે પ્રયાસ કરી રહી છે.\nબે રાજ્યોમાં ઘુસવા ભાજપ પ્રયાસરત\nતમને જણાવી દઇએ કે, ભાજપનો પ્લાન બી એવો છે કે, જેટલા પણ ઘટક દળો સાથે મળીને વાત કરવી જોઇએ. તે કરવી જોઇએ.\nભારતીય જનતા પાર્ટી તેલંગાણા અને આંધ્રપ્રદેશમાં જોડાણ શોધવાની તકો શોધી રહિ છે. તેલુગુ રાજ્ય તેલંગણા અને આંધ્ર પ્રદેશનાં બે પક્ષો એવા છે. જેમણે ‘ફેડરલ મોરચો’ વિશે વાત કરી છે. પરંતુ યાદ રાખવા જેવી વાત એ છે કે, આ બન્ને પક્ષો તેમને અનુકૂળ વાતાવરણ જેમાં હશે, તે પછી યુપીએ હોય અથવા એનડીએ તેમની તરફ ઢળતા જોવા મળશે. કારણ કે હજુ પણ ટીઆરએસ પ્રમુખ કે ચંદ્રશેખર રાવ (KCR), અથવા જગન મોહન રેડ્ડીની વાયએસઆર કોંગ્રેસ, તેમની સત્તાવાર સ્થિતિ હજુ સુધી સ્પષ્ટ નથી. તેઓ હજી પણ સપના જુએ છે કે ‘ત્રીજો મોરચો’ આવશે અને તે તેનો એક ભાગ બનશે.\nત્રીજા મોરચાનું આયુષ્ય કેટલું?\nતમને જણાવી દઇએ કે આપણા દેશમાં ત્રીજો મહા મુશ્કેલીએ રચાય છે અને જો રચાય તો પણ તે લાંબો સમય ટકતો નથી.તેની પોતાની સમજ છે. બીજેપીની યોજના ‘બી’ એ છે કે જો તેની સીટો 300 ની પાર નહીં આવે. અમુક રવે પ્રમાણે યુપી અને બિહારમાં કેટલાક સર્વેક્ષણ મુજબ ભાજપને ધારણા પ્રમાણે સીટો નહિં મળે, તો તે સમયે કેટલાક પક્ષોનાં સાથની જરૂર પડશે. તેથી ભાજપ દ્વારા પ્રયત્નો કરવામાં આવે છે.\nમહિલાએ ભાઇને કહ્યું… પતિએ અમને ગોંધી રાખ્યા છે, મારી નાંખશે\nતમારૂ બાળક Online અભ્યાસ કરે છે તો આ વાંચી લો, ધોરણ-૮ની વિદ્યાર્થિનીને દુબઇથી બીભત્સ માંગણી કરતો ફોન આવ્યો અને…\nરાજ્યસભાની આઠ બેઠકની પેટાચૂંટણી પાછળ ઠેલાશે, કોરોનાને રોકવાના કાર્યમાં સરકાર અને તંત્ર વ્યસ્ત હોવાનું જણાવ્યું\n101 રક્ષા ઉપકરણોની આયાત પર લાગશે રોક, રક્ષા મંત્રી રાજનાથ સિંહે કરી મોટી જાહેરાત\nમારે કશું જ નથી કરવું… આમ કહી યુવતીને ગેસ્ટ હાઉસમાં લઈ ગયો યુવક અને પછી….\nરાજસ્થાન-છત્તીસગઢમાં કોંગ્રેસની જીત એક ષડયંત્ર હતું જેથી EVM પર વિશ્વાસ આવી જાય\nવિપક્ષને એક કરવા ચંદ્રાબાબુની ભારે મહેનત, બંગાળમાં મમતા દીદી સાથે મુલાકાતમાં આ વાતો કરી..\nરાજસ્થાનના બાડમેરમાં ઘૂસણખોરી કરતા શખ્સને BSFએ માર્યો ઠાર, વિસ્તારનો પહેલો કિસ્સો\nરાજસ્થાનમાં સત્તાધારી પક્ષના ધારાસભ્યોને સંતાડવા મચી દોડધામ, અશોક ગેહલોતની અનોખી ‘શાહવાળી’\nરાજનાથ સિંહ આજે 10 વાગે કરશે મહત્વની ઘોષણા, રક્ષા મંત્રાલયે આપી જાણકારી\nસુશાંતસિંહ કેસ: રિયા અને તેના પરિવાર પર EDએ ગાળિયો કસ્યો, સુંશાંતની બહેનની એફડીમાંથી 2.5 કરોડ રૂપિયા ગાયબ


Gujarat In A total of 586 cases of dangerous delta variants of the Corona Virus\nસાવધાન: ગુજરાત કોરોનાની ત્રીજી લહેરની નજીક! ખતરનાક ડેલ્ટા વેરિઅન્ટના કુલ 586 કેસ નોંધાયા\nJuly 30, 2021 | 9:54 am IST\nકોરોનાની બીજી લહેર બાદ ગુજરાતમાં કોરોનાના પરિપ્રેક્ષ્યમાં સારા કહી શકાય તેવા સમાચાર છે. ઈન્ડીયન કાઉન્સિલ ઓફ મેડિકલ રિસર્ચ (ICMR) દ્વારા હાથ ધરવામાં આવેલા સીરોપ્રેવલન્સ સર્વેમાં ગુજરાતમાં 75.03 ટકા વસતિમાં કોરોનાના એન્ટીબોડી જનરેટ થયેલા જાણવા મળ્યા છે. જેનો અર્થ એ કે, આટલા પ્રમાણમાં લોકોમાં કોરોના સામેની રોગપ્રતિકારક શક્તિ હોવાની શક્યતા છે.\nત્રીજી લહેર આવે અને તેમાં ડેલ્ટા વેરિયન્ટનું આક્રમણ વધુ ન હોય તો ગુજરાતમાં કોરોનાના સંદર્ભમાં ખાસ ચિંતાજનક સ્થિતિ નહી રહે તેવો આ અભ્યાસ પરથી સંકેત મળે છે. વળી, સૌથી વધુ સીરો પોઝિટિવિટી ધરાવતા રાજ્યોમાં ગુજરાત પાંચમા ક્રમે છે.\nBSFના 10 જવાન સહિત ગુજરાતમાં ડેલ્ટા વેરિઅન્ટના કુલ 586 કેસ\nગુજરાતમાં કોરોનાના ડેલ્ટા વેરિઅન્ટના અત્યાર સુધીમાં 586 જેટલા કેસ નોંધાયા છે, એકલા મે મહિનામાં જ ગુજરાતમાં ડેલ્ટા વેરિઅન્ટના સૌથી વધુ 314 કેસ મળ્યા હતા, ગાંધીનગર સ્થિત ગુજરાત બાયોટેક્નોલોજી રિસર્ચ સેન્ટર ખાતે ડેલ્ટા વેરિઅન્ટના પરિણામો સામે આવ્યા હતા.\nગુજરાતમાં બીએસએફના 10 જવાનોમાં ડેલ્ટા વેરિઅન્ટ હોવાનું સામે આવ્યું હતું. મહત્ત્વનું છે કે, ડેલ્ટા વેરિએન્ટ પછી ગુજરાતમાં ડેલ્ટા પ્લસ અને કપ્પા વેરિઅન્ટના કેસો પણ મળી આવ્યા હતા. અલબત્ત, અત્યારે કોરોનાના કેસ નહિવત છે ત્યારે રાહતની સ્થિતિ છે. અમદાવાદ શહેરમાં સરકારી અને ખાનગી કોવિડ હોસ્પિટલો ખાલીખમ છે.


ફિરોઝપુર, પંજાબમાં હવાની ગુણવત્તા 😷 | એરપોલ્યુશન.આઇઓ\nહવા ખૂબ જ બિનઆરોગ્યપ્રદ છે.\nશું તમે ઉત્તર ફિરોઝપુરમાં શ્વાસ લઈ રહ્યા છો?\nફિરોઝપુર, પંજાબ માટે હમણાંથી PM2.5 હવા ગુણવત્તાની આગાહી 220 µg/m3 છે. હવા ખૂબ જ બિનઆરોગ્યપ્રદ છે. તમારે ફેસ માસ્ક, એર પ્યુરિફાયર અને તમારી બહાર ની પ્રવૃત્તિ ઘટાડવી જોઈએ.\nપંજાબના ફિરોઝપુરમાં હવાનું પ્રદૂષણ\nફિરોઝપુરમાં હવાની ગુણવત્તા હમણાં ખૂબ જ બિનઆરોગ્યપ્રદ છે. છે. તે આજે + સિગારેટ પીવા સમાન છે. હૃદય અથવા ફેફસાના રોગવાળા લોકો, વૃદ્ધ વયસ્કો, બાળકો અને કિશોરોએ લાંબી મજૂરી ઘટાડવી જોઈએ. બહાર સક્રિય રહેવું ઠીક છે, પરંતુ વધુ વિરામ લે છે અને ઓછી તીવ્ર પ્રવૃત્તિઓ કરે છે. અસ્થમાવાળા લોકોએ તેમની દમ ક્રિયાની યોજનાઓનું પાલન કરવું જોઈએ અને ઝડપી રાહતની દવા હાથમાં રાખવી જોઈએ. તમે તમારા વાયુ પ્રદૂષણના સંસર્ગને ઘટાડવા માટે હવામાં શુદ્ધિકરણ નો ઉપયોગ કરીને અને આઉટડોર એક્ટિવિટ્સને ઘટાડવા ફેસ માસ્ક પહેરવાનું વિચારી શકો છો.\nફિરોઝપુર માં વાયુ પ્રદૂષણ વિશે તમે જે જાણવા ઇચ્છતા હતા તે બધું.\nશું હાલ ફિરોઝપુરમાં શ્વાસ લેવાનું સલામત છે?\nPM2.5 માટે WHO ની સ્વચ્છ હવા ગાઇલલાઇન 25 µg/m3 છે. હાલમાં ફિરોઝપુરમાં આગાહી કહે છે કે તે 220 µg/m3 છે. તેથી, હવા શુદ્ધ નથી.\nપંજાબના અન્ય શહેરો કેટલા પ્રદૂષિત છે?\nવાયુ પ્રદૂષણ એક શહેરથી બીજા શહેરમાં પણ એક પડોશીથી બીજા શહેરમાં બદલાય છે. તમે પંજાબ માટે હવામાન ગુણવત્તાની આગાહીની સમીક્ષા કરી શકો છો અથવા તે લુધિયાણા, અમૃતસર, ગુરદાસપુર, જલંધર અને ફિરોઝપુર જેવા શહેરો કોઈપણ સમયે.\nફિરોઝપુરમાં વાયુ પ્રદૂષણ વિશે તમારા મિત્રો અને પરિવારને કહો.


News & Views :: પંતે બનાવી શરમજનક સદી, કઈ રીતે બની શકશે તે ધોનીનો ઉત્તરાધિકારી?\nપંતે બનાવી શરમજનક સદી, કઈ રીતે બની શકશે તે ધોનીનો ઉત્તરાધિકારી?\nટીમ ઈન્ડિયાનાં યુવા વિકેટકીપર રિષભ પંતને ભલે ધોનીનો ઉત્તરાધિકારી માનવામાં આવી રહ્યો હોય, પરંતુ વિકેટ કીપિંગમાં તેનું શરમજનક પ્રદર્શન ચિંતાનું કારણ છે. વેસ્ટઈન્ડિઝ વિરુદ્ધ બીજી ટેસ્ટમાં પણ રિષભ પંત વિકેટ કીપર તરીકે એ જ ભૂલ કરતો જોવા મળ્યો, જેને લઈને સતત તેની નિંદા કરવામાં આવી રહી છે. અમે વાત કરી રહ્યાં છે રિષભ પંતની ખરાબ વિકેટ કીપિંગની.\nરિષભ પંત અત્યાર સુધીનાં કરિયરમાં માત્ર5જ ટેસ્ટ મેચ રમ્યો છે અને આટલા ઓછાં સમયમાં જ બાયનાં રનોની શરમજનક સદી લગાવી દીધી છે. ઈંગ્લેન્ડ વિરુદ્ધ ડેબ્યૂ કરનારા રિષભ પંતે જ્યારે ટેસ્ટ ડેબ્યૂ કર્યું છે, ત્યારથી ટીમ ઈન્ડિયાનાં બોલર્સ 103 બાયનાં 103 રન આપી ચૂક્યાં છે. આ આંકડો સ્પષ્ટરીતે રિષભ પંતની ખરાબ વિકેટ કીપિંગ તરફ ઈશારો કરે છે.\nવેસ્ટઈન્ડિઝ વિરુદ્ધ ટેસ્ટ સીરિઝ પહેલા પૂર્વ વિકેટ કીપર નયન મોંગિયાએ રિષભ પંતની વિકેટ કીપિંગની ટેકનિક પર જ સવાલ ઉઠાવ્યો છે. ત્યારબાદ રિષભ પંતે નેશનલ ક્રિકેટ અકેડમીમાં કિરણ મોરે સાથે ટ્રેનિંગ પણ કરી હતી. જોકે, આ ટ્રેનિંગનો કોઈ ફાયદો દેખાઈ નથી રહ્યો. ઈંગ્લેન્ડમાં બાયનાં 76 રનો આપનારા રિષભ પંતે હવે વેસ્ટ ઈન્ડિઝ વિરુદ્ધ ટેસ્ટ સીરિઝમાં પણ બાયનાં 27 રનો આપ્યાં છે. જો, રિષભ પંત જલદી પોતાની કમજોરી નહીં સુધારશે તો તેનું ધોનીને રિપ્લેસ કરવું મુશ્કેલ છે.


38 વર્ષ ના થયા RANBIR KAPOOR, જન્મદિવસ પર જાણો 'રોકસ્ટાર' ની ના સાંભળેલી 15 વાતો\nHomeફિલ્મી દુનિયા38 વર્ષ ના થયા RANBIR KAPOOR, જન્મદિવસ પર જાણો 'રોકસ્ટાર' ની ના સાંભળેલી 15 વાતો\nબોલિવૂડ એક્ટર રણબીર કપૂર તેનો 38 મો જન્મદિવસ મનાવી રહ્યા છે. રણબીર કપૂરનો જન્મ મુંબઇમાં થયો હતો. તેના પિતા ઋષિ કપૂર અને માતા નીતુ કપૂર હિન્દી ફિલ્મોમાં પ્રખ્યાત અભિનેતા અને અભિનેત્રીઓ રહ્યા છે, રણબીરની રિદ્ધિમા નામની એક બહેન પણ છે. તેના પરિવારની લગભગ બધી જ ફિલ્મો કોઈક રીતે જોડાયેલ હોય છે. રણબીરે બોમ્બે સ્કાટિશ સ્કૂલ, માહીમથી પોતાનો અભ્યાસ પૂર્ણ કર્યો છે, પરંતુ તેમનો ક્યારેય અભ્યાસ તરફનો ઝુકાવ રહ્યો નહોતો. એચઆર કોલેજ ઓફ કોમર્સ અને ઇકોનોમિક્સમાં અભ્યાસ કર્યા પછી, તે ફિલ્મ મેકિંગ ની ગુર શીખવા માટે ન્યુ યોર્કની સ્કૂલ ઓફ વિઝ્યુઅલ આર્ટ્સમાં ચાલ્યા ગયા.\n1. રણબીર કપૂરનો પ્રિય રંગ કાળો, સફેદ અને લાલ છે.\n2- રણબીર કપૂરને તેની માતા નીતુ કપૂરના હાથનું ભીંડાનું શાક, મટન પસંદ છે.\n3- રણબીર કપૂર હજી પણ તેના ફોનમાં સ્પીડ ડાયલમાં તેની માતાનો નંબર રાખે છે.\n4- રણબીર કપૂરે ડાન્સ ફોર્મ જૈજ અને બેલેની તાલીમ લીધી છે. તેણે હોર્સ રાઇડિંગ પણ શીખી છે.\n5- રણબીર કપૂરે પોતાની પહેલી કમાણીથી પોતાને લક્ઝરી વોચ ગિફ્ટ કરી હતી.\n6- રણબીર કપૂરનું ફેવરિટ હોલીડે ડેસ્ટિનેશન ન્યુ યોર્ક, વેનિસ અને પુગલિયા છે.\n7- બૉલીવુડ એક્ટર રણવીર સિંહ ના બેડ બાજા બારાત ફિલ્મ થી બૉલીવુડ માં ડેબ્યુ કર્યું હતું, પરંતુ શું તમે જાણો છો કે આ ફિલ્મ માટે મેકર્સ ની પહેલી પસંદ રણબીર કપૂર હતા.\n8. બહુ ઓછા લોકો જાણતા હશે કે રણબીર કપૂર શાહરૂખ ખાન, સંજય દત્ત અને રિતિક રોશનની ખૂબ જ કમાલ ની મિમિક્રી કરે છે.\n9- ટીનએજમાં અવંતિકા મલિક રણબીર કપૂરની ક્રશ હતી. અવંતિકાએ બાદમાં બોલિવૂડ એક્ટર ઇમરાન ખાન સાથે લગ્ન કર્યા. તાજેતરમાં જ બંનેના છૂટા થયાના સમાચાર આવ્યા હતા.\n10- રણબીર કપૂરનો પ્રિય નંબર 8 છે. તે કહે છે, 'મારી માતાનો જન્મદિવસ 8 મી તારીખે છે. મને આ નંબર અને તેની ડિઝાઇન ગમે છે અને આ નંબર પણ અનંતનું પ્રતીક છે.'\n11- જોકે ઋષિ કપૂર અને નીતુ કપૂરે ઘણી ફિલ્મો એક સાથે કરી હોવા છતાં, રણબીર કપૂર તેના માતા-પિતાની ફિલ્મ રફુ ચક્કરને સૌથી વધુ પસંદ કરે છે. આ ફિલ્મ વર્ષ 1975 માં રિલીઝ થઈ હતી.\n12- રણબીર કપૂર સોશિયલ મીડિયા પર નથી, પરંતુ આ હોવા છતાં તે તેના ફોન સાથે ચીપકેલાં રહે છે. ખરેખર 'રોકસ્ટાર' ને કેન્ડી ક્રશ રમવાનું પસંદ છે અને તે આ રમત રમવામાં વધુ સમય વિતાવે છે.\n13- રણબીર કપૂરે 2013 માં તેના માતાપિતા સાથે બેશરમ ફિલ્મ કરી હતી. શું તમે જાણો છો કે ઋષિ કપૂર દિગ્દર્શિત ફિલ્મ આ અબ લોટ ચલે (1999) માં તેણે તેમના પિતાને અસિસ્ટ કર્યા હતા.\n14- રણબીર કપૂરના પ્રિય કલાકારો છે અમિતાભ બચ્ચન અને અલ પસિનો. મજાની વાત એ છે કે અલ પેસિનોએ જે સંસ્થા (લી સ્ટાર્સબર્ગ ઇન્સ્ટિટ્યૂટ અને સ્કૂલ ઓફ વિઝ્યુઅલ આર્ટ્સ) સાથે અભ્યાસ કર્યો હતો, તે રણબીરે પણ આ જ સંસ્થામાં પ્રવેશ મેળવ્યો હતો. રણબીર આવતા વર્ષે 'બિગ બી' સાથે બ્રહ્માસ્ત્ર ફિલ્મમાં જોવા મળશે.\n15- રણબીર કપૂર અંગત જીવનમાં બહુ ઓછા બોલે છે. એક મુલાકાતમાં તેમણે કહ્યું હતું કે, 'હું ખૂબ અંતર્મુખી છું. મારી માતાને આશ્ચર્ય થાય છે કે હું એકટર બનવા માટે કેવી રીતે મોટો થઇ ગયો. હું વધારે વાત કરતો નથી મને લાગે છે કે મારી અંદર કોન્ફિડેન્સ ઈશ્યુ છે. અભિનય સમયે, હું મારા પાત્રમાં ચોક્કસપણે ઘણી બધી વાતો કરી શકું છું.


bio luminescent mushrooms found in goa mountain shines with their light | ગોવાના જંગલોમાં દેખાયા આવા અનોખા મશરૂમ, રાતે આના પ્રકાશથી ચમકે છે પહાડ - news\nગોવાના જંગલોમાં દેખાયા આવા અનોખા મશરૂમ, રાતે આના પ્રકાશથી ચમકે છે પહાડ\nUpdated: Sep 14, 2020, 16:12 IST | Gujarati Mid-Day Online Correspondent | Mumbai\nમશરૂમની એક એવી પણ પ્રજાતિ છે જે પ્રકાશ આપે છે. આ મશરૂમને બાયો લ્યૂમિનિસેન્ટ કહેવાય છે. પ્રકાશ આપતાં આ દુર્લભ મશરૂમ ગોવાના જંગલોમાં જોવા મળ્યા છે.\nતમે અનેક પ્રકાર મશરૂમ જોયા હશે અને ખાધા પણ હશે. પણ શું તમે ક્યારે પ્રકાશ આપતાં મશરૂમ વિશે સાંભળ્યું છે? તમને થોડુંક અજીબ લાગશે, પણ આ વાત હકીકત છે કે મશરૂમની એક એવી પણ પ્રજાતિ છે જે પ્રકાશ આપે છે. આ મશરૂમને બાયો લ્યૂમિનિસેન્ટ કહેવાય છે. પ્રકાશ આપતાં આ દુર્લભ મશરૂમ ગોવાના જંગલોમાં જોવા મળ્યા છે.\nગોવાના મ્હાડેઈ વાઇલ્ડલાઇફ સેન્ચુરીમાં પ્રકાશ આપતાં આ દુર્લભ પ્રજાતિના મશરૂમ મળ્યા છે. રાતના અંધારામાં આ મશરીમ સામાન્ય લીલાં, રિંગણ કલરમાં ચમકે છે. આ મશરૂમની સૌથી ખાસ વાત એ છે કે દિવસમાં આ સામાન્ય મશરૂમ જેવા દેખાય છે, પણ રાત થતાં જ આમાંથી પ્રકાશ નીકળવા લાગે છે.વન્ય જીવ વિશેષજ્ઞોની આ પ્રજાતિને માઇસેના જીનસ કહે છે.\nગોવાના મ્હોડેઇ વાઇલ્ડલાઇફ સેંચુરીમાં આ મશરૂમ મોટા ભાગમાં છે. આમ તો આવા અનોખા મશરૂમને શોધવ વધારે મુશ્કેલ કામ નથી, પણ જંગલમાં રાતના સમયે ફરવાનું હોય.. જંગલમાં આ મશરૂમને મોટા થવા માટે પર્યાપ્ત ભેજની જરૂર છે. આની સાથે જ તાપમાન 21 ડિગ્રી સેલ્સિયસથી 27 ડિગ્રી સેલ્સિયસ વચ્ચે હોવા જોઇએ.\nગોવામાં બિચોલિમ તાલુકાના મેનકુરેમ વિસ્તારના સંસ્કૃતિ નાયક જંગલોમાં ફરવા ગઈ હતી, જ્યાં તેમણે સૌથી પહેલા આ ચમકતાં મશરૂમ જોયા. આ વાતની માહિતી તેમણે વન વિભાગને આપી. ત્યાર પછી વૈજ્ઞાનિકોએ તસવીરો લીધી અને રિસર્ચ કર્યું.\nસંસ્કૃતિએ જણાવ્યું કે તેમણે એવા મશરૂમ વિશે પહેલાથી કોઇ જ માહિતી નહોતી. તેમણે કહ્યું કે જ્યારે મેં પહેલી વાર રાતે ચળકતાં મશરૂમ જોયા તો ચોંકી ગઇ. આમાં લીલા કલરનો પ્રકાશ આવી રહ્યો હતો, તે મારાથી રહેવાયું નહીં અને નજીક જઇને જોયું. ત્યાં તે સામાન્ય-લીલા કલરનો પ્રકાશ આવતો હતો. જ્યારે દિવસમાં કોઇ જ પ્રકાશ દેખાતો નહોતો.\ngoanational newsoffbeat news\nમુંબઈ : નાર્કોટિક્સ કન્ટ્રોલ બ્યુરોએ મુંબઈ-ગોવામાં સાત સ્થળે રેઇડ પાડી\nગોવાના મુખ્ય પ્રધાન પ્રમોદ સાવંત કોરોના પૉઝિટિવ


ચમારને બોલે - સૌરાષ્ટ્રની રસધાર\nચમારને બોલે – સૌરાષ્ટ્રની રસધાર\nadmin June 27, 2018 સૌરાષ્ટ્રની રસધાર No Comments\nવાંકાનેરના દરબારમાં આજ રંગરાગની છોળો ઊડે છે. ગઢમાં માણસો તો શું, પણ કૂતરાં-મીંદડાંયે ગુલતાનમાં ડોલે છે. ઓરડામાં વડારણોનાં ગીતો ગાજે છે અને દોઢીમાં શરણાઈઓ પ્રભાતિયાંના સૂર છેડીને વરરાજાને મીઠી નીંદરમાંથી જગાડે છે. દરબારના કુંવર પરણે છે. વાંકાનેરની વસ્તીને ઘેર સોનાનો સૂરજ ઊગ્યો છે.\nઆખું ગામ જ્યારે હરખમાં ગરકાવ હતું, ત્યારે એક માનવીના હૈયામાંથી અફસોસના નિસાસા નીકળી રહ્યા છે. આખી રાત એણે પથારીમાં આળોટી આળોટીને વિતાવી છે : મટકુંયે નથી માર્યું. જાગીને મનમાં મનમાં ગાયા કર્યું છે કે –\nવીરા, ચાંદલિયો ઊગ્યો ને હરણ્યું આથમી રે,\nડેલીએ જરાક કોઈ ઘોડા કે ગાડાનો સંચાર થાય ત્યાં તો આશાભરી ઊઠી ઊઠીને એણે ડેલીમાં નજર કર્યા કરી છે. પણ અત્યાર સુધી એ જેની વાટ જોતી હતી તે મહેમાનના ક્યાંયે વાવડ નથી.\nએ શોકાતુર માનવી બીજું કોઈ નહિ, પણ વરરાજાની ખુદ જનેતા છે. જેનું પેટ પરણતું હોય એને અંતરે વળી હરખ કેવા ? એને તો કંઈક કંઈક રિસામણાનાં મનામણાં કરવાના હોય, સંભારી સંભારી સહુ સગાંવહાલાંને લગ્નમાં સોંડાડવાનાં હોય.\nએ બધું હોય, પણ વાંકાનેરના રાજકુંવરની માતાને હૈયે તો બીજી વધુ અણીદાર બરછી ખટકતી હતી. રાજાજી આવી આવીને એને મે’ણાં મારતા હતા : “કાં ! કહેતાં’તાં ને કુંવરના મામા મોટું મોટું મોસાળું કરવા આવશે. કાં ગાંફથી પહેરામણનું ગાડું આવી પહોંચ્યું ને ? તમારાં પિયરિયાંએ તો તમારા બધાય કોડ પૂર્યા ને શું !”\nઊજળું મોં રાખીને રાણી મરકતે હોઠે ઉત્તર દેતાં : “હા ! હા ! જોજો તો ખરા, દરબાર ! હવે ઘડી-બે-ઘડીમાં મારા પિયરનાં ઘોડાંની હણહણાટી સંભળાવું છું. આવ્યા વિના એ રહે જ નહિ.”\nપહેરામણીનું ચોઘડિયું બેસવા આવ્યું. ગેાખમાં ડોકાઈને રાણી નજર કરે છે કે ગાંફને માર્ગે ક્યાંય ખેપટ ઊડે છે ! ક્યાંય ઘોડાના ડાબા ગાજે છે ! પણ એમ તો કંઈ કંઈ વાર તણાઈ તણાઈને એ રજપૂતાણીની આંખો આંસુડે ભીંજાતી હતી. એવામાં ઓચિંતો મારગ ઉપરથી અવાજ આવ્યો : “ બા, જે શ્રીકરશન !”\nસાંભળીને રાણીએ નીચે નજર કરી. ગાંફના ચમારને ભાળ્યો – કેમ જાણે પોતાનો માનો જાયો ભાઈ આવીને ઊભો હોય, એવો ઉલ્લાસ પિયરના એક ચમારને દેખીને એના અંતરમાં ઊપજવા લાગ્યો; કેમ કે એને મન તો આજ આખું મહિયર મરી ગયું લાગતું હતું. એ બોલ્યાં: “ઓહોહો ! જે શ્રીકરશન ભાઈ ! તું આંહીં ક્યાંથી, બાપુ ?”\n“બા, હું તો ચામડાં વેચવા આવ્યો છું. મનમાં થયું કે લાવ ને, બાનું મોઢું તો જોતો જાઉં, પણ ગઢમાં તો આજ લીલો માંડવો રોપાતો હોય, ભામણબામણ ઊભા હોય. એટલે શી રીતે જવાય? પછી સૂઝ્યું ગોખેથી ટૌકો કરતો જાઉં !”\n“હેં ભાઈ ! ગાંફના કાંઈ વાવડ છે ?”\n“ના. બા ! કેમ પૂછ્યું ? વીવાએ કોઈ નથી આવ્યું ?”\nરાણી જવાબ વાળી ન શક્યાં. હૈયું ભરાઈ આવ્યું. ટપ ટપ આંખોમાંથી પાણી પડવા લાગ્યાં. ચમાર કહે : “અરે, બા ! બાપ ! ખમ્મા તમને, કાં કોચવાવ ?”\n“ભાઈ ! અટાણે કુંવરને પે’રામણીનો વખત છે. પણ ગાંફનું કોઈ નથી આવ્યું. એક કોરીય મામેરાની નથી મોકલી. અને મારે માથે મે’ણાંના મે વરસે છે. મારા પિયરમાં તે શું બધાં મરી ખૂટ્યાં ?”\n“કોઈ નથી આવ્યું ?” ચમારે અજાયબ બનીને પૂછ્યું.\n“ના બાપ! તારા વિના કોઈ નહિ.”\nચમારના અંતરમાં એ વેણ અમૃતની ધાર જેવું બનીને રેડાઈ ગયું. મારા વિના કોઈ નહિ ! – હાં ! મારા વિના કોઈ નહિ ! હું ય ગાંફનો છું ને ! ગાંફની આબરૂના કાંકરા થાય એ ટાણે હું મારો ધરમ ન સંભાળું ? આ બે’નડીનાં આંસુડાં મારાથી શું દીઠાં જાય ? એ બોલી ઊઠ્યો : “બા ! તું રો તો તને મારાં છોકરાંના સોગંદ. હમણાં જોજે, ગાંફની આબરૂને હું જાતી રોકું છું કે નહિ ?”\n“અરેરે ભાઈ ! તું શું કરીશ ?”\n“શું કરીશ ? બા, બાપુને હું ઓળખું છું. આજ એની કોણ જાણે કેમ ભૂલ થઈ ગઈ હોય ! પણ હું એને ઓળખું છું. હવે તું હરમત રાખજે હો, મા ! શું કરવું તે મને સૂઝી ગયું છે.”\nએમ કહીને ચમાર ચાલ્યેા. દરબારગઢની દોઢીએ જઈને દરબારને ખબર મોકલ્યા : “ગાંફથી ખેપિયો આવ્યો છે અને દરબારને કહો, ઝટ મોઢે થાવું છે.”\nદરબાર બહાર આવ્યા. તેમણે ચમારને દેખ્યો; મશ્કરીનાં વેણ કાઢ્યાં , “કાં, ભાઈ ! મામેરું લઈને આવ્યા છો કે ?”\n“હા, અન્નદાતા ! આવ્યો છું તો મામેરું લઈને જ.”\n“એમ ! ઓહો ! કેમ, તમને મોકલવા પડ્યા ? ગાંફના રજપૂત ગરાશિયા શું દલ્લીને માથે હલ્લો લઈને ગયેલ છે ?”\n“અરે, દાદા ! ગાંફના ધણીને તો પોતાની તમામ વસ્તી પોતાના કુટુંબ જેવી છે. આજ મારા બાપુ પંડે આવતા હતા, પણ ત્યાં એક મરણ થઈ ગયું. કોઈથી નીકળાય તેવું ન રહ્યું, એટલે મને દોડાવ્યો છે.”\n“એમ હોય, બાપા ! ગાંફના ભાણેજનાં મોસાળાં કાંઈ ગાડાંની હેડ્યુંમાં સામે ?”\n“એ અમારું ખસતા ગામ કુંવરને પે’રામણીમાં દીધું.”\nદરબારે મોમાં આંગળી નાખી : એને થયું કે આ માણસની ડાગળી ખસી ગઈ હશે. એણે પૂછ્યું : “કાંઈ કાગળ દીધો છે ?”\n“ના દાદા ! કાગળ વળી શું દેવો’તો ! ગાંફના ધણીને એમ ખબર નહિ હોય કે જીવતાજાગતા માનવીથીયે કાગળની કટકીની આંઈ વધુ ગણતરી હશે !”\nચમારનાં તોછડા વેણની અંદર વાંકાનેરના રાજાએ કંઈક સચ્ચાઈ ભરેલી ભાળી. આખા ગઢમાં વાત પ્રસરી ગઈ કે ગાંફનો એક ઢોર ચીરનારો આવીને ખસતા ગામની પહેરામણી સંભળાવી ગયો. રાણીને માથે મે’ણાંના ઘા પડતા હતા તે થંભી ગયા. બીજી બાજુએ ચમારે ગાંફનો કેડો પકડ્યો. એને બીક હતી કે જો કદાચ વાંકાનેરના અસવાર છૂટીને ગાંફ જઈ ખબર કાઢશે તો ગાંફનું ને મારું નાક કપાશે. એટલે મૂઠીઓ વાળીને એ તો દોડવા માંડ્યો. ગાંફ પહોંચીને ગઢમાં ગયો, જઈને દરબારને મોઢામોઢ વેણ ચોડ્યાં:\n“ફટ્ય છે તમને, દરબાર ! લાજતા નથી ? ઓલી બેનડી બચારી વાંકાનેરને ગોખે બેઠી બેઠી પાણીડાં પાડે છે. એને ધરતીમાં સમાવા વેળા આવી પહોંચી છે. અને તમે આંહીં બેઠા રિયા છો ? બાપુ ! ગાંફને ગાળ બેસે એનીય ખેવના ન રહી ?”\n“પણ છે શું, મૂરખા ?” દરબાર આ મીઠી અમૃત જેવી ગાળો સાંભળીને હસતા હસતા બેાલ્યા.\n“હોય શું બીજું ? ભાણેજ પરણે છે ને મામા મોસાળાં લઈને અબઘડી આવશે એવી વાટ જોવાય છે.”\n“અરર ! એ તો સાંભર્યું જ નહિ : ગજબ થયો ! હવે કેમ કરવું ?”\n“હવે શું કરવાનું હતું ? ઈ તો પતી ગયું. હવે તો મારે જીવવું, કે જીભ કરડીને મરવું એ જ વાત બાકી રઈ છે.”\n“કાં, એલા ! તારું તે શું ફટકી ગ્યું છે ?”\n“હા બાપુ ! ફટકી ગ્યું’તું એટલે જ તમારા થકી મામેરામાં ખસતા ગામ દઈને આવ્યો છું.”\n“શી વાત કરછ ? તું આપણું ખસતા દઈ આવ્યો ?”\n“હા, હા ! હવે તમારે જે કરવું હોય તે કહી નાખો એટલે મને મારો મારગ સૂઝે.”\nદરબારનું હૈયું ભરાઈ આવ્યું : “વાહ ! વાહ, મારી વસ્તી ! પરદેશમાંય એને મારી આબરૂ વહાલી થઈ. ગાંફનું બેસણું લાજે એટલા માટે એણે કેટલું જોખમ ખેડ્યું ! વાહ, મારી વસ્તીને મારા ઉપર કેટલો વિશ્વાસ !”\n“ભાઈ! ખસતા ગામ તેં તારા બોલ ઉપર દીધું. એ મારે અને મારી સો પેઢીને કબૂલ મંજૂર છે. આજ તારે મરવાનું હોય? તારા વિના તો મારે મરવું પડત!”\nચમારને દરબારે પાઘડી બંધાવી અને ડેલીએ ભાણેજનાં લગ્ન ઊજવવાં શરૂ થયાં. ચમારવાડે પણ મરદો ને ઓરતો પોરસમાં આવી જઈ વાતો કરવા લાગ્યાં : “વાત શી છે ? આપણા ભાણુભા પરણે એનાં મોસાળાં આપણે ન કરીએ તો કોણ કરે ? ધણી ભૂલ્યો, પણ આપણાથી ભુલાય ?”\nવાંકાનેરના અસવારે આવીને ખબર કાઢ્યા. ગાંફના ધણીએ જવાબ મોકલ્યો : “એમાં પૂછવા જેવું શું લાગ્યું ? ગાંફની વસ્તીને તો મેં કોરે કાગળે સહિયું કરી આપી છે.”\nવરની માતા હવે દાઝ કાઢીકાઢીને વાંકાનેરના દરબાર ગઢમાં લગ્નગીત ગજવી રહ્યાં છે કે–\nએવી રે હોય તો પ્રણજો રે ઢોલા,\nઆજે એ ખસતા ગામ તો છેક ભાલમાં ગાંફ રાજની પડખે જ છે, આજુબાજુ ગાંફની જ સીમ છે, અને વાંકાનેર તો ત્યાંથી પચાસ ગાઉ દૂર હશે. છતાં અત્યારે એ ગામ વાંકાનેરને તાબે છે. આજુબાજુ બીજે ક્યાંય એક તસુ જમીન પણ વાંકાનેરની નથી.\n[આ કથા ભાલની અંદર પ્રચલિત છે, કહેવાય છે કે એને બન્યા આ જ ૩૦૦ વર્ષ થયાં હશે. નામઠામ જડતાં નથી. ચોક્કસ વર્ષ તથા નામઠામ મેળવવા માટે વાંકાનેર દીવાનસાહેબને વિનંતી કરતાં, તેમણે જણાવ્યું છે કે જૂનાં દફતરો તથા અન્ય સ્થળે તપાસ કરતાં એ દંતકથામાં કાંઈ સત્યાંશ હોવાનું લાગતું નથી. તેમ છતાં પ્રચલિત કથા તરીકે અમે એને અહી આપીએ છીએ. અમને લાગે છે કે, ખસતા ગામની ભૌગોલિક સ્થિતિ જોતાં વાંકાનેરના અને તે ગામના જોડાણની સાથે કંઈક સુંદર ઈતિહાસ જરૂર સંકળાયો હોવો જોઈએ.]


Cyclone Tauktae Update : વાવાઝોડાથી સુરતમાં નુકસાન, કાચા મકાન પર વૃક્ષ પડયા Cyclone Tauktae Update: Hurricane damage in Surat, tree fell on raw building | TV9 Gujarati\nHome » ગુજરાત » Cyclone Tauktae Update : વાવાઝોડાથી સુરતમાં નુકસાન, કાચા મકાન પર વૃક્ષ પડયા\nતાઉ તે વાવાઝોડાએ તબાહી મચાવી છે. સોમવારે રાતે દીવમાં ટકરાયું હતું. રાત્રીના9વાગ્યે ઊના પાસે 150-175 કીમી પ્રતિ કલાકની ઝડપે વાવાઝોડુ ટકરાયું.\nPublish Date - 8:44 am, Tue, 18 May 21 Edited By: Bhavesh Bhatti\nCyclone Tauktae Update : તાઉ તે વાવાઝોડાએ તબાહી મચાવી છે. સોમવારે રાતે દીવમાં ટકરાયું હતું. રાત્રીના9વાગ્યે ઊના પાસે 150-175 કીમી પ્રતિ કલાકની ઝડપે વાવાઝોડુ ટકરાયું. જાફરાબાદ અને પીપાવાવમાં 185 કીમી પ્રતિ કલાકની ઝડપ નોંધાઈ હતી. આ વિસ્તારમાં અમુક તાલુકામાં પાવર કટ કરાયો હતો, વૃક્ષો ધરાશાયી થયા છે જો કે એક પણ કોવિડ હોસ્પિટલમાં કોઈ અવરોધ થયો નથી. 5થી6મીટર સુધી દરિયાના મોજાં ઉછળ્યા હતા.\nતો દક્ષિણ ગુજરાતમાં પણ વાવાઝોડાની અસર જોવા મળી હતી. વાવાઝોડાને લઈને સુરત શહેરમાં નાના મોટા અનેક ઝાડ પડયા હતા. લિબાયત વિસ્તારમાં કાચા મકાન પર બે ઝાડ પડયા હતા. ઘટનાની જાણ થતા ફાયર વિભાગની ટિમ ઘટનાસ્થળે પહોંચી હતી.\nવાવાઝોડાની અસરથી દક્ષિણ ગુજરાતના ખેડૂતોને ભારે નુકસાન થયું છે. ડાંગર, શેરડી, શાકભાજી તથા તલ, મગ, મગફળી જેવા ઉનાળુ પાકો અને કેરી, ચીકુ જેવા બાગાયતી પાકોને નુકસાન થયું છે.\nગાંધીનગર 60 mins ago\nવિડિઓઝ24 mins ago\nરાજકારણ45 mins ago


ટિકીટ વગર પણ ચડી જાવ ટ્રેનમાં, TTE આપશે ટિકીટ - Khabar Gujarat\nHomeરાષ્ટ્રીયટિકીટ વગર પણ ચડી જાવ ટ્રેનમાં, TTE આપશે ટિકીટ\nટ્રેનમાં મુસાફરી કરનારાઓ માટે કામના સમાચાર છે. હવે તમે રિઝર્વેશનના નિયમો વિના પણ ટ્રેનમાં મુસાફરી કરી શકો છો. હવે જો તમારે અચાનક મુસાફરી કરવી પડે તો ગભરાવાની જરૂર નથી. પહેલા ફક્ત તત્કાલ ટિકિટ બુકિંગ નિયમોનો વિકલ્પ હતો. પરંતુ તેમાં પણ ટિકિટ મેળવવી સરળ ન હતી. આવી સ્થિતિમાં રેલ્વે તમને એક એવી સુવિધા આપી રહ્યું છે જેના હેઠળ તમે હવે રિઝર્વેશન વિના મુસાફરી કરી શકો છો.\nજો તમારી પાસે રિઝર્વેશન નથી અને તમારે ટ્રેનમાં ક્યાંક જવું છે, તો તમે પ્લેટફોર્મ ટિકિટ લઈને જ ટ્રેનમાં ચઢી શકો છો. તમે ટિકિટ ચેકર પાસે જઈને ખૂબ જ સરળતાથી બનાવેલી ટિકિટ મેળવી શકો છો. આ નિયમ રેલવે દ્વારા જ બનાવવામાં આવ્યો છે. આ માટે તમારે પ્લેટફોર્મ ટિકિટ લઈને તરત જ TTEનો સંપર્ક કરવો પડશે. પછી TTE તમારા ગંતવ્ય સ્થાન સુધી ટિકિટ બનાવશે.જો ટ્રેનમાં સીટ ખાલી ન હોય તો 111 તમને રિઝર્વ સીટ આપવાનો ઇનકાર કરી શકે છે. પરંતુ મુસાફરી રોકી શકતા નથી.\nજો તમારી પાસે રિઝવવેશન નથી. તો આવી સ્થિતિમાં પેસેન્જર પાસેથી 250 રૂપિયાના દંડની સાથે તમારે મુસાફરીનું કુલ ભાડું ચૂકવીને ટિકિટ મેળવવી જોઈએ. રેલવેના આ મહત્વપૂણં નિયમો જે તમારે જાણવું જ જોઈએ. પ્લેટફોર્મ ટિકિટ પેસેન્જરને ટ્રેનમાં ચઢવા માટે હકદાર બનાવે છે. આ સાથે મુસાફરે તે જ સ્ટેશનથી ભાડું ચૂકવવું પડશે જ્યાંથી તેણે પ્લેટકોમં ટિકિટ લીધી છે. ભાડું વસૂલતી વખતે ડિપાચંર સ્ટેશનને પણ એ જ સ્ટેશન ગણવામાં આવશે. અને સૌથી મોટી વાત એ છે કે તમારે એ જ ક્લાસનું ભાડું પણ ચૂકવવું પડશે જેમાં તમે મુસાકરી કરી રહ્યા હોવ. જો તમારી ટ્રેન કોઇ કારણસર ચૂકી જાય તો ટીટીઇ આગામી બે સ્ટેશનો સુધી તમારી સીટ કોઇને પણ ફાળવી શકશે નહીં એટલે કે આગામી બે સ્ટેનો પર તમે ટ્રેન પહેલા પહોંચીને તમારી મુસાફરી પૂર્ણ કરી શકો છો. પરંતુ ધ્યાનમાં રાખો કે બે સ્ટેશનો પછી ટીટીઇ આરએસી ટિકીટ ધરાવતા પેસેન્જરને સીટ ફાળવી શકે છે.\nPrevious articleનવું વીજબીલ પાસ થશે તો વીજળી 50 પૈસા મોંઘી\nNext articleખેડૂતોની માઠી : સૌરાષ્ટ્રમાં ફરી કમોસમી વરસાદની સંભાવના


ગુરુ ના કુંભ રાશિ માં વક્રી ગોચર : 20 જૂન 2021 - Jupiter Retro In Aquarius in Gujarati\nHome » 2021 » ગુરુ ના કુંભ રાશિ માં વક્રી ગોચર\nજ્યોતિષશાસ્ત્રમાં વક્રી હંમેશાં એક રીતે અથવા બીજી રીતે પડકારજનક હોય છે, કેમ કે તે તમારા જીવનના કેટલાક કાર્યોને અટકાવે છે અને તમને સંબંધિત ગ્રહ દ્વારા શાસન કરેલા ક્ષેત્રોની સમીક્ષા, મૂલ્યાંકન અને સંશોધન માટે દબાણ કરે છે. ગુરુને નસીબ અને વિપુલતાનો કારક ગ્રહ માનવામાં આવે છે, જ્યારે આ ગ્રહ પાછો આવે છે, ત્યારે તેની ગતિ ધીમી પડે છે જેના કારણે વ્યક્તિ નિરાશા કરતાં વધુ જ્ઞાન પ્રાપ્ત કરે છે. સદભાગ્યે, શિક્ષણ, દર્શન અને અભ્યાસ દર્શાવતું આ ગ્રહ જ્યારે વક્રી કરે છે, ત્યારે વ્યક્તિ આંતરિક વિકાસ તરફ આગળ વધે છે.\nગુરુ દર વર્ષે વક્રી કરે છે, અને આ સમયગાળા દરમિયાન વૃદ્ધિ જે સામાન્ય રીતે બાહ્ય દિશા નિર્દેશન કરવામાં આવે છે તે અંદરની તરફ વળે છે. આપણી રોજિંદા જીવનમાં સારી રીતે વિકસેલી ચીજો ધીમું થાય છે અથવા બંદ થાય છે, અમને વસ્તુઓના વિવિધ પાસાઓ અને આપણી સમસ્યાઓ દૂર કરવાની નવી રીતો ધ્યાનમાં લેવાની ફરજ પાડે છે. જ્યારે ગુરુ કુંભ રાશિમાં વક્રી કરે છે, ત્યારે આપણે જે કાર્ય કરવા માગીએ છીએ અથવા જે ક્ષેત્રોમાં આપણે આગળ વધવા માંગીએ છીએ તેની સમીક્ષા કરવાનો સમય મળે છે, અને પછી માર્ગી ગુરુ દરમિયાન અમે અમારી સમીક્ષાઓ ક્રિયામાં સમાપ્ત કરીએ છીએ. આગામી પડકારો સામે લડી શકીએ છીએ. તેથી, ગુરુ વક્રી આપણી યોજનાઓના વિકાસ અને પ્રગતિ માટે અમને તૈયાર કરે છે, જે અમને વધુ સારી સફળતા પ્રાપ્ત કરવામાં મદદ કરે છે.\nદર 13 મહિનામાં ગુરુ લગભગ ચાર મહિના માટે વક્રી થાય છે. આ ગોચર અવધિ દરમિયાન, આપણે આપણી માન્યતાઓ, મૂલ્યો પર કાર્ય કરીએ છીએ અને સમાજના ઘાટમાંથી બહાર આવવાનો પ્રયત્ન કરીએ છીએ. વેક્રી ગુરુઓને શરત, રોકાણ અથવા જુગાર માટે અનુકૂળ માનવામાં આવતું નથી કારણ કે આ સમયગાળા દરમિયાન તેઓ જીતવાની શક્યતા ઓછી છે.\n20 જૂન, 2021 ના રોજ, ગુરુ ગ્રહ કુંભ રાશિમાં વક્રી કરશે અને 14 સપ્ટેમ્બર, 2021 ના રોજ તે માર્ગી ગતિ શરૂ કરશે. આ પછી તે મકર રાશિમાં પ્રવેશ કરશે.\nચાલો જોઈએ કે બધી રાશિઓ પર ગુરુ નું આ વક્રી શું પ્રભાવ પડશે-\nમેષ રાશિ ના જાતકો માટે, ગુરુ નવમા અને બારમા ઘરના સ્વામી છે અને આ વક્રી તમારી આવક, લાભ અને ઇચ્છાના અગિયારમા ભાવ માં ગોચર કરશે. અગિયારમા ગૃહમાં ગુરુની હાજરી સૂચવે છે કે આ દરમિયાન તમને તમારી ઇચ્છાઓ, આશાઓ અને સપના પૂરા કરવામાં મુશ્કેલી પડશે. આ સમયગાળા દરમિયાન તમે જેની અપેક્ષા કરો છો તે પૂર્ણ થવામાં વિલંબ થઈ શકે છે અથવા તમને તમારી અપેક્ષા મુજબ ફળ પ્રાપ્ત થશે નહીં. આર્થિક રીતે તમને કેટલીક સમસ્યાઓનો સામનો કરવો પડી શકે છે અને ભવિષ્યમાં તમારા ખર્ચમાં પણ વધારો થવાની સંભાવના છે. તમારા પ્રેમસંબંધ પર નજર રાખતી વખતે, તમારી પાસે આ સમય દરમિયાન સાથી માટે પૂરતો સમય નહીં હોય, તમારે તમારા જીવનસાથી સાથે યોગ્ય સંદેશાવ્યવહાર રાખવાની અને કોઈપણ પ્રકારની ગેરસમજને ટાળવા માટે તેમને સમય આપવા સલાહ આપવામાં આવે છે. વૈવાહિત જાતકો તેમના પરિવારનો વિસ્તાર કરવા માંગે છે, તેઓએ ગુરુના લગ્ન થાય ત્યાં સુધી રાહ જોવી જોઈએ. જો તમે આરોગ્ય જીવનને જુઓ, તો તે તમારા માટે અનુકૂળ સમયગાળો છે, તમારે યોગ્ય આહાર અને તંદુરસ્ત જીવનશૈલી જાળવવાની સલાહ આપવામાં આવે છે.\nઉપાય: શ્રી રુદ્રમ વાંચો.\nઆવતા મહિના નું મેષ રાશિફળ\nવૃષભ રાશિ ના જાતકો માટે બૃહસ્પતિ તેમના આઠમા અને અગિયારમા ઘરનો સ્વામી છે અને કારકિર્દી, નામ અને ખ્યાતિના દસમા ભાવ માં વક્રી કરી રહ્યો છે. દસમા ગૃહમાં ગુરુના વક્રી દરમિયાન, તમારે તમારા ધૈર્યનું સ્તર જાળવવું પડશે અને કોઈપણ કાર્ય કરતી વખતે સાવચેત રહેવું પડશે કારણ કે આ સમયગાળા દરમિયાન તમારે ખૂબ સંઘર્ષ કરવો પડી શકે છે. તમને સલાહ આપવામાં આવે છે કે તમે તમારી વાણી અને શબ્દો પર ધ્યાન આપો અને દરેકનો આદર કરો. વ્યાવસાયિક જીવનને લગતા, તમને સલાહ આપવામાં આવે છે કે આ સમયગાળા દરમિયાન કોઈ પણ નવો પ્રોજેક્ટ શરૂ ન કરવો, ભલે આ સમયગાળા દરમિયાન ક્ષેત્રની પરિસ્થિતિઓ તમારા માટે અનુકૂળ ન હોય, પરંતુ આ સમય દરમિયાન જોબ પરિવર્તનની કાળજી લેશો નહીં. જોકે વેપારીઓને આ સમયગાળા દરમિયાન નફો મળવાની સંભાવના છે, નફાની રકમ મેળવવામાં થોડો વિલંબ થાય છે. પારિવારિક વાતાવરણ તમારા માટે અનુકૂળ રહેશે કારણ કે આ સમયગાળા દરમિયાન તમારા પરિવારમાં ખુશી અને શાંતિ વધશે.\nઉપાય: ગુરુવારે ઉપવાસ તમારા માટે ફાયદાકારક સાબિત થશે.\nઆવતા મહિના નું વૃષભ રાશિફળ\nમિથુન રાશિ ના જાતકો માટે ગુરુ સાતમા અને દસમા ઘરના સ્વામી છે અને ધર્મ, આંતરરાષ્ટ્રીય યાત્રા અને નસીબના નવમા ભાવમાં પ્રવેશ કરી રહ્યા છે. જ્યારે વક્રી ગુરુ નવમાં મકાનમાં હશે, ત્યારે ઉચ્ચ શિક્ષણ મેળવનારા વિદ્યાર્થીઓ માટે અશાંતિ ઊભી કરશે, પરંતુ ધીરે ધીરે આ રાશિના લોકો શિક્ષણ ક્ષેત્રે સુધારણા જોશે, તમારું શિક્ષણ પૂર્ણ થઈ શકે છે, પરંતુ સંભવ છે કે તે ક્ષેત્રમાં તમારી કારકિર્દી ન બનાવે. નવમા ગૃહમાં ગુરુનું વક્રી એક અલગ માન્યતા પ્રણાલી આપે છે, આ સમયગાળા દરમિયાન તમે તમારા ગુરુઓમાંથી વિચારો બનાવી શકો છો, આ ગોચર દરમિયાન તમને કાનૂની પ્રણાલીમાં થોડી સમસ્યાઓ આવી શકે છે. જો તમે વ્યાવસાયિક જીવન તરફ નજર નાખો, જો તમારી પાસે નોકરી નથી અથવા તમારી પાસે જે નોકરી સંતોષકારક નથી, તો તમને નવી તક મળી શકે છે પરંતુ તમને ધીરજ રાખવાની સલાહ આપવામાં આવે છે, કારણ કે તેમાં થોડો વિલંબ થઈ શકે છે. આ વક્રી દરમિયાન તમારું કુટુંબ તમને ટેકો આપશે અને તમને તમારા બાળકો અને ભાઈઓનો પૂરો સહયોગ મળશે. તમે તમારી સખત મહેનત દ્વારા તમારી ઘણી ભૌતિક ઇચ્છાઓ પૂરી કરી શકો છો અને તમને અગાઉ જે સમસ્યાઓનો સામનો કરવો પડ્યો છે તેનાથી તમને રાહત મળશે.\nઉપાય: ગુરુવારે કપાળ પર કેસર અથવા હળદર ના ટીકા લગાવો.\nઆવતા મહિના નું મિથુન રાશિફળ\nકર્ક રાશિ ના જાતકો માટે ગુરુ છઠ્ઠા અને દસમા ભાવ ના સ્વામી છે અને સંયુક્ત સાહસ, કર, વીમા, લોન અને મૃત્યુના આઠમા ભાવ માં ગોચર કરી રહ્યો છે. જો ગુરુ આઠમા ભાવમાં હોય, તો પછી જાતક ને કર રકમ થી ફાયદો થઈ શકે છે, પરંતુ તેમાં પણ વિલંબ થશે. વીમા લાભ મેળવવા માટે તમારે વધારાના પ્રયત્નો કરવાની જરૂર છે. જોકે તમે તમારી જાતીય ઇચ્છાઓ પ્રત્યે ખૂબ જ સક્રિય રહેશો, પરંતુ ગુરુની વક્રી ના લીધે, જાતીય જીવનમાં થોડો અસંતોષ હોઈ શકે છે. આધ્યાત્મિક મામલામાં તમે અગવડતા જોઈ શકો છો. આ સમય દરમિયાન, તમારે આધ્યાત્મિક ક્ષેત્રે આગળ વધવામાં મુશ્કેલીઓનો સામનો કરવો પડી શકે છે. આરોગ્યની દ્રષ્ટિએ, એવી ભલામણ કરવામાં આવે છે કે તમે શક્ય તેટલું તમારા સ્વાસ્થ્ય માટે સાવધ રહો, કારણ કે આ સમય દરમિયાન તમને સ્વાસ્થ્ય સમસ્યાઓ થઈ શકે છે.આ દરમિયાન તમારે તમારી ઊર્જાને બિનજરૂરી રીતે બગાડવાનું ટાળવું જોઈએ.\nઉપાય: ગુરુ બીજ મંત્રનો પાઠ કરો ‘ॐ ગ્રાં ગ્રીં ગ્રૌં સઃ ગુરવે નમઃ’.\nઆવતા મહિના નું કર્ક રાશિફળ\nસિંહ રાશિ ના જાતકો માટે ગુરુ પાંચમા અને આઠમા ઘરના સ્વામી છે અને લગ્ન અને ભાગીદારીના સાતમા ભાવ માં વક્રી ગોચર કરી રહ્યા છે. વેકરી ગુરુ આ રાશિના જાતકો ને ઉદાર અને નૈતિકવાદી જીવનસાથી શોધશે. આ રાશિના જાતકો પ્રેમ-સંબંધમાં સ્વતંત્રતા ઇચ્છે છે, પરંતુ ગુરુના વક્રી દરમિયાન પ્રેમના સંબંધમાં કેટલાક ગૌણતા જોઇ શકાય છે. ગુરુ લગ્નનો કારક ગ્રહ હોવાથી અને આ સમય દરમિયાન તે પૂર્વગ્રહના તબક્કામાં રહેશે, તેથી કેટલાક જાતકો આ સમય દરમિયાન લગ્ન કરી શકે છે. વ્યવસાયિક રૂપે, તમારે તે દરમિયાન નોકરીમાં ફેરફાર કરવાનું ટાળવું જોઈએ કારણ કે તે તમારા માટે ફાયદાકારક સાબિત થશે નહીં. આ સમય દરમિયાન તમે કાર્યસ્થળમાં સાથીદારો સાથે સંઘર્ષ કરતા જોશો. આર્થિક રીતે, તમારે ઉતાર - ચડાવનો સામનો કરવો પડી શકે છે અને પૈસાના વ્યવહારમાં નફાની સંભાવના પણ ઘણી ઓછી છે.\nઉપાય: પીળો નીલમ પહેરો.\nઆવતા મહિના નું સિંહ રાશિફળ\nકન્યા રાશિ ના જાતકો માટે ગુરુ ચોથા અને સાતમા ઘર ના સ્વામી છે અને તે તમારા છઠ્ઠા ઘરમાં વક્રી થઈ રહ્યો છે. છઠ્ઠા ઘરને સંઘર્ષ, અપ્રિય કાર્ય, છૂટાછેડા, દુશ્મનો વગેરેનું પરિબળ માનવામાં આવે છે. આ ગોચર દરમિયાન, કન્યા રાશિના જાતકો શારીરિક અને માનસિક રીતે મજબૂત બનશે તમે તમારી જરૂરિયાતોને પૂર્ણ કરવામાં સમર્થ હશો અને તમે ક્ષેત્રમાં તમારા હરીફો પર પ્રભુત્વ મેળવશો. ગુરુના વક્રી થી તમારા સ્વાસ્થ્ય પર થોડી નકારાત્મક અસર પડી શકે છે, તમને બ્લડ સુગર થવાની અપેક્ષા છે, તેથી તમારી સંભાળ રાખો. વળી, આ સમયગાળા દરમિયાન કેટલાક જાતકો નું વજન પણ વધી શકે છે. આ રાશિના વ્યવસાયિક જાતકો એ ક્ષેત્રમાં ઘણું કામ કરવું પડી શકે છે તમારા સાથીદારો આ સમય દરમ્યાન તમારો સાથ નહીં આપે અને તમારો લાભ લેવા ઇચ્છશે. જો તમે કોઈપણ પ્રકારની સ્પર્ધાત્મક પરીક્ષા આપી રહ્યા છો, તો તમારે તેમાં સફળતા મેળવવા માટે ખૂબ સખત મહેનત કરવી પડશે. આ રાશિના જાતકો ને તેમના લગ્ન જીવનમાં પણ થોડી મુશ્કેલીઓનો સામનો કરવો પડી શકે છે.\nઉપાય: ગુરુ સ્તોત્રનો પાઠ કરો.\nઆવતા મહિના નું કન્યા રાશિફળ\nરાજયોગ રિપોર્ટ થી જાણો તમારી કિસ્મત ક્યારે ચમકશે અને ક્યારે જીવન માં ખુશી આવશે.\nતુલા રાશિ ના જાતકો માટે ગુરુ તેમના ત્રીજા અને છઠ્ઠા ભાવ ના સ્વામી છે અને તે તમારા રોમાંસ, રોકાણ, બાળકો, શિક્ષણ, રમતગમત, શેરબજાર, વગેરેના પાંચમા ભાવમાં ગોચર થઈ રહ્યો છે. આ રાશિના વતનીઓને ગુરુ વક્રી દરમિયાન લગ્ન જીવનમાં મુશ્કેલીઓનો સામનો કરવો પડી શકે છે. આ સમય દરમિયાન તમારા રોમાંસના સપના વાસ્તવિકતામાં ફેરવાશે નહીં. આ ગોચર દરમિયાન, તુલા રાશિના જાતકો શૂન્ય હોઈ શકે છે, ખાસ કરીને તેમના બાળકોના સંદર્ભમાં. આ રાશિના લોકો આ સમયે એકથી વધુ વિરોધી લિંગ સાથેના સંબંધોમાં હોઈ શકે છે. આ રાશિના જાતકો લગ્ન કરવા ઇચ્છે છે તેમને પણ થોડી સમસ્યાઓનો સામનો કરવો પડી શકે છે અને લગ્નમાં પણ મોડું થઈ શકે છે. આ વેચાણ દરમિયાન, કેટલાક વતનીઓ લાઇસન્સ વિના એટલે કે તેમના પરિવારના સભ્યોની સંમતિ વિના લગ્ન કરી શકે છે. આ સમય દરમિયાન તમારે સટ્ટાબાજીથી દૂર રહેવું જોઈએ તમારે શેરબજારમાં કોઈ ભારે રોકાણ ન કરવું જોઈએ કારણ કે આ સમય દરમ્યાન તમને તમારી અપેક્ષાઓ અનુસાર નફો મળવાની સંભાવના નથી.\nઉપાય: ગાયને ગોળ અને લોટ ખવડાવો.\nઆવતા મહિના નું તુલા રાશિફળ\nવૃશ્ચિક રાશિ ના જાતકો માટે ગુરુ બીજા અને પાંચમાં ભાવ ના સ્વામી છે. હાલમાં, તે તમારા આરામ, સુખ, આરામ, વાહન વગેરેના ચોથા ભાવ માં વક્રી થઈ રહ્યું છે. આ ગોચર આ રાશિના જાતકો ને ઘમંડથી ભરી દેશે અને તમે ખૂબ ઘમંડી થઈ શકો. લોકો પ્રત્યેના ખોટા શબ્દોનો ઉપયોગ કરીને તમે તમારા માટે નવા દુશ્મનો બનાવી શકો છો. આર્થિક રીતે, આ સમય તમારા માટે ભાગ્યશાળી રહેશે અને તમારા સખત પ્રયત્નો દ્વારા તમને સફળતા પણ મળશે. માતા સાથેના તમારા સંબંધોમાં કેટલાક ઉતાર-ચડાવ આવી શકે છે. તમારી માનસિક શાંતિ બગડી શકે છે, જ્યારે વાહન ધરાવતા લોકોના વાહનમાં ખામી હોવાની સંભાવના છે. ચોથા મકાનમાં ગુરુ વક્રી થી સંપત્તિ અને વાહનની ખુશી મળે છે, સાથે સાથે પરિવારના સભ્યો પણ ચોથા ગૃહમાં આ ગુરુની ખુશી મેળવે છે, પરંતુ ગુરુ વક્રી માં હોવાથી, તમને તમારા જેવા પરિણામો મળશે નહીં અપેક્ષા કરશે. તમે તમારી જાતને શારીરિક રીતે નબળા જોશો. આ સમય દરમિયાન, તમારી આર્થિક સ્થિતિ સારી રહેશે. આ રાશિના જાતકો ને આ ગોચર દરમિયાન આદર મળશે અને તમે તમારા કામથી રજા લઈને આ સમય દરમિયાન થોડો ફુરસદનો સમય પસાર કરી શકો છો.\nઉપાય: દર ગુરુવારે પીપળના ઝાડને સ્પર્શ કર્યા વિના પાણી અર્પણ કરો.\nઆવતા મહિના નું વૃશ્ચિક રાશિફળ\nકરિયર થી સંબંધિત દરેક સમસ્યા માટે હવે ઓર્ડર કરો કોગ્નિએસ્ટ્રો રિપોર્ટ\nધનુ રાશિ ના જાતકો માટે ગુરુ તેમના પ્રથમ અને ચોથા ભાવનો સ્વામી છે અને તે તમારા ત્રીજા ભાવ માં વક્રી ગોચર કરશે. ત્રીજું ઘર તમારા ભાઈ-બહેનો, પડોશીઓ, સંદેશાવ્યવહાર, ટૂંકા અંતરની મુસાફરી, હિંમત, બહાદુરી વગેરેનું પરિબળ માનવામાં આવે છે. આ સમય દરમિયાન ભાઈ-બહેન સાથેના સંબંધોમાં થોડી કડવાશ આવી શકે છે અને તમે તેમની સાથેના સંબંધોથી અસંતોષ અનુભવી શકો છો. ભાઇ-બહેન સાથે વૈચારિક મતભેદો હોઈ શકે છે. સામાજિક અને વ્યાવસાયિક જીવનમાં તમારા પ્રયત્નો સફળ થશે અને તમને માન મળશે. આર્થિક રીતે, સમય તમારા માટે સારો રહેશે, આ સમય દરમિયાન તમે ખૂબ મહત્વાકાંક્ષી બની શકો છો અને તમારી અભિમાનની ભાવના પણ તમારામાં આવી શકે છે. તમારા ગૌરવને લાંબા સમય સુધી તમારા પર વર્ચસ્વ ન થવા દો, નહીં તો તે તમને મુશ્કેલીઓનું કારણ બની શકે છે. આ ગુરુના વક્રી દરમિયાન તમને વાતચીતમાં થોડી મુશ્કેલીઓનો સામનો કરવો પડી શકે છે. તમારી પાસે જે વસ્તુઓ છે તે રાખવા માટે તમારે મુશ્કેલીઓનો સામનો કરવો પડી શકે છે, તમારે વસ્તુઓને કેવી રીતે વ્યવસ્થિત રાખવી તે માટેની નવી પદ્ધતિઓ શીખવી જોઈએ.\nઉપાય: રુદ્ર અભિષેકમ નો પાઠ કરો.\nઆવતા મહિના નું ધન રાશિફળ\nમકર રાશિ ના જાતકો માટે ગુરુ તેમના બારમા અને ત્રીજા ઘરના સ્વામી છે. હાલના કિસ્સામાં, તે તમારા પરિવારના બીજા ઘર, ભાષણ, સંદેશાવ્યવહાર વગેરેને ઝડપી બનાવશે. આ ગોચર દરમિયાન તમારે કેટલાક અનિચ્છનીય ખર્ચો કરવો પડી શકે છે, નાણાકીય અસંતુલનને લીધે આ સમય દરમિયાન તમારી જીવનશૈલી પણ બદલાઈ શકે છે. ગુરુના આ ગોચર દરમિયાન તમને પૂર્વજોની સંપત્તિ પ્રાપ્ત થવાની સંભાવના છે પરંતુ આ સંપત્તિનો યોગ્ય રીતે ઉપયોગ કેવી રીતે કરવો તે તમે જાણતા નથી. આ ગોચર દરમિયાન તમે તમારી સલામતી પ્રત્યે સંવેદનશીલ બની શકો છો. તમે આ સમયગાળા દરમિયાન તમારા પારિવારિક મૂલ્યો વિશે ચોક્કસપણે વિચારશો, પરંતુ તમે તેનું પાલન કરવાનું પસંદ કરશો નહીં.\nઉપાય: ગુરુવારે પીળા ચોખા બનાવો અને લોકોમાં દાન કરો.\nઆવતા મહિના નું મકર રાશિફળ\nશનિ રિપોર્ટ થી જાણો શનિ દેવ ના તમારા જીવન પર શું પ્રભાવ છે.\nકુંભ રાશિ ના જાતકો માટે તેમના અગિયારમા અને બીજા ઘરના સ્વામી છે. હાલની પરિસ્થિતિમાં, ગુરુ તમારા આત્મા, સ્વાસ્થ્ય વગેરેના પહેલા ભાવ માં ગોચર કરી રહ્યા છે. ગુરુની આ વક્રી દરમિયાન તમને સ્વાસ્થ્ય સંબંધી સમસ્યાઓ થઈ શકે છે. જ્યોતિષ શાસ્ત્રમાં ગુરુને પેટનો કારક ગ્રહ માનવામાં આવે છે, તેથી તમને તમારા પેટને લગતી કેટલીક સ્વાસ્થ્ય સમસ્યાઓ આવી શકે છે. આ રાશિના લોકો આ સમય દરમિયાન પોતાની જાત પર શંકા કરી શકે છે કારણ કે તમે તમારી આસપાસના લોકોને સમજી શકશો નહીં અને કેટલાક લોકો તમને છેતરી શકે છે. વેક્રી ગુરુ તમને તે બધા લાભ અને સુરક્ષા આપશે નહીં, જેની તમે અપેક્ષા કરી રહ્યાં છો અને તે તમારા જીવનમાં તકો અને નસીબને પણ ઘટાડી શકે છે. જો કે, તમે તમારા પહેલા ઘરમાં શિક્ષક બનીને બૌદ્ધિક રીતે મજબૂત બની શકો છો. તે તમને સારા ગુણો પણ આપશે તે તમને આકર્ષક બનાવશે, તમારા સ્વાસ્થ્યને સુધારશે અને આ પરિવર્તન દરમિયાન જાહેર અને સામાજિક રીતે તમારી હાજરીને પણ મજબૂત બનાવશે.\nઉપાય: ગુરુવારે વિદ્યાર્થીઓને વાંચન સામગ્રી પ્રદાન કરો.\nઆવતા મહિના નું કુંભ રાશિફળ\nમીન રાશિ ના જાતકો માટે ગુરુ તેમના પ્રથમ અને દસમા ઘરના સ્વામી છે. હાલમાં તે તમારી વિદેશી મુસાફરી, ખોટ, અલગતા, હોસ્પિટલના બારમા ભાવમાં વક્રી કરે છે. બારમા ઘરમાં, આ રાશિના જાતકો ને ઉચ્ચ જ્ઞાન પ્રાપ્ત કરવા માટે, ગુરુ નું ધ્યાન વધુ સારું રહેશે, અને દૈવી સ્વભાવ, ધ્યાન અને સંશોધન સાથે જોડાવાથી આ રાશિના મૂળ લોકો માટે ફાયદાકારક સાબિત થશે. આ ગોચર દરમિયાન, મીન રાશિના લોકો નિર્ભય બનશે અને દરેક પરિસ્થિતિનો નિશ્ચિતપણે સામનો કરશે. આ રાશિના લોકો આ સમયગાળા દરમિયાન તેમના શત્રુઓ ઉપર વિજય મેળવશે. કેટલાક જાતકો ધાર્મિક અને આધ્યાત્મિક પ્રવૃત્તિઓમાં ભાગ લેતા જોઇ શકાય છે. કુંડળીમાં ગુરુની સ્થિતિ મુજબ કેટલાક વતનીઓ દ્વારા કેટલાક ખરાબ પરિણામ પણ પ્રાપ્ત થઈ શકે છે, તમે સમયે અપેક્ષા કરતા વધુની ઇચ્છા કરી શકો છો પરંતુ તમને જોઈએ તે પ્રમાણે પરિણામ નહીં મળે, જે તમને મુશ્કેલીઓ નું કારણ બની શકે છે.\nઉપાય- ગુરુ મંત્ર ના જાપ કરો જે ગ્રામ ગ્રીમ ગ્રમ સાહ ગુરવે નમઃ છે.\nઆવતા મહિના નું મીન રાશિફળ